
Prefaţă 


Russell a trăit mult şi a făcut multe. El este unul dintr-un număr relativ 
mic de filosofi ale căror nume sunt cunoscute de marele public şi care, 
prin viaţa şi prin opera lor, au ajuns să pară emblematici pentru marea 
tradiție de gândire pe care o reprezintă. Reputația de care s-a bucurat 
Russell printre contemporanii săi s-a întemeiat pe numeroasele contri- 
buţii pe care le-a adus — adesea foarte controversate — la dezbaterile 
sociale, morale, politice şi educaţionale. Dar pretenţia sa la o faimă de-a 
lungul veacurilor se întemeiază pe remarcabilele sale contribuţii tehnice 
din domeniul logicii şi filosofiei. În cele ce urmează voi trece în revistă 
opera vieții sale în ambele domenii. Scopul a fost în fiecare moment 
acela de a oferi o prezentare a lor atât de limpede pe cât ne permit 
limitele de spaţiu. Întrucât aici nu este locul pentru evaluarea detaliată 
a argumentelor filosofice şi cu atât mai puțin pentru elaborările tehnice 
din logica matematică, am acordat cel mai mult spațiu expunerii, am 
îndrăznit însă să întreprind şi scurte discuţii, ale căror teme pot fi urmă- 
rite consultând literatura citată în secțiunea Bibliografie suplimentară, 
care arată calea oricui ar putea dori să înoate după ce s-a bălăcit în apa 
puţin adâncă. Cititorii care nu sunt însă prea interesați de rezultatele 
mai tehnice din logică şi filosofie pot renunța la capitolele 2 şi 3 şi se pot 
concentra în schimb asupra relatării vieții lui Russell şi a contribuţiilor 
sale la dezbaterile publice, cuprinse în capitolele 1 şi 4. 

Îi sunt recunoscător lui Keith Thomas şi cititorului foarte atent 
din partea editurii pentru comentarii, lui Ken Blackwell pentru ajutorul 
prompt şi pentru documentele din Arhiva Russell şi lui Alex Orenstein 
şi lui Ray Monk pentru discuţiile relevante pe teme înrudite. Îi multu- 
mesc şi Leenei Mukhey pentru munca depusă la index. 

Această carte îi este dedicată lui Sue — „dulces dominae Musa 
Licymniae cantus, me voluit dicere”. 

A.C.G. 
Londra 1996 


' Muza mea mă-ndeamnă însă de Licymnia-ndrăgită /să cânt a iubitei tale voce 


dulce măiestrită” în Horatius, Opera omnia, traducere de D. C. Olănescu, Editura 
Univers, 1980, vol. 1, pag.160-16: (n.r.). 


Abrevieri 


Russell a scris mult şi lucrările lui au fost frecvent retipărite, într-o va- 
rietate de ediţii, fără a beneficia întotdeauna de aceeaşi paginaţie. lată 
principalele lucrări citate în text, în ediţiile pe care le-am consultat, cu 
abrevierile folosite pentru cele care apar cel mai frecvent. 


A The Autobiography of Bertrand Russell, ediţie într-un singur vo- 
lum (Unwin Paperbacks 1975): 
AMd The Analysis of Mind (Allen & Unwin, 1921) 
AMt The Analysis of Matter (Routledge, 1992) 
HK Human Knowledge: lts Scope and Limits (Allen & Unwin, 
1948) 
HSEP Human Society in Ethics and Politics (Allen & Unwin, 1954) 
PLA „The Philosophy of Logical Atomism”, în Logic and Knowledge, 
ed. R. C. Marsh. 
MM Marriage and Morals (Routledge, 1991) 
MPD My Philosophical Development (Routledge, 1993) 
OKEW Our Knowledge of the Extemal World, ediția a doua (Allen & 
Unwin, 1926) 
PM Principia Mathematica, ediția a doua (Cambridge University 


~ 


Press, 1925) 
PoM Principles of Mathematics (Allen & Unwin, 1937, prima ediție 
- 1903) 
PP The Problems of Philosophy (Oxford University Press, 1912)? 
An Inquiry into Meaning and Truth (Allen & Unwin, 1940) 
The Conquest of Happiness (Allen & Unwin, 1930) 
Education and the Social Order (Allen & Unwin, 1931) 
Essays in Analysis, ed. Douglas Lackey (Allen & Unwin, 1973) 
Introduction to Mathematical Philosophy (Allen & Unwin, 1919) 


? În limba română s-a publicat doar un volum (din trei preconizate) corespun- 
zând perioadei 1872-1914 la Editura Politică, 1969, în traducerea Adinei Arse- 
nescu (ntr.). 


3 Problemele filosofiei, traducere de Mihai Ganea, Editura ALL, 1995 (n tr.). 


Logic and Knowledge, ed. R. C. Marsh (Allen & Unwin, 1956) 
Misticism and Logic (Allen & Unwin, 1963) 

Power (Allen & Unwin, 1938): 

Principles of Social Reconstruction (Allen & Unwin, 1916) 
Religion and Science (Oxford University Press, 1935) 

Why I am Not A Christian (Allen & Unwin, 1957); 

Political Ideals (Routledge, 1994; prima ediţie — 1917)5 
Roads to Freedom (Allen & Unwin, 1918) 

Portraits form Memory (Allen & Unwin, 1958) 


1 Idealurile politice. Puterea, traducere de Sergiu Bălan, Editura Antaios, 2002 
(n.tr.). 

5 De ce nu sunt creştin, traducere de Mihaela Iacob, Editura Minerva, 1980 
(ntr.). 

6 Vezi nota 4 (nr). 


Capitolul ı 

Russell este unul dintre cei mai bine-cunoscuţi filosofi ai secolului al 
XX-lea. Faima sa - şi, uneori, notorietatea sa — s-a datorat mai ales an- 
gajării sale în controverse sociale şi politice. A fost o persoană cunoscută 
marelui public timp de aproape 60 de ani, apărând în mass-media uneori 
ca un subiect de scandal şi alteori, în perioadele sale respectabile, ca un 
cărturar, în acest ultim rol susținând şi conferinţe la radio. A avut multe 
de spus despre război şi pace, despre moralitate, sexualitate, educaţie şi 
fericirea umană. A publicat multe cărţi şi articole populare, iar punctele 
sale de vedere i-au atras o paletă vastă de replici, de la condamnări la 
închisoare la Premiul Nobel. 


Însă contribuţiile sale cele mai importante şi adevăratul fundament 
al reputației sale sunt de găsit in domeniile tehnice ale logicii şi filosofiei. 
Influenţa sa este atât de răspândită, atât în privinţa temelor, cât şi a stilu- 
lui filosofiei de limbă engleză din secolul al XX-lea, încât el este practic 
emblema acesteia. Filosofii folosesc tehnici şi idei dezvoltate din lucră- 
rile sale fără să simtă — uneori fără să recunoască - nevoia de a-i menti- 
ona numele; ori aceasta înseamnă o mare influență. Din acest punct de 
vedere, contribuţia sa la filosofie este mult mai semnificativă decât cea 
a discipolului său, Ludwig Wittgenstein. Filosofia a învăţat câteva lecţii 
valoroase de la Wittgenstein, însă de la Russell ea a dobândit un întreg 
cadru, constituind ceea ce azi se numeşte „filosofie analitică”. 


Acest termen, „analiză”, desemnează o examinare riguroasă a con- 
ceptelor importante din punct de vedere filosofic şi a limbajului care le 
încorporează cu ajutorul unor metode şi idei provenite din logica forma- 
lă. Fireşte, Russell nu a creat singur filosofia analitică. El a fost influenţat 
de logicienii Giuseppe Peano şi Gottlob Frege şi de către colegii săi de 
la Cambridge, G. E. Moore şi A. N. Whitehead. Alte influenţe au venit 
din partea unor gânditori din secolele al XVII-lea şi al XVIII-lea, René 
Descartes, Gottfried Leibniz, George Berkeley şi David Hume. De fapt, 

prima sa lucrare de filosofie a fost un studiu în care îşi manifestă simpatia 
pentru al doilea dintre aceştia. El a unificat însă aceste influențe de aşa 
manieră încât acestea să ofere o nouă abordare a problemelor filosofice, 
clarificându-le cu ajutorul unei noi şi precise surse de lumină, logica. În 
acest fel, el a jucat un rol principal în revoluționarea filosofiei secolului 
al XX-lea în tradiţia anglofonă. 


Russell a fost, prin urmare, un filosof atât în sensul popular al cu- 
vântului, adică un înţelept şi un învățător al umanităţii, cât şi în sensul 
academic, profesional. În capitolele care urmează voi descrie contribu- 
tiile sale în ambele ipostaze ale filosofului. În acest capitol voi schiţa 
lunga, bogata şi uneori tumultuoasa sa viaţă, care, prin totalitatea şi vari- 
etatea întreprinderilor constituie una dintre cele mai eroice biografii ale 
timpurilor moderne. 


Bertrand Arthur William Russell s-a născut la 18 mai 1872 într-o fa- 
milie fairnoasă, o ramură secundară a Ducilor de Bedford. Bunicul său din 
partea tatălui a fost celebrul Lord John Russell care a introdus Reforma 
din 1832, constituind primul pas către democratizarea Parlamentului. 
Lordul John a fost de două ori prim-ministru — din 1846 până în 1852 şi 
din 1865 până în 1866 — şi a fost înnobilat de Regina Victoria cu titlul de 
conte. Bunicul matern al lui Russell, Lordul Stanley of Alderley, a fost 
un aliat politic al Lordului John. 


Părinţii lui Russell au fost un cuplu nonconformist şi controversat, 
angajat în sprijinirea cauzelor progresiste, precum planificarea familială 
şi dreptul la vot pentru femei. Tatăl său, Vicontele Amberley, l-a ales 
pe John Stuart Mill ca naș, într-un sens nereligios. Mill a murit chiar 
înaintea primei aniversări a naşterii lui Russell, astfel că influența sa, deşi 
considerabilă, a fost indirectă. 


Amberley a fost pentru scurtă vreme membru al Parlamentului, 
însă cariera sa politică a fost distrusă atunci când a devenit public faptul 
că acesta era un susținător al ideii contracepţiei. Un exemplu al opini- 
ilor progresiste ale lui Amberley este oferit de cazul lui D. A. Spalding, 
un tânar şi inteligent om de ştiinţă, angajat ca preceptor al fratelui 
mai vârstnic al lui Russell. Spalding era grav afectat de tuberculoză şi, 

prin urmare, nu era indicat să se căsătorească şi să aibă o familie. Soții 
Amberley au decis că acesta nu era un motiv ca el să-şi ducă viața ca 
un pustnic, fără dragostea unei fernei, astfel încât mama lui Russell „i-a 
permis”, după cum spune Russell în Autobiografia sa, „să trăiască cu ea” — 
după care Russell adaugă: „cu toate că nu am nicio mărturie că ar fi găsit 
în aceasta vreo plăcere” (A 12). 


Mama şi sora lui Russell au murit de difterie în 1874, atunci 
când Russell avea doi ani, iar moartea tatălui a urmat la doar 18 luni. 
Amberley a angajat doi agnostici ca tutori ai fiilor săi — unul dintre aceş- 
tia fiind Spalding — însă bunicii lor, Contele Russell şi soţia acestuia, s-au 
opus cu stăruință. Ei s-au adresat justiției pentru a anula testamentul lui 
Amberley şi şi-au luat nepoţii să trăiască impreună cu ei la Pernbroke 
Lodge, o reşedinţă regală cedată familiei, în Richmond Park. Frank, mai 
vârstnic cu şapte ani decât Russell, nu a putut suporta viața de acolo şi 
s-a răzvrătit. El a fost îndepărtat din casă şi a urmat o şcoală cu internat. 
Bertie, mai blând şi cu o fire mai maleabilă, a rămas acasă. Bunicul său 
a murit la doar trei ani mai târziu, iar el a rămas cu totul sub influența 
bunicii sale, o scoțiană presbiteriană de o moralitate foarte severă, fiica 
celui de-al doilea Conte de Minto. Caracterul lui Russell a fost adesea 
explicat, chiar scuzat — atunci când circumstanțele păreau să ceară acest 
lucru — pornind de la originile sale aristocratice; el a fost însă modelat în 
primii ani mai ales de puritanismul bunicii sale, caracteristic mai degrabă 
burgheziei decât societăţii înalte din epoca victoriană. Pe pagina albă de 
la începutul Bibliei pe care i-a dăruit-o când a implinit doisprezece ani, 
bunica lui Russell a scris unul dintre pasajele ei favorite: „Să nu urmezi 
mulțimea pentru a face rău”. Acesta a rămas un principiu pentru Russell 
de-a lungul întregii sale vieţi. 


Russell avut o copilărie singuratică, dar nu nefericită. A avut gu- 
vernante din Germania şi Elveţia şi a vorbit de timpuriu germana la 
fel de fluent ca şi engleza. S-a îndrăgostit de întinsul parc al reședinței 
Pembroke, cu priveliştile sale minunate asupra ținutului înconjurător. 
„Cunoşteam fiecare colț al parcului”, scria el, „şi an de an ştiam unde 
să caut primulele albe, unde îşi făceau cuiburile pieptănuşii sau unde 


7 Ed. rom, p. 21 (ntr.). 

apăreau florile salcâmilor din frunzişul de iederă” (A 26) Însă pe mă- 
sură ce adolescenţa îşi intra în drepturi, izolarea sa, intelectuală, dar şi 
afectivă, devenea din ce în ce mai dureroasă. Se simţea singur într-o 
familie de oameni bătrâni, care-i erau străini în toate privințele. O serie 
de preceptori a fost singura sa legătură, fragilă, cu lumea de afară. A fost 
totuşi salvat de o nefericire prea mare de dragostea pentru natură, cărți 
şi, mai târziu, de matematică. Unul dintre unchii săi avea unele preocu- 
pări ştiinţifice, pe care i le-a transmis lui Russell, contribuind astfel la 
trezirea interesului său. Însă adevărata trezire s-a petrecut atunci când 
Russell avea 11 ani, iar fratele său mai mare a început să-i predea geo- 
metrie. Russell a povestit mai târziu că această experienţă a fost „la fel 
de minunată ca prima dragoste” (A 30) După ce a ajuns să stăpânească 
şi propoziţia a cincea la fel de uşor ca şi pe cele dinaintea ei, Frank i-a 
spus că în general oamenii o găseau dificilă — este vorba de faimosul 
pons asinorum care blochează multe cariere promițătoare în geometrie. 
„Atunci, pentru prima dată”, scria Russell, „am bănuit că sunt cât de cât 
inteligent.” Dar nu au mers toate ca unse: Euclid incepe cu axiome, iar 
când Russell a cerut demonstrațiile lor, Frank i-a răspuns că ele trebuie 
să fie acceptate pur şi simplu, altfel geometria nu poate înainta. Russell 
a acceptat cu rezervă acest lucru, dar îndoiala stârnită în el la acea dată 
i-a rămas, determinând cursul lucrărilor sale viitoare cu privire la funda- 
mentele matematicii. 


În 1888 Russell a ajuns intern la un meditator din armată în vede- 
rea pregătirii pentru examenele necesare pentru a obține o bursă de la 
Universitatea Cambridge. Vremea petrecută acolo i s-a părut neplăcută 
din cauza comportamentului altor tineri, pe care îl considera grosolan. A 
obținut totuşi o bursă la Trinity College şi din octombrie 18go a început 
să studieze acolo matematica. 


Se simţea ca şi cum ar fi păşit în paradis. Alfred North Whitehead, 
împreună cu care a scris mai târziu Principia Mathematica, i-a examinat 
dosarul pentru bursă şi le-a spus unora dintre studenţii începători şi 


% Ed rom., pp. 44-45 (n.tr.). 
9 Ed rom,, p. 54 (ntr.). 
1° Ibid. (ntr). 

preparatorii cei mai înzestrați să aibă grijă de el. Russell nu s-a mai simţit 
aşadar izolat intelectual, ci într-o companie foarte cordială şi prieteneas- 
că, a unor oameni cu interese şi o inteligență asemănătoare. 


În primii trei ani, Russell a studiat matematica. Pe cel de-al patrulea 
l-a consacrat filosofiei, studiind cu Sidgwick, James Ward şi G. F. Stout 
Filosoful de orientare hegeliană, J. M. E. McTaggart, era influent la vre- 
mea aceea printre studenții şi preparatorii mai tineri de la Cambridge. 
El l-a convins pe Russell să considere empirismul britanic — reprezentat 
de Locke, Berkeley, Hume şi John Stuart Mill — drept „grosolan”, insu- 
flându-i în schimb gustul pentru Kant şi, mai ales, pentru Hegel. Sub 
influenţa lui Stout, Russell a devenit un admirator al filosofului neo-he- 
gelian de la Oxford, F. H. Bradley, căruia i-a studiat conştiincios lucrările, 
în care este susținută o versiune a concepției filosofice cunoscută sub 
numele de „idealism”. 


A existat însă un contemporan mai tânăr care l-a influențat pe 
Russell în modul cel mai hotărâtor. Este vorba de G. E. Moore, care, 
asemenea lui Russell, a debutat ca hegelian, însă a respins de timpu- 
riu această filosofie, convingându-l pe Russell să-l urmeze. Bradley ar- 
gumentase că toate convingerile gândirii comune, precum cele potrivit 
cărora există pluralitate şi schimbare în lumea lucrurilor, sunt doar o 
aparență, şi că realitatea este de fapt un Absolut unic, de natură menta- 
lă. Cu un sentiment entuziast de eliberare, Moore şi Russell au respins 
această concepţie. Deşi ei şi-au ales ulterior direcții diferite şi deşi, mai 
ales Russell, s-a străduit să găsească alternative satisfăcătoare, munca filo- 
sofică a amândurora a avut în mod clar la bază realismul şi pluralismul. 


Dar rebeliunea condusă de Moore a venit mai târziu. Russell a pri- 
mit prima distincție în matematică la examenele de licență din 1893, 
urmată, la un an, de prima distincţie la examenele de licenţă în Ştiinţe 
Morale (termenul „ştiinţe morale” se folosea la Cambridge pentru su- 
biecte precum filosofia şi economia). Ulterior, el a început să scrie o 
dizertaţie pentru admiterea ca preparator despre fundamentele geome- 
triei, un exerciţiu kantian reprezentativ pentru punctul său de vede- 
re din acea vreme. În timpul acestor întreprinderi entuziaste Russell a 
ajuns la vârsta majoratului şi a fost astfel liber să facă ceea ce plănuia cu 

toată împotrivirea fermă a familiei, şi anume să se căsătorească cu Alys 
Pearsall Smith, o americancă mai mare cu cinci ani decât el, adeptă a 
sectei quackerilor. Russell o întâlnise în 1889 şi se îndrăgostise imediat, 
deşi ea nu i-a impărtăşit sentimentele decât patru ani mai târziu. Familia 
lui Russell o considera foarte nepotrivită, astfel că i-a recomandat să nu 
aibă copii, deoarece existau cazuri de nebunie în familia lui — fiind citați 
drept dovadă atât unchiul său William, care se afla într-un azil pentru 
bolnavi mintali, cât şi mătuşa sa Agatha, care suferise nişte dezamăgiri şi 
care cu vârsta devenea din ce în ce mai excentrică. 


Într-o încercare de a-l despărți de Alys, familia lui Russell i-a pro- 
curat un post de ataşat onorific la Ambasada Marii Britanii din Paris, 
sperând, fără îndoială, că tentaţiile nebunaticei capitale a sfârşitului de 
secol XIX i-ar putea astâmpăra impulsurile cu privire la căsătorie. Dar 
educaţia puritană impusă de bunica sa s-a dovedit prea eficientă, deza- 
morsând planurile familiei, după cum se vede din scrisorile sale către cei 
de acasă, în care se plânge de viaţa pariziană, misive ce pot fi considerate 
o paradigmă a puritanismului. „La Paris toată lumea e coruptă”, scria 
el, „şi oriunde te uiţi vezi o blasfemie la adresa dragostei. Mă fac să mă 
cutremur de dezgust." Îndată ce a devenit stăpân pe averea sa (avea un 
venit de 6oo de lire pe an, iar logodnica sa avea, la rândul său, avere) 
Russell s-a căsătorit cu Alys şi la început au fost fericiți. 


Dizertaţia lui Russell i-a adus o bursă pe perioadă determinată la 
Trinity, fără îndatoriri asociate, ceea ce însemna că nu trebuia nici să pre- 
dea, nici să locuiască la Cambridge. În consecință, el şi Alys au plecat la 
Berlin, unde Russell a studiat social-democraţia germană şi a scris o carte 
pe această temă. Aceasta a fost prima lui carte dintr-un total impresi- 
onant de și de cărți şi broşuri (lăsând deoparte nenumăratele articole), 
publicate în timpul vieţii sale. În timpul şederii sale la Berlin, Russell 
a conceput un vast proiect de cercetare cu două direcţii, una privind 
ştiinţele naturii, cealaltă — chestiuni sociale şi politice, care trebuiau să 
conveargă pentru a forma în cele din urmă „o mare operă enciclopedică”. 
Russell era încă la acea vreme influenţat de hegelianism, pentru care un 
astfel de proiect era tipic; planul a supravieţuit însă schimbării radicale a 
perspectivei sale filosofice, deşi nu a luat o formă atât de sistematică, în- 

zucât printre numeroasele lui lucrări Russell s-a aplecat cu atenţie atât 
supra chestiunilor teoretice, cât şi asupra unor chestiuni practice. 


Gerno Social-Democracy (Social-democrația gennană'') a fost ur- 
mată, un an mai târziu, de forma publicată a dizertaţiei sale, An Essay 
on the Foundations of Geometry (Eseu asupra fundamentelor geometriei). 
Ulterior, în 1900, Russell a publicat A Critical Exposition of the Philosophy 
of Leibniz (O expunere critică a filosofiei lui Leibniz). A fost un accident 
că a ajuns să scrie această carte, însă un accident important. Un coleg de 
ia Cambridge care obişnuia să ţină prelegeri despre Leibniz l-a rugat pe 
Russell să-l asiste timp de un an, iar Russell, care nu avusese ocazia să-l 
studieze pe Leibniz în amănunt, a primit cu bucurie provocarea. Cartea 
s-a închegat din prelegerile acestuia. Deşi Russell era în dezacord cu 
principalele susțineri ale filosofiei lui Leibniz, unele aspecte ale acesteia 
şi-au păstrat influența asupra sa. 


Pe vremea când îşi ținea prelegerile despre Leibniz, Russell a fost 
convins de Moore să abandoneze idealismul. După scurt timp, intere- 
sul său în filosofia matematicii — mai ales în chestiunea dacă matema- 
tica poate fi întemeiată pe logică pentru a fi astfel considerată certă — a 
fost puternic impulsionat de întâlnirea sa cu logicianul italian Giuseppe 
Peano la Congresul Internaţional de la Paris din iulie 1900. Lui Peano i se 
datorau anumite dezvoltări tehnice în logică, care i-au sugerat lui Russell 
moduri de a duce la capăt reducerea dorită a matematicii la logică. El 
a citit cu pasiune lucrările lui Peano şi a început apoi să perfecționeze, 
să extindă şi să aplice metodele conţinute în acestea. Într-un prim acces 
de entuziasm, de doar câteva luni, Russell a scris o versiune completă a 
ceea ce avea să se dovedească primul său tratat important, The Principles 
of Mathematics (Principiile Matematicii). Timp de încă un an a făcut re- 
vizuiri şi îmbunătățiri acestei lucrări, iar cartea a fost publicată în 1903. 
Scriind o prefaţă la o nouă ediţie din 1937, Russell spunea că a rămas 
convins de adevărul tezei fundamentale a cărţii, potrivit căreia „mate- 
matica şi logica sunt identice”. 


" Traducerea titlurilor lucrărilor lui Russell, care vor figura de acum incolo în 
paranteză alături de originalul englez, aparţine traducătorului (n.r). 

$ ervoarea intelectuală care l-a animat pe Russell în 1900 nu a re- 
venit niciodată. În primul rând, evenimentele din viaţa sa privată din 


următarii ani au adus nori negri. A descoperit că şi-a pierdut dragostea 
pentru soţia sa şi i-a mărturisit acest lucru. „Pe vremea aceea credeam 


(ceea ce experiența m-a învățat să consider că este posibil să fie îndo- 
ielnic) că în relaţiile intime trebuie să spui adevărul”, scria el mai târziu 
(A 151). Ceea ce a urmat a fost o mare nefericire pentru amândoi în 
următorii nouă ani în care au continuat să aibă aceeaşi adresă. Aproape 
în aceeaşi perioadă, în viaţa lui emoţională a avut loc o revoluţie produsă 
de faptul că era martor la suferința şi boala Evelynei Whitehead, soția lui 
Alfred North Whitehead, care îi fusese mai înainte profesor. Văzând-o 
în izolarea intensă pe care o îndură cineva aflat în agonie, perspectiva lui 
Russell asupra lumii s-a schimbat dintr-o dată; mai târziu avea să date- 
ze mereu în acele momente începuturile pacifismului său, dorința de a 
avea copii, începuturile unei sensibilități estetice acute şi convingerea 
profundă că fiecare dintre noi este în mod absolut şi iremediabil singur. 
Experienţa este descrisă mişcător în Autobiografia sa. 


În opera sa matematică, care i-ar fi putut altminteri aduce conso- 
lare, a apărut o răsturnare la fel de gravă. Ea a constat în descoperirea 
unei contradicții în chiar miezul proiectului pe care Russell încerca să 
îl realizeze. Contradicţia şi importanţa ei sunt descrise la locul cuve- 
nit, în Capitolul 2. Efectul ei a făcut să paralizeze munca lui Russell 
pentru mai bine de doi ani, timp în care a privit îndelung o coală albă 
de hârtie întrebându-se cum să înainteze. La vremea aceea el lucra la 
Principia Mathematica, iniţial concepută ca un volum al doilea al lu- 
crării Principles of Mathematics. Acest pretins volum al doilea trebuia 
să conţină elaborarea tehnică a ideilor schițate în Principles, impreună 
cu o tratare mai cuprinzătoare a unui număr de dificultăți a căror so- 
luţionare fusese amânată. A devenit însă repede evident că era nevoie 
de mult mai mult pentru a atinge scopul proiectului, acela de „a arăta 
că întreaga matematică pură decurge din premise pur logice şi foloseşte 
doar concepte care pot fi definite în termeni logici” (MPD s57). Russell 
l-a invitat prin urmare pe Whitehead să colaboreze şi de atunci până în 
1910 cea mai mare parte a energiei sale mentale a fost consacrată pro- 
ducerii acestei lucrări monumentale. Aspectele sale filosofice şi scrierea 
efectivă a materialului tehnic îi revenea lui Russell; Whitehead, printre 

ztele. a avut contribuţii semnificative în privinţa notației şi a elaborat 


m_"= cemonstraţii. 


Russel) relatează că a lucrat la Principia Mathematica opt luni pe 
an, între zece şi douăsprezece ore pe zi. Atunci când manuscrisul a fost 
în sfârşit predat Editurii Cambridge era atât de mare încât a trebuit să 
fie transportat acolo într-un vehicul cu patru roți. Reprezentanții edi- 
turii au calculat că lucrarea le va aduce o pierdere de 6oo de lire, aşa 
că au spus că sunt dispuşi să suporte doar jumătate din sumă. Russell şi 
Whitehead au convins Societatea Regală să le vină în ajutor cu o spon- 
sorizare de 200 de lire, însă restul trebuia să-l aducă din buzunarul lor. 
Prin urmare, recompensa financiară pentru anii de muncă la acest vast 
proiect a fost pentru fiecare o pierdere de 5o de lire. 


Dar adevăratele recompense au fost mari. În cursul elaborării şi în 
strânsă legătură cu aceasta, Russell a publicat câteva articole filosofice 
foarte importante. A fost ales Membru al Societății Regale la neobişnuita 
vârstă de 35 de ani. Locul său în istoria logicii şi filosofiei era asigurat. 
Multe dintre lucrurile întreprinse şi realizate ulterior de Russell în nu- 
meroase domenii de activitate au fost posibile datorită staturii olimpie- 
ne pe care i-o conferea titlul de autor al lucrării Principia Mathematica. 


Russell nu a fost leneş nici din alte puncte de vedere în timpul aces- 
zor ani de muncă intelectuală. Preocuparea lui pentru politică a rămas 
vie. A dus o campanie pentru comerţul liber şi a candidat pentru par- 
ament cu o campanie în care a susținut votul pentru femei din partea 
districtului Wimbledon la alegerile anticipate din 1907. Votul pentru 
žemei era o cauză foarte nepopulară, iar apărătorii acestei cauze sufereau 
în mod regulat abuzuri şi chiar violențe. Russell ar fi putut chiar să intre 
în Parlament, dacă agnosticismul său nu i-ar fi stat în cale şi era pe cale 
să devină candidat din partea districtului Bedford la alegerile din 1911 
atunci când organizatorii locali ai campaniei sale au aflat că el nu îşi va 
2scunde de alegători agnosticismul şi nu va merge la biserică. Ei au ales 
rin urmare un alt candidat. 


Dar atunci i s-a oferit ceva şi mai atrăgător: Trinity l-a angajat 
za lector pe cinci ani şi astfel Russell a început o viață de universitar, 

îndreptându-şi atenţia spre elaborarea unei cărțulii ce avea să devină 
celebră — Problemele filosofiei — care rămâne până astăzi una dintre cele 
mai bune introduceri scurte în acest domeniu. 


Un rezultat neaşteptat al activităţilor politice ale lui Russell a fost 
dragostea. În 1910, pe când locuia aproape de Oxford, a sprijinit cam- 
pania candidatului local Philip Morrell, pe a cărui soție, Lady Ottoline 
Morrell, o cunoscuse din copilărie. Reintâlnirea lor a inflorit în anul ur- 
mător într-o poveste de dragoste. Russell şi-a dorit să o ia în căsătorie, 
ceea ce ar fi însemnat ca el să divorțeze de Alys şi Ottoline de Philip. Însă 
Ottoline nu a dorit să-l părăsească pe Philip, iar povestea a rămas adulte- 
ră, fiind tolerată de Philip, dar nu şi de Alys şi familia ei, care au manifes- 
tat o opoziție amară. Russell şi Alys s-au despărțit şi nu s-au mai întâlnit 
timp de 40 de ani, deşi între timp au divorțat, la începutul anilor 'z0. 
Ottoline i se potrivea, neîndoielnic, lui Russell. „Ea râdea de mine”, scria 
Russell, „când mă comportam ca un universitar sau ca un pudic şi când 
eram dictatorial în conversație. Ea m-a vindecat treptat de convingerea 
că în mine fierbea o corupție dezgustătoare, care putea fi ținută în frâu 
doar printr-un autocontrol sever. Ea m-a făcut mai puţin egoist şi mai 
puţin intolerant.” (A 214). Totodată, prin prezenţa sa şi prin frumuseţea 
voluptuoasă a împrejurimilor, Ottoline i-a satisfăcut impulsurile esteti- 
ce. Russell avea atunci 40 de ani; era o trezire târzie, dar profundă. 


În 1914, Russell a vizitat Statele Unite şi a ţinut prelegeri în mai 
multe locuri, printre care Universitatea Harvard. Prelegerile sale au 
fost publicate ulterior sub titlul Our Knowledge of the Extemal World 
(Cunoaşterea noastră despre lumea exterioară). Unul dintre studenții 
săi de la Harvard era T. S. Eliot, care a scris despre Russell un poem, 
„Domnul Apollinax”, unde acesta apare ca o creatură mitică, stranie şi 
chiar inspăimântătoare, al cărui cap încoronat cu alge ar putea să se ros- 
togolească dintr-o dată sub un scaun sau să apară zâmbind deasupra unui 
dulap; o creatură care râde, spune Eliot, „ca un foetus iresponsabil”, dar 
a cărui „conversaţie uscată şi pasionată” îți mănâncă toată după-amiaza, 
ceea ce îi aminteşte lui Eliot de bătăile copitelor unui centaur pe un 
teren dur. A fost o întâlnire care a lăsat o impresie puternică asupra lui 
Eliot; despre celelalte persoane prezente îşi aminteşte doar că mâncau 
sandvişuri cu castraveți. 

În timpul vizitei la Chicago, Russell s-a îndrăgostit de fiica gazdei 
sale — care nu este numită în autobiografia sa — studentă pe vremea aceea 
la Bryn Mawr. Cei doi şi-au făcut planuri ca ea să vină în Anglia şi să se 
poată căsători când el va divorța de Alys. Ea a venit, într-adevăr, însă la 
acel moment începuse deja Primul Război Mondial, iar şocul emoţional 
asupra lui Russell ca şi angajarea lui pasionată în activităţile pacifiste au 
atenuat sentimentele sale. Dezastrul vizitei ei s-a soldat mai târziu cu 
nebunia. În autobiografia sa, Russell relatează această întâmplare tristă 
pe un ton de regret sfâşietor. 


Răspunsul lui Russell la izbucnirea războiului a fost nuanțat. El era 
prea vârstnic pentru a fi combatant, aşa că nu a avut niciodată statutul 
de opozant din motive de conştiinţă. (Mai multe cunoştinţe aflate în 
aceeaşi situaţie, cum ar fi Lytton Strachey, îşi îndeplineau sarcinile agri- 
cole obligatorii îndeletnicindu-se cu olăritul pe domeniul Ottolinei din 
Garsington). Ca mulți intelectuali edwardieni, Russell avea o afecțiune 
pentru Germania şi pentru cultura germană. Vorbea fluent germana, ci- 
tea cărți în această limbă, trăise în Germania şi scrisese despre politica din 
această țară. Cu toate acestea, Russell era şi un patriot înflăcărat, scriind 
la un moment dat că „dragostea pentru Anglia este aproape cea mai in- 
tensă afecțiune pe care o simt”. El nu era însă şi un pacifist necondiţionat, 
după cum se vede din faptul că, un sfert de secol mai târziu, el a susținut 
cu fermitate războiul impotriva nazismului. Părerea lui era că izbucni- 
rea ostilităților în 1914 nu servea niciun principiu şi nu promitea niciun 
beneficiu, ci era produsă doar de prostia politicienilor şi amenința să 
ruineze civilizaţia într-un iureş uriaş de vieţi tinere irosite. „Toată această 
nebunie”, scria el într-o scrisoare pentru cotidianul Nation imediat după 
începutul luptelor, „toată această furie, toată această moarte devastatoare 
a civilizaţiei şi speranţelor noastre a fost produsă din cauza faptului că 
un număr de domni cu poziţii oficiale, ducând nişte vieţi de lux, cei mai 
mulți dintre ei fără minte şi lipsiţi, toţi, de imaginaţie şi de inimă, au ales 
că trebuie să se intâmple acest lucru mai degrabă decât ca vreunul dintre 
ei să sufere o cât de mică umilire a mândriei sale naţionale.” 


Atunci, ca şi în cazul Războiului din Vietnam, cu o jumătate de 
secol mai târziu, Russell a avut un spirit de observaţie extraordinar. 
Oribilul măcel din tranşee nu începuse încă şi Russell vedea deja că 

este inevitabil şi că va avea consecinţe dezastruoase pe termen lung. 
Foarte puțini ar fi putut atunci să prevadă că începuse un proces care 
avea să rostogolească întreaga lume într-un război real sau latent pentru 
aproape tot restul veacului, cu milioane de morţi şi abaterea unor resur- 
se masive spre dezvoltarea tehnologiei militare, fiecare nou progres în 
sofisticarea acesteia fiind mai periculos şi mai distructiv decât ultimul. 
Russell nu putea, fireşte, să prevadă în 1914 bolşevismul, nazismul şi 
Holocaustul, armele nucleare şi Războiul Rece, naționalismul exacerbat 
de comerţul internațional de armament şi fundamentalismul alimentat 
de invidiile produse de clivajul dintre națiunile bogate şi cele sărace. 
El simţea însă cu acuitate că izbucnirea războiului însemna o poartă 
deschisă larg dezastrului de o formă sau alta: multe decenii de dezastru 
aveau să urmeze. 


Russell era în egală măsură dezgustat de sprijinul popular de care se 
bucura războiul în țările combatante şi de forma pe care o lua acesta, de 
„barbarism primitiv” şi de eliberare a „instinctelor urii şi a setei de sân- 
ge”, care — aşa cum arăta el — sunt chiar lucrurile împotriva cărora luptă 
civilizaţia. Mai dăunătoare era apariția acestor sentimente la majoritatea 
prietenilor şi cunoştinţelor lui. El nu putea sta deoparte; în toţi anii răz- 
boiului a scris articole şi a ţinut discursuri, sprijinind opoziţia organizată 
la adresa războiului sub forma Uniunii pentru Control Democratic şi a 
Asociaţiei „Nu Recrutării” [No Conscription Fellowship]. La începutul 
războiului, Russell i-a ajutat pe germanii care trăiau în Anglia, ajunşi la 
ananghie după ce fuseseră alungaţi din locuințe. Această muncă a deve- 
nit inutilă în scurt timp, deoarece cetăţenii națiunilor duşmane au fost 
curând închişi în tabere de prizonieri. 


Liderul Asociaţiei „NuRecrutării” era un tânăr numit Clifford Allen 
(mai târziu Lordul Allen of Hurtwood), trimis la închisoare de mai mul- 
te ori deoarece refuza să renunţe la activităţile antirăzboi. La unul dintre 
procesele lui Allen, Russell a întâlnit-o pe Lady Constance Malleson, 
o actriță cu numele de scenă Colette O'Neil, angajată şi ea în activi- 
tăți pacifiste, lucrând seara la teatru şi ziua umplând plicuri în birourile 
Asociaţiei. Au devenit iubiţi, firea ei liniştită oferindu-i lui Russell un 
refugiu în fața asprimii luptei impotriva războiului. 

Russell s-a aflat de mai multe ori aproape la limita legii în activi- 
zatea sa antirăzboi. În 1916 a fost dat în judecată pentru un articol şi 
condamnat la plata unei amenzi de 100 de lire. A refuzat să o plătească, 
așa că bunurile i-au fost scoase la licitaţie; prietenii i le-au răscumpărat 
insă din amabilitate şi i le-au restituit, făcând ca gestul lui să pară inu- 
ul. I s-a interzis apoi să intre în vreun loc rezervat militarilor în Marea 
Britanie, mai ales în vreo parte a coastei (pentru a-l împiedica, după cum 
presupunea el sarcastic, să trimită semnale submarinelor inamice). I s-a 
refuzat paşaportul atunci când a încercat să călătorească în America în 
1916, iar în 1918 a fost trimis la închisoare pentru şase luni deoarece scri- 
sese într-un articol că trupele americane care veneau în Europa puteau 
fi folosite pentru a împrăștia grevele, o sarcină pe care şi-o îndepliniseră 
in propria lor țară. Graţie legăturilor sale (era util, după cum recunoştea 
el sardonic, să fii fratele unui Conte), Russell a avut parte de un regim 
de detenţie mai puţin sever, beneficiind de o celulă proprie şi de cărţi la 
cerere. A citit, prin urmare, şi a scris, terminând o carte — An Introduction 
to Mathematical Philosophy (Introducere în filosofia matematică) — şi în- 
cepând o alta — The Analysis of Mind (Analiza minții) — împreună cu un 
număr de recenzii şi articole. A fost eliberat în septembrie 1918, atunci 
când era deja evident că războiul nu va mai dura mult. 


Lui Russell, primul conflict cu legea i-a adus încă o pedeapsă. Toţi 
tinerii universitari de la Trinity fuseseră trimişi pe front, administra- 
rea Colegiului rămânând în sarcina unui mic grup de oameni mai în 
vârstă, profund ostili activităţii antirăzboi a lui Russell. Când au auzit 
de condamnarea lui, au votat să-i fie retras dreptul de a ţine prelegeri. 
Matematicianul G. H. Hardy, înfuriat de tratamentul acordat lui Russell, 
a scris ulterior o relatare a evenimentelor. Atunci când tinerii universi- 
tari s-au întors de pe front, la sfârşitul războiului, ei au votat ca Russell 
să fie reinstalat, însă, la acea vreme, interesele lui Russell l-au purtat 
peste graniță. 


Printre numeroasele schimbări pe care războiul le-a produs asupra 
lui Russell a fost şi o lărgire a domeniului activităţii sale literare. El a scris 
două cărți nefilosofice în aceşti ani, Principles of Social Reconstruction 
(Principiile reconstrucției societăţii) (numită în Statele Unite Why Men 
Fight), publicată în 1916, şi Roads to Freedom (Drumul către libertate), 


Russell 


publicată în 1918, care au prefigurat numeroasele sale cărți populare 
viitoare, pe teme sociale, politice şi morale. În timp ce prezenta într-o 
serie de prelegeri Principles of Social Reconstruction, în 1916, Russell l-a 
întâlnit pe D. H. Lawrence şi a inceput ceea ce s-a vrut o colaborare cu 
acesta, însă atitudinea lui Lawrence i-a devenit curând ostilă. La început 
acuzaţiile lui Lawrence, potrivit cărora pacifismul lui Russell masca niş- 
te sentimente agresiv—mizantropice, l-au tulburat profund pe Russell, 
deoarece credea că Lawrence era un bun observator al naturii umane. 
Dar scrisorile din ce în ce mai isterice şi mai agresive ale lui Lawrence 
i-au permis lui Russell să descifreze stilul proto-fascist de politică al lui 
Lawrence şi veneraţia acestuia pentru iraționalism, iar relațiile dintre ei 
au încetat. 


În timpul detenţiei din 1918, Russell a lucrat, după cum am spus 
deja, la două cărţi de filosofie. Reîntoarcerea sa la filosofie începuse însă 
mai devreme, deoarece în primele luni ale anului 1918 el a ţinut o se- 
rie de prelegeri sub titlul The Philosophy of Logical Atomism (Filosofia 
atomismului logic), publicate la puţin după aceea, în mai multe nume- 
re succesive ale revistei The Monist. În stilul său exagerat de generos, 
Russell îi atribuia aici ideile sale lui Ludwig Wittgenstein, care fusese 
discipolul său o scurtă perioadă la Cambridge, înainte de război. De fapt, 
cele mai multe idei din prelegerile lui Russell se pot întrezări în lucrări 
pe care le-a scris cu mult înainte să-l întâlnească pe Wittgenstein. Dar, 
aşa cum se poate vedea din lucrarea acestuia din urmă, Tractatus Logico- 
Philosophicus,* scrisă în timp ce Wittgenstein servea pe front în armata 
austriacă, cei doi discutaseră aceste idei pe îndelete înainte de război. 
Acum, Russell a primit o scrisoare de la Wittgenstein, care lâncezea 
într-un lagăr italian de prizonieri de război, în care îi vorbeşte despre 
Tractatus. După eliberare, Wittgenstein a încercat să îşi publice cartea, 
dar a eşuat; Russell i-a oferit aşadar sprijinul şi a convins un editor să 
preia cartea, dându-şi acceptul de a scrie o introducere la ea. Deşi Russell 
i-a fost de mai multe ori de mare ajutor lui Wittgenstein — nu în ultimul 
rând aranjându-i o bursă de cercetare la Trinity un deceniu mai târziu 


°? Tractatus Logico-Philosophicus, traducere de M. Dumitru şi M. Flonta, Editura 
Humanitas, 2001 (ntr.). 

- cei doi s-au îndepărtat unul de celălalt ca urmare a unor diferențe 
-=mperamentale şi filosofice profunde. 


Russell s-a îndrăgostit din nou, de data aceasta de o tânără care ab- 
:o.vise Girton, pe nume Dora Black. În 1920, ei au vizitat independent 
¿zul de celălalt Uniunea Sovietică, de unde Dora s-a întors entuzias- 
-3. iar Russell ostil. El a scris o carte de condamnare a bolşevismului, 
supra căreia el şi Dora au avut neînțelegeri. Aceasta nu i-a împiedicat 
iasă să meargă împreună în China în 1921, unde Russell fusese invitat să 
petreacă un an ca profesor în vizită la Peking. Asemenea multora care 
netrec un oarecare timp în China, Russell s-a îndrăgostit de această țară 
şi. asemenea multora, a fost înclinat să-i idealizeze pe chinezi. Russell 
'e-a lăudat umorul, ascuțimea minţii, înclinația lor către frumuseţe şi 
:mensa lor dragoste pentru cultură şi instrucție, dar i-a rămas cumva 
:scunsă neobişnuita asprime a vieților celor mai mulți oameni din acea 
“ară uriaşă, dar şi măsura în care China era copleşită şi blocată de stră- 
vechile ei tradiții. Cât timp s-a aflat acolo, el a refuzat să se erijeze în 
sfătuitorul multora care îl intrebau cum ar trebui să trăiască, ce ar trebui 
să creadă şi cum ar putea ieşi China din sărăcia şi din dezordinea feudală 
în care se afla. Filosoful american John Dewey a vizitat China în aceeaşi 
perioadă şi nu a ezitat să se pronunţe asupra acestor probleme, astfel în- 
cât amintirea sa rămâne o influenţă mai puternică în China de azi decât 
cea a lui Russell. Tradiția omului înțelept este veche în China; de aceea 
Russell a pierdut ocazia de a face mult bine acolo. El a scris o carte în 
care îşi prezenta perspectiva asupra Chinei şi a viitorului ei, însă o carte 
publicată în îndepărtata Anglie nu înlocuia sfaturile pe care oaspeţii săi 
speraseră să le audă de la el. El le-a ţinut în schimb prelegeri de logică 


matematică. 


Către sfârşitul sejurului său în China, Russell s-a îmbolnăvit sever 
de bronşită şi a fost aproape de moarte. Ca urmare a zelului exagerat al 
unor jurnalişti japonezi, au apărut ştiri despre moartea sa. Russell a pu- 
tut, aşadar, să-şi citească propriile necrologuri, inclusiv unul scurt apărut 
într-o revistă a misionarilor creştini şi care l-a amuzat în mod deosebit: 
„Misionarii îşi cer iertare”, se spunea acolo, „pentru oftatul de uşurare pe 
care l-au avut la vestea morţii Domnului Bertrand Russell”. 


Russell 


Alys consimţise în cele din urmă să divorţeze, aşa că atunci când 
Russell şi Dora s-au întors în Anglia, în septembrie 1921, s-au căsătorit 
şi, la scurt timp, s-a născut primul lor fiu, John Conrad. Fiica lor, Kate, 
i-a urmat doi ani mai târziu. Russell a candidat de două ori la Parlament 
pentru Partidul Laburist, din partea districtului Chelsea, în 1922 şi 1923, 
dar fără succes. Responsabilitățile familiale îl presau; avea nevoie de un 
venit şi, din acest motiv, a renunțat din nou la politica parlamentară pen- 
tru a se consacra scrisului şi prelegerilor. Cel mai rentabil circuit pentru 
a ţine prelegeri erau Statele Unite, pe care le-a vizitat de patru ori în 
anii '20. Cărţile de popularizare pe care le-a publicat sunt: The A.B.C. of 
Relativity (Alfabetul teoriei relativitătii), The A.B.C. of Atoms (Alfabetul 
atomilor), What 1 Believe (În ce cred), On Education (Despre educaţie), 
Sceptical Essays (Eseuri sceptice), Marriage and Morals (Căsătorie şi mo- 
ravuri), şi The Conquest of Happiness (Cucerirea fericirii). Unele dintre 
acestea au avut succes de public, altele au produs scandal, în special 
datorită punctelor de vedere liberale cu privire la morala sexuală. Nu a 
neglijat nici filosofia; Analysis of Mind, începută în închisoare, a apărut 
în 1921. De asemenea, Russell a fost invitat să țină prelegerile Tarner la 
Cambridge în 1925, acestea fiind publicate în 1927 sub titlul The Analysis 
of Matter (Analiza materiei). A scris şi un manual introductiv numit An 


Outline of Philosophy (O schiță a filosofiei). 


Apariţia copiilor a satisfăcut o aspirație îndelungată a lui Russell. 
Ei i-au oferit un „nou centru emoțional”, care l-a angajat în preocupări 
parentale pentru tot restul anilor '20. A cumpărat o casă în Cornwall, 
unde familia să îşi poată petrece verile, iar când John şi Kate au ajuns 
la vârsta şcolară, el şi Dora au decis să fondeze propria lor şcoală, astfel 
încât copiii să fie educați cum credeau ei că e mai bine. Au închiriat casa 
de la țară a fratelui lui Russell din South Downs şi au deschis o şcoală cu 
vreo 20 de elevi cam de aceeaşi vârstă. Era o casă mare, pe un teren de 
peste 8o de hectare de pădure virgină, plină de fagi şi de chiparoşi mag- 
nifici şi populată de multe specii de sălbăticiuni, inclusiv de căprioare. 
De asernenea, casa oferea perspective minunate. 


În pofida dorințelor lor şi a cadrului idilic, experimentul a fost până 
la urmă un eşec. Şcoala nu s-a putut întreţine niciodată singură, deşi căr- 
tile de popularizare ale lui Russell, activitatea jurnalistică şi traversările 

-=Detate ale Atlanticului pentru a ține prelegeri — deşi el ura călătoriile 
ze apă — au fost destinate în primul rând susținerii acesteia. Şi Dora 
: vnut un ciclu de prelegeri în America, însă responsabilitatea ei era 
zreponderent cea de a supraveghea şcoala. Personalul s-a dovedit o pro- 
-.emă; Russell şi Dora nu au găsit niciodată profesori care să fie în stare 
:ă le aplice în mod consistent principiile, care implicau un amestec de 
_bertate şi disciplină — căci în pofida afirmațiilor care indicau contrariul, 
oala lui Russell nu era o anarhie a copiilor. El scria mai târziu: „a-i lăsa 
pe copii complet liberi însemna a instaura o domnie a terorii, în care cei 
puternici să-i ţină pe cei slabi în tremur şi frică. O şcoală este la fel ca 
“mea; doar guvernul poate împiedica violența brută." 


O altă dificultate a fost că şcoala a atras un număr mare de copii 
cu probleme, ai căror părinţi încercaseră să-i trimită în alte locuri, dar 
“useseră obligați să încerce în cele din urmă şcoli experimentale. Întrucât 
soţii Russell aveau nevoie de bani, ei au acceptat aceşti copii, doar ca să 
descopere că ei îngreunau foarte mult funcționarea şcolii. 


Şcoala a avut cea mai nefastă influență asupra propriilor copii ai lui 
Russell. Ceilalţi copii credeau că aceştia sunt favorizați în mod nedrept, 
intrucât părinţii lor ţineau şcoala. Străduindu-se să fie corecţi, Russell şi 
Dora au încercat să îi trateze la fel ca pe ceilalți, ceea ce a făcut insă ca 
John şi Kate să fie de fapt lipsiţi de afecțiunea părinților lor şi să sufere 
din această cauză. Fericirea care domnea mai înainte în familie a fost, în 
termenii lui Russell insuşi, „distrusă şi înlocuită cu stângăcie şi jenă” (A 
390). 


Speranța că educaţia era o cale de a transforma lumea a circulat 
intens în anii care au urmat Primului Război Mondial. În Austria, spre 
exemplu, unde prăbuşirea Imperiului Austro-Ungar a avut un efect de- 
vastator, mulți tineri intelectuali s-au făcut profesori de şcoală, în spe- 
ranța de a construi o omenire nouă. Karl Popper şi Ludwig Wittgenstein 
s-au numărat printre aceştia. Într-un mod indirect, Russell a fost o parte 
a acestei mişcări. Dar realitățile profesoratului şi simpla irmpenetrabilita- 
te a materialului uman i-au deziluzionat repede pe cei mai mulți dintre 
aceştia şi au renunțat. 


Russell 


În 1931, fratele lui Russell a murit fulgerător, iar Russell a moştenit 
titlul de conte. Împreună cu acesta, el a moştenit şi datoriile fratelui 
său şi obligația de a plăti 400 de lire anual pentru întreținerea celei de-a 
doua dintre cele trei soții ale fratelui său. Deşi atitudinea sa faţă de ti- 
tlul de conte a fost oarecum sarcastică, el nu a ezitat să se folosească de 
acesta în diverse moduri, nu în ultimul rând profitând de uşile pe care 
acesta i le deschidea automat spre amvoanele puterii, de unde exprima- 
rea punctelor sale de vedere iconoclaste şi independente puteau avea cel 
mai mare efect. Cu toate acestea, el nu a ajuns de multe ori in Camera 
Lorzilor şi a păstrat o doză sănătoasă de dispreț pentru sistemul britanic 
de clase. 


Cam în această perioadă, în căsătoria lui Russell a inceput să fie re- 
simțită atât tensiunea ce venea dinspre şcoală, cât şi cea produsă de nu- 
meroasele legături amoroase pe care ambii soţi şi le permiteau. Russell 
nu a avut obiecții la ideea ca Dora să aibă astfel de legături, însă el nu 
dorea să fie responsabil pentru copiii care ar fi rezultat din ele. Dora a 
rămas însărcinată cu un iubit american, iar copilul a fost iniţial înregis- 
trat ca fiind al lui Russell; mai târziu, atunci când a văzut că fata era 
menţionată în Debretts': ca descendentă a sa, el a demarat procedurile 
legale pentru a-i retrage numele. Aceasta este măsura în care Russell a 
avut totuşi impulsuri dinastice. 


După încheierea afacerii cu şcoala şi despărțirea de Dora şi cu po- 
vara financiară suplimentară moştenită de la fratele său, Russell avea în 
continuare nevoie să-şi câştige pâinea cu ajutorul scrisului. Colaborarea 
profitabilă cu ziarele americane Hearst, pentru care Russell scrisese în 
mod regulat un editorial, s-a sfârşit la începutul deceniului, aşa că Russell 
trebuia să-şi consacre energia cărților. În 1932 el a publicat The Scientific 
Outlook (Perspectiva ştiinţifică), iar în 1934, una dintre cele mai bune 
cărți ale sale, o lucrare de istorie a politicii, Freedom and Organization 
1814-1914 (Libertate şi organizare 1814-1914). În 1935 Russell publică In 
Praise of Idleness (Elogiul lenei), iar în 1936 — Which Way to Peace? (Care 
este drumul către pace?). În această carte el şi-a reafirmat pacifismul 


"3 Debrett's Peerage & Baronerage este titlul unei lucrări care prezintă istoria şi 
arborii genealogici ai familiilor nobiliare din Marea Britanie (ntr.). 

= =2tat şi angajamentul față de ideea unui guvern mondial. La vremea 
:izd această carte a fost publicată el a ajuns însă să simtă nevoia unor 
= „antări şi mai profunde ale pacifismului, mai ales — aşa cum arătaseră 
= enimentele din Germania din ultimii doi-trei ani — în fața amenințării 
„solut revoltătoare” pe care o percepea în nazism. La începutul celui 
z2 Al Doilea Război Mondial el hotărâse că opoziţia față de Hitler tre- 


zuia să fie lipsită de orice echivoc. 


În 1937 Russell a publicat The Amberley Papers, o relatare în trei 
volume a vieţii părinţilor săi. El a caracterizat această lucrare ca „odihni- 
taare”, deoarece admira şi era profund de acord cu vederile radicale ale 
zărinţilor lui şi simțea nostalgie pentru lumea mai puțin deznădăjduită 
3 mai spațioasă în care ei luptaseră pentru ele. Lucrând atât la această 
arte cât şi la Freedom and Organization, Russell a fost asistat de o tânără 
care predase mai inainte în şcoala sa şi care a devenit mai întâi iubita sa şi 
apoi, în 1936, a treia lui soţie: Patricia (numită de obicei „Peter”) Spence. 
în 1937 ei au avut un fiu, Conrad. S-au mutat într-o casă în apropiere 
de Oxford, unde Russell a ţinut o serie de prelegeri şi a purtat discuţii 
cu câţiva filosofi mai tineri, printre care A. J. Ayer. A publicat Power, A 
New Social Analysis (Puterea: o nouă analiză socială) în 1938, iar pre- 
legerile sale de la Oxford, intitulate inițial „Words and Facts” („Cuvinte 
şi Lucruri”) au devenit următoarea sa carte de filosofie, An Inquiry into 
Meaning and Truth (O cercetare a conceptelor de semnificație şi adevăr), 
publicată în 1940. 


În 1938 Russell a plecat impreună cu Peter şi Conrad în America, 
unde a fost profesor asociat la Universitatea din Chicago, însă deşi a avut . 
discuţii provocatoare cu studenți străluciți şi cu colegi — printre ultimii, 
Rudolf Carnap — nu s-a înțeles cu conducerea departamentului de fi- 
losofie şi i-a displăcut Chicago, pe care l-a descris drept „un oraş fioros 
cu o climă respingătoare”. La sfârşitul anului, familia Russell a plecat 
în California, unde clima s-a dovedit mult mai atrăgătoare, iar Russell 
a predat la Universitatea din Los Angeles (UCLA), California. În vara 
anului 1939, John şi Kate au venit să-şi petreacă vacanţa în California, 


"1 Hârtiile familei Amberley. (n.tr.). 


Russell 


dar izbucnirea războiului le-a făcut întoarcerea în Anglia imposibilă, aşa 
că Russell i-a înscris pe amândoi la UCLA. 


În pofida climei calde, Russell a fost şi mai nefericit la UCLA decât 
la Chicago, deoarece profesorii şi studenţii erau prost pregătiţi, iar pre- 
şedintele Universităţii îi părea lui Russell deosebit de dezagreabil. Din 
acest motiv, după un an, el a acceptat invitaţia de a deveni profesor la 
City College din New York, însă înainte să-şi poată începe cursurile a 
izbucnit un scandal împotriva sa din cauza imoralităţii şi ireligiozităţii 
sale. Scandalul a fost pornit de un Episcop al Bisericii Episcopaliene şi 
propagat cu entuziasm de catolici, culminând printr-un proces intentat 
de mama unei viitoare studente la Colegiu. Mama, o anumită doamnă 
Kay, susținea că prezenţa lui Russell în Colegiu ar fi periculoasă pentru 
virtutea fetei ei. Russell nu a putut pleda în faţa curții, întrucât procesul 
a fost intentat municipalităţii oraşului New York, nu lui însuşi. Avocatul 
doamnei Kay descria lucrările lui Russell drept „lascive, libidinoase, ex- 
citante, pornografice, erotomane, afrodiziace, ireverenţioase, prosteşti, 
mincinoase şi lipsite de fibră morală”. Unul dintre motivele acestei ca- 
racterizări a fost acela că Russell afirmase într-o carte că nu ar trebui pe- 
depsiți copiii foarte mici pentru masturbare. Judecătorul, un catolic de 
origine irlandeză, a fost şi mai agresiv în rezumatul împotriva lui Russell 
decât fusese avocatul doamnei Kay. Doamna Kay a câştigat, fireşte. 


Procesul a ridicat nu doar întregul New York împotriva lui Russell, 
ci întreaga țară. Îndepărtat din postul de la New York, el n-a mai putut 
găsi la început niciun loc unde să primească un post de profesor şi niciun 
ziar care să-i ofere să scrie editoriale. În plus, ca urmare a războiului, îi 
era imposibil să primească bani din Anglia. Se găsea astfel sechestrat în 
străinătate, fără o slujbă şi cu o familie de întreţinut. 


Russell a fost salvat din această dilemă mai întâi de Harvard 
University, care l-a invitat cu generozitate să ţină prelegeri în 1940 şi 
ulterior de un milionar din Philadelphia, dr. Barnes, un pasionat colec- 
ţionar de artă, care înființase o fundaţie în principal pentru studiul isto- 
riei artei. El i-a oferit lui Russell un contract pe cinci ani pentru a ţine 
prelegeri la fundaţie. Spre amuzamentul său şi în pofida convingerii sale 
că era nepotrivit pentru filosofia academică, Russell îşi ţinea prelegerile 


Vata şi opera —— — — o = © 


zvx-o sală în care pe pereți atârnau picturi franțuzeşti cu nuduri. Barnes 
-=i șa excentric care avea reputaţia că se certa cu angajaţii; la mai puţin 
== “=mnătate din termenul contractului lui Russell, el a emis dintr-o dată 
-z ordin de demitere, pe motivul că, în opinia sa, prelegerile lui Russell 
+=: : prost pregătite. Aceste prelegeri au fost publicate ulterior sub titlul 
£ History of Westem Philosophy, de departe cea mai de succes carte a 
-: Russell, atât din punct de vedere popular, cât şi financiar. Russell l-a 
=" în judecată pentru întreruperea contractului şi i-a dat judecătorului 
manuscrisul să-l citească, câştigând procesul. Trebuie spus că unele părți 
= această carte sunt destul de puţin elaborate pentru a trezi în noi o 
izumită simpatie pentru milionarul din Philadelphia, dar altfel lucrarea 
te o trecere în revistă minunat scrisă şi uimitor de cuprinzătoare a 
zindirii occidentale, deosebită prin faptul că oferă informaţii pentru a o 
zilasa într-un context istoric. Lui Russell i-a făcut plăcere să o scrie, iar 
- =curia sa se vede când o citeşti; remarcile sale mai târzii despre ea arată 
że altfel că era şi el conştient de neajunsurile sale. 


Munca la Istorie a fost continuată în biblioteca de la Bryn Mawr 
Zollege, după ce Russell s-a certat cu Barnes, ca urmare a bunăvoinței 
>rofesorului Paul Weiss, care l-a invitat pe Russell acolo în timp ce el 
:stepta permisiunea Ambasadei Marii Britanii de la Washington pentru 
z se întoarce în Anglia. Trinity College îi oferise lui Russell o bursă, care, 
-iături de un avans substanţial pentru Istorie, l-au salvat pe Russell de 
problemele sale financiare. Chiar înainte de a se imbarca spre casă, în- 
-o călătorie periculoasă din cauza submarinelor germane din Atlantic, 
Russell a petrecut ceva timp la Princeton, unde a purtat discuţii cu 
Einstein, Kurt Goedel şi Wolfgang Pauli. 


În următorii ani Russell a predat în Cambridge, publicând Istoria în 
:945, iar Human Knowledge: Its Scope and Limits (Cunoaşterea omeneas- 
că: întinderea şi limitele ei) în 1948. Aceasta a fost ultima sa mare lucrare 
de filosofie, însă Russell a fost dezamăgit de faptul că ea a primit puţină 
atenţie din partea comunităţii filosofice. Russell a pus această situaţie şi 
pe seama faimei considerabile de care se bucurau atunci şi aveau să se 


'5 Istoria filosofiei occidentale, traducere de Dragan Stoianovici, Editura Huma- 


nitas, 2005. 


Russell 


mai bucure pentru un timp ideile lui Wittgenstein. În 1949, an pe care 
Russell l-a descris drept „apogeu al respectabilităţii sale”, bursa sa de la 
Trinity a fost transformată într-o bursă pe viață fără îndatoriri didacti- 
ce, a fost ales Membru Onorific al Academiei Britanice, BBC l-a invitat 
să ţină primele Prelegeri Reith, iar Regele George al VI-lea i-a acordat 
Ordinul de Merit. În următorul an i s-a acordat Premiul Nobel pentru 
Literatură, de care Russell a aflat în timpul unei alte vizite în Statele 
Unite. 


Russell a fost încântat să primească Ordinul de Merit şi a mers la 
Palatul Buckingham pentru învestitură. Regele George a fost stânjenit de 
faptul că trebuia să se poarte cu graţie faţă de un adulter iconoclast care 
făcuse şi inchisoare, care, pe deasupra, „arăta şi atât de ciudat”, aşa că a 
spus: „Te-ai purtat uneori într-un mod care nu ar sta în picioare dacă ar 
fi adoptat de toată lumea.” Răspunsul care i-a venit pe buze lui Russell, 
dar pe care el a reuşit să şi-l reprime, a fost „Precum fratele tău”, altfel 
spus, ca regele Edward al VIII-lea care a abdicat. În schimb, Russell i-a 
spus: „Modul cum trebuie să se comporte un om depinde de meseria lui. 
Un poştaş, de exemplu, ar trebui să bată la toate porţile de pe o stradă 
la care are scrisori de predat, însă dacă oricine altcineva ar bate la toate 
porţile, ar fi considerat un pericol public.” Regele a schimbat repede 
subiectul (A 516-7). 


Noua respectabilitate dobândită de Russell şi, mai ales, opoziția 
sa îndelungată față de comunismul Uniunii Sovietice, l-au făcut util 
Guvernului Britanic în adâncirea Războiului Rece. În această calitate 
el a vizitat Germania şi Suedia pentru a ţine prelegeri, ultima dată fiind 
implicat într-un accident aviatic aproape de portul Trodheim şi nevoit 
să înoate pentru a se salva de îngheț, iar prima dată fiind făcut temporar 
membru al Forţelor Armate Britanice, spre marele lui amuzament. 


Russell a călătorit mult în anii '5o — în Australia, India, din nou în 
America, Europa continentală şi în Scandinavia — ținând mereu prele- 
geri, şi bucurându-se de o faimă considerabilă. La trei ani după ce s-a 
despărţit de Peter Spence, Russell s-a căsătorit cu o veche prietenă din 
America, Edith Finch, şi şi-au petrecut luna de miere la Paris, dar chiar 
în scurtele plimbări prin oraş — pe care niciunul nu-l explorase ca turist, 

== >anul motiv că amândoi trăiseră acolo mai înainte — Russell era re- 


-.=oscut şi se formau mulțimi în jurul lui. 


Aşa cum se întâmpla mereu în cazul lui Russell, călătoriile şi pre- 
=zemle s-au transformat în cărți. Prelegerile Reith au apărut sub titlul 
-urhority and the Individual. În 1954 Russell a publicat Human Society 
= Erhics and Politics, care cuprindea şi discursul său de la ceremonia 
:= decernare a Premiului Nobel. Întrucât Premiul Nobel i se acordase 
=ntru Literatură (era nominalizată lucrarea Marriage and Morals), i s-a 
: opus lui Russell să scrie ficțiune. În 1912 el scrisese un roman, dar nu 
-<ercase să îl publice; acum a scris două volume de povestiri scurte sau, 
—ai bine zis, fabule, toate cu ţintă filosofică sau polemică, numite Satan 
= the Suburbs (Satana în suburbii) şi Nightmares of Eminent Persons 

Zoşmarurile oamenilor eminenti). În 1956, Russell publică Portraits from 
\femory (Portrete din memorie), o serie de schiţe ale unor oameni emi- 
zenti pe care îi cunoscuse, iar în 1959 autobiografia sa intelectuală, My 
Philosophical Development (Dezvoltarea mea filosofică), lucrare care rezu- 
må evoluţia ideilor sale începând din copilărie. 


Dar ideea că Russell fusese în sfârşit înghițit de establishment şi 
că se va ascunde într-o bătrâneţe foarte respectabilă şi liniştită a fost 
> eroare, căci Russell a observat că lumea este pândită de un pericol 
'nspăirnântător şi din ce în ce mai iminent, căruia i s-a părut obligatoriu 
să i se opună. Este vorba de proliferarea armelor de distrugere în masă. 
De la mijlocul anilor '5o până la moartea sa, în februarie 1970, Russel a 
dus campanii împotriva armelor şi a războiului cu pasiunea unui tânăr, 
atrăgându-şi, printre altele, şi o a doua condamnare la închisoare — co- 
mutată, dată fiind vârsta sa înaintată (avea pe atunci peste nouăzeci de 
ani), la o săptămână în spitalul unui penitenciar. În ultimii săi ani de 
viață, Russell şi-a atras din nou dizgraţia şi ostilitatea, mai ales pentru 
ceea ce părea a fi o opoziţie lipsită de moderație, prost chibzuită şi chiar 
isterică față de acţiunile americane din războiul din Vietnam. Ulterior 
s-a dovedit că acuzaţiile sale de crimă de război la adresa Statelor Unite 
se bazau în mare pe informaţii corecte. În cursul acestor eforturi, Russell 
a devenit primul preşedinte al Campaniei pentru Dezarmare Nucleară 
(CND), a publicat două cărți — Common Sense and Nuclear Warfare 
(Gândirea comună şi războiul nuclear) şi Has Man a Future? (Are omul 


Russell 


vreun viitor?) — a contribuit la organizarea Conferinţei Pugwash şi, mai 
târziu, împreună cu Jean-Paul Sartre, la înființarea Tribunalului pentru 
Crime de Război în opoziţie față de războiul din Vietnam. 


Luptele politice din ultimii 15 ani ai vieţii lui Russell sunt descrise 
în Capitolul 4. Spre sfârşitul vieţii, în pofida vârstei biologice şi a unei 
infirmități (deşi a fost energic şi conştient până la sfârşit, murind la vârsta 
de 98 de ani), Russell părea că a devenit mai tânăr cu timpul; bunica 
sa îl trimisese în lume ca pe un victorian între două vârste, iar el s-a 
metamorfozat într-un etern tânăr cavaler rătăcitor: onest, de nestăpânit, 
înzestrat cu un intelect formidabil şi cu o mare abilitate de scriitor, fo- 
losindu-şi darurile — nu în ultimul rând forța extraordinar de incisivă a 
rațiunii şi umorului — pentru a se lupta cu dragonii. 


Perspectiva pe care ne-o oferă trecerea timpului fie îi amplifică, fie 
îi diminuează pe cei care au ocupat scena publică. Cei mai mulți se pierd 
la picioarele munţilor (adică prin notele de subsol)'$; puţini se ridică la o 
măreție himalayană. Printre aceste vârfuri, Russell se înalță foarte sus. 


6 Joc de cuvinte: foothill (deal) — footnote (notă de subsol) (ntr.). 


Capitolul 2 
Logică şi filosofie 


Introducere 


Z pă propria relatare, principala motivaţie filosofică a lui Russell a fost 
uzeea de a afla dacă poate fi ceva cunoscut cu certitudine. Această am- 
-:“:e, asemănătoare celei a lui Descartes, s-a dezvoltat în el ca urmare a 
=2uă crize intelectuale timpurii: pierderea credinţei religioase şi deza- 
=girea legată de faptul că trebuia să accepte axiome nedemonstrate ca 
-«ză a geometriei. Prima sa întreprindere filosofică, cu adevărat originală, 
: rost să arate că matematica se sprijină pe logică. Succesul acesteia ar 
= oferit o întemeiere certitudinii cunoaşterii matematice. Proiectul a 
uat, însă din această încercare au rezultat câteva progrese filosofice 
„mportante. Russell şi-a indreptat apoi atenţia spre probleme de filosofie 
zenerală, unde certitudinea este încă şi mai greu de obţinut. A căutat să 
-onstruiască teorii despre care a sperat, în pofida faptului că le lipsea 
-ertitudinea, că vor oferi totuşi soluții satisfăcătoare. S-a intors la aceste 
>robleme mereu şi mereu, dezvoltându-şi şi schimbându-și punctele de 
„edere, dar rămânând fidel tehnicilor analitice derivate din lucrările sale 
ze logică. În cele din urmă s-a simțit în stare într-o anumită măsură să 
zevendice reuşita, deşi ştia că puţini dintre colegii săi filosofi erau de 


acord cu el. 


Dacă priveşti global contribuţiile lui Russell la filosofie, ignorând 
zaptul că ele s-au întins pe o lungă perioadă de timp, întreruptă frecvent 
şi pentru intervale lungi de multe alte activități, eşti surprins de carac- 
terul continuu şi logic al evoluției pe care îl reprezintă ele. În propria sa 
relatare cu privire la evoluţia sa filosofică, Russell afirmă că viața lui filo- 
sofică se imparte în două, prima parte constând într-un flirt timpuriu şi 
scurt cu idealismul, iar a doua, inspirată de descoperirile sale din logică, 


îi domină perspectiva pentru tot restul vieţii: 

„Există o linie de demarcaţie majoră în munca mea filosofică; în pe- 
rioada 1899-1900 am adoptat filosofia atomismului logic şi tehnica 
lui Peano în logica matematică. Acestea au reprezentat o revoluţie 
atât de profundă, încât au făcut ca întreaga mea muncă anterioară, cu 
excepţia celei de natură pur matematică, irelevantă pentru orice am 
făcut mai târziu. Schimbarea din aceşti ani a fost o revoluție; schim- 
bările care au urmat au fost fireşti pentru o evoluţie.” (MPD 11) 


Evoluţia care a urmat revoluţiei a fost considerabilă, deşi ea a fost 
mereu guvernată de nevoia de a rezolva problemele izvorâte din fazele 
anterioare sau, dacă problemele erau prea mari, de a găsi căi alternative 
pentru a avansa. Această continuitate dialectică a preocupărilor arată că 
vorba de spirit a lui Charles Broad „Domnul Bertrand Russell produce 
un nou sistem filosofic la fiecare un an-doi, domnul G. E. Moore nu a 
produs niciodată vreunul”, deşi poate adevărată cu privire la Moore, nu 
este valabilă în privința lui Russell, mai ales în sugestia sa că trecerea 
de la un pas la altul în pelerinajul filosofic al acestuia din urmă ar fi fost 
guvernată de capriciu. 


În anii dintre absolvirea cursurilor universitare şi descoperirea lu- 
crărilor lui Peano — în mare, deceniul care a urmat lui 1890 — Russell s-a 
aflat sub influența idealismului german, aşa cum era acesta îmbrățișat de 
profesorii săi de la Cambridge. Versiunea publicată a dizertaţiei sale de 
admitere în corpul didactic a fost o prezentare kantiană a geometriei, 
deşi loialitatea sa se îndrepta mai ales spre Hegel. A scris o teorie hege- 
liană a numărului şi a plănuit o dialectică idealistă completă a ştiinţelor 
prin care să dovedească, în stilul lui Hegel, că întreaga realitate este de 
natură mentală. 


Russell a dezavuat ulterior aceste lucrări cu francheţea lui carac- 
teristică, caracterizându-le drept „maculatură şi nimic mai mult” (MPD 
32). Revoluţia în abordarea sa filosofică a apărut, aşa cum am văzut, ca 
rezultat al îmbinării revoltei sale şi celei a lui Moore împotriva idealis- 
mului cu descoperirea lucrărilor de logică ale lui Peano. Acest din urmă 
fapt a fost deosebit de semnificativ întrucât el a stimulat ambiția lui 
Russell de a deriva matematica din logică şi i-a oferit mijloacele de a 
face acest lucru. Perioada 1900 - 1910 a fost consacrată îndeosebi acestei 

azini. din acest proces rezultând multe lucrări valoroase. Proiectul este 
2->2us în Principles of Mathematics (1903), iar încercarea detaliată de 
i-. realiza constituie Principia Mathematica (1910-13). Printre articolele 
>sofice devenite clasice scrise de Russell în acest interval se numără 
„2 Denoting” (1905), unele dintre ideile acestuia bucurându-se de o 
r=uenţă imensă în istoria ulterioară a filosofiei. 


Munca filosofică din aceşti ani a continuat după ce cercetările de 
igică asociate au fost încheiate prin publicarea Principia Mathematica. 
3. :ssell a inceput să aplice tehnicile analizei dezvoltate în această lu- 
:rare la problemele de metafizică (cercetarea naturii realităţii) şi epis- 
:=mologie (cercetarea modului cum dobândim şi întemeiem cunoaşte- 
->a). Cărticica lui devenită clasică, Problemele filosofiei (1912), schițează 
punctele de vedere metafizice şi epistemologice pe el care le susținea 
2 acea vreme. Russell şi-a propus să le acorde o tratare mai detaliată 
z scrieri ulterioare şi, în 1913, a început să schiţeze o carte voluminoa- 
:. publicată postum sub titlul Theory of Knowledge (Teoria cunoaşterii) 
1984). Russel a fost însă nemulţumit de ea în unele aspecte, aşa că, în 
„ac să o publice ca atare, a ales bucăţi pe care le-a publicat ca o serie 
ze articole. Cam tot în acea perioadă, o sugestie a lui Whitehead i-a dat 
„deea să aplice tehnicile logice la analiza percepţiei; rezultatul a fost o 
serie de prelegeri ţinute la Harvard şi publicate ulterior sub titlul Our 
Nomowledge of the Extemal World (1914). Această carte, împreună cu 
=n articol intitulat „Relaţia dintre datele senzoriale şi fizică”, publicat în 
scelaşi an, reprezintă un excurs al lui Russellintr-o întreprindere apropi- 
ză fenomenalismului. „Fenomenalismul” este concepţia potrivit căreia 
cunoaşterea perceptuală poate fi analizată în termenii relaţiei noastre 
directe cu datele fundamentale ale experienţei senzoriale. (Spun „o în- 
:reprindere apropiată fenomenalismului” deoarece, deşi Russell a folosit 
:ermenul peste o jumătate de secol pentru a descrie aceste puncte de 
vedere, în scrierile despre care este vorba, ele nu sunt prezentate in- 
:r-un mod fenomenalist lipsit de echivoc; această chestiune o voi dis- 
cuta la locul potrivit, mai jos.) Patru ani mai târziu, într-o altă serie 
de prelegeri, Russell a aplicat metodele sale analitice obiectelor şi mo- 
dului cum vorbim despre acestea şi a numit acest procedeu „filosofia 
atomismului logic”. În acelaşi timp, Russell publică ceea ce constituie de 
fapt o versiune populară a Principia Mathematica, prezentând ideile de 

bază ale filosofiei matematicii. Această carte poartă titlul Introduction to 
Mathematical Philosophy (1918). 


În anii '20, Russell a căutat să extindă şi să perfecţioneze aplicarea 
tehnicilor lui analitice la filosofia psihologiei şi fizicii. Primul rezultat a 
fost Analysis of Mind (1921), o lucrare în care versiunea sa de cvasife- 
nomenalism este aplicată analizei entităţilor mentale. Un al doilea a fost 
Analysis of Matter (1927), unde Russell incearcă să analizeze principalele 
concepte ale fizicii, cum sunt cele de forță şi materie, în termeni de eve- 
nimente. Argumentul acestei cărți este ferm realist. Russell nu credea că 
este posibil să analizezi conceptele de bază ale fizicii fără să admiţi că 
anumite entități există independent de perceperea lor, ceea ce a marcat 
sfârşitul flirtului său cu fenomenalismul. Această carte ar putea fi descri- 
să şi ca o „reintoarcere” la realism, întrucât Russell a fost angajat față de 
o formă mai degrabă severă de realism înainte să scrie Our Konowledge 
of the Extemal Word. 


După această călătorie înapoi de la o versiune de fenomenalism sau 
de la ceva apropiat de acesta, Russell abordează unele probleme despre 
care simţea acum că nu fuseseră tratate în mod adecvat din perspectiva 
lui fenomenalistă. Rezultatul a fost An Inquiry into Truth and Meaning 
(1940), unde Russel discută din nou relația dintre experiență şi cunoaş- 
terea contingentă şi Human Knowledge (1948), unde, printre altele, el se 
întoarce la o chestiune rămasă inadecvat discutată în lucrările anterioare: 
inferența nondemonstrativă (nondeductivă), de tipul celei despre care se 
presupune în general că este folosită în ştiinţă. 


Fiecare dintre aceste etape din dezvoltarea gândirii lui Russell me- 
rită o discuție mai cuprinzătoare, ce poate fi găsită în lucrările citate în 
secțiunea Bibliografie suplimentară de mai jos. În următoarele secțiuni 
voi oferi o prezentare sumară a lor. 


Respingerea idealismului 


Idealismul cunoaşte mai multe forme distincte, însă teza sa centrală este 
aceea că realitatea are în mod fundamental o natură mentală. „Ideism” 

ir = poate, un termen mult mai sugestiv, dat fiind un termen tehnic 
a Z.osofei, fără legătură cu sensurile obişnuite ale termenului „ideal” 
zz imba română. Într-una dintre formele sale, susținută de episcopul 
ze-xeley, idealismul este teza potrivit căreia realitatea constă în ultimă 
rsanţă într-o comunitate de minți [minds] şi ideile acestora. Una dintre 
==sti este infinită şi produce majoritatea ideilor; Berkeley o identifică cu 
Z-:mnezeu. În concepţiile ulterioare de acest gen îmbrăţişate de T. H. 
Seen şi F. H. Bradley, amândoi influențați puternic de idealismul ger- 
xan, teza susţine că universul constă în ultimă instanţă dintr-o singură 
N':nte, care este, pentru a spune astfel, obiectul propriei experiențe. 
2: argumentează că experiențele noastre individuale, finite şi limitate, 
¿żre ne spun că lumea constă dintr-o pluralitate de lucruri existente 
-nul independent de celălalt — dintre care multe, dacă nu toate, sunt de 
zatură materială, nu mentală — sunt contradictorii sau cel puțin greşite. 
Această pluralitate de lucruri este doar o „aparență”, care ascunde, în loc 
să reprezinte, adevărata natură a realităţii. Aceasta implică o altă teză 
nportantă care acompaniază punctul de vedere idealist, la care a aderat 
Russell în timpul studiilor sale universitare. Este vorba de teza potrivit 
căreia, în condiţiile în care pluralitatea este doar o aparență eronată, toa- 
te lucrurile din univers sunt legate unul de altul, universul însuşi fiind în 
instanță un singur lucru. Acest punct de vedere, potrivit căruia totul este 
Unu, poartă numele de „monism'. 


Atunci când Moore şi Russell au respins idealismul în 1898 (eveni- 
mentul a fost marcat prin publicarea în acel an a articolului lui Moore 
„Natura judecății”), ei s-au opus ambelor teze importante ale idealismu- 
lui. Prima susține că experienţa şi obiectele ei sunt reciproc şi inextri- 
cabil dependente. O a doua ne spune că totul este unu. Prin urmare, ei 
au îrnbrățişat „realisrnul”, o teză care susține obiectele experienţei sunt 
independente de experimentarea lor [de către cineva] şi „pluralismul” 
sau teza potrivit căreia în lume există mai multe lucruri independente 
unele de altele. 


Russell a privit idealismul şi monismul care-l acompaniază ca izvo- 
rând dintr-o concepţie asupra relațiilor, care, o dată respinsă, deschide 
calea realismului pluralist. Relaţiile sunt exprimate prin propoziţii pre- 
cum „A este la stânga lui B”, „A este anterior lui B” sau „A îl iubeşte pe B”. 

Potrivit punctului de vedere idealist, susținea Russell, toate relațiile sunt 
„interne”, cu alte cuvinte ele sunt proprietăţi ale termenilor pe care îi 
leagă, iar într-o descriere completă, ele apar ca proprietăţi ale întregului 
pe care îl formează impreună cu ale lor relata. Acest lucru este uneori 
plauzibil; în „A îl iubeşte pe B”, iubirea lui A pentru B este o proprietate 
a lui A — adică este ceva ce îl caracterizează pe A — iar faptul complex 
denotat de „A îl iubeşte pe B” are proprietatea de a fi [identic cu] iu- 
birea-lui-B-de-către-A. Însă dacă toate relaţiile sunt interne, rezultă în 
mod nemijlocit că universul constituie ceea ce filosoful idealist Harold 
Joachim numea „un întreg semnificativ”, deoarece înseamnă că stă în 
natura oricărui lucru să fie legat de orice altceva şi că, prin urmare, o 
descriere completă a oricărui lucru ne va spune totul despre întregul 
univers şi reciproca. Bradley exprimă această idee astfel: „Realitatea este 
una. Ea trebuie să fie una singură întrucât pluralitatea, dacă este con- 
siderată reală, este autocontradictorie. Pluralitatea implică [existența] 
relațiilor şi, prin aceasta, întotdeauna o unitate superioară” (Appearance 
and Reality, 519). 


În opoziţie cu acest punct de vedere, Russell a argumentat că idea- 
liştii comit greşeala fundamentală de a considera că toate judecățile sunt 
de forma subiect-predicat. Să considerăm propoziţia „mingea este rotun- 
dă”. Aceasta poate fi folosită pentru a exprima o propoziţie în care pro- 
prietatea rotunjimii este predicată despre o anumită minge („predicată” 
însemnând „aplicată, atribuită). Punctul de vedere al lui Russell este că 
idealiştii au considerat în mod eronat că toate propoziţiile, inclusiv cele 
de relaţie, sunt în ultimă instanță de forma subiect-predicat, ceea ce 
înseamnă că orice propoziţie trebuie, dacă este analizată complet, să 
constituie o predicație despre realitatea ca întreg şi că relațiile ca atare 
nu sunt reale. De exemplu: potrivit punctului de vedere idealist pro- 
poziţia „A este la stânga lui B”, interpretată adecvat, ar trebui să spună 
„realitatea are proprietatea că A-pare-să-fie-la-stânga-lui-B” (sau ceva de 
acest gen). 


Dacă observi însă că multe propoziţii sunt în mod ireductibil de 
formă relaţională, remarci prin aceasta că monismul este fals. A spune că 
multe propoziţii sunt în mod ireductibil relaționale înseamnă a spune că 
relațiile sunt reale sau „externe”, că ele nu există prin termenii pe care îi 

razi relația „la stânga lui” nu aparţine în mod intrinsec niciunui obiect 
Dar. ceea ce înseamnă că niciun obiect spaţial nu trebuie să fie în mod 
2-:=s=r la stânga altor lucruri. Pentru a fi adevărat că „A este la stânga lui 
F : argumentat Russell, este nevoie să existe un A şi, în mod indepen- 
a: de aceasta, un B, şi ca primul să stea faţă de al doilea in relaţia „la 
zic a lui”. Şi, fireşte, a spune că există mai mult decât un singur lucru, 
z=e:mnă a respinge monismul. 


Respingerea monismului constituie pentru Russell o respingere a 
«ui :smului, deoarece pentru idealism este crucial ca relaţia experienței 
z. >mectele ei să fie internă; ceea ce înseamnă, fireşte, că nu există deloc 
» istel de relaţie; ceea ce înseamnă mai departe, de fapt, că relațiile 
m. sunt reale. Potrivit însă punctului de vedere opus, cel al lui Russell, 
:ar susține că relaţiile sunt reale, experiența nu poate fi confundată cu 
„actele ei, ceea ce înseamnă că acele obiecte există independent dacă 
a: sau nu obiecte ale experienţei. Or, acest fapt este un atribut central 
3==:ru ceea ce Russell şi Moore au numit realism. 


Este discutabil dacă Russell are dreptate atunci când susţine că toţi 
cealiştii (inclusiv Leibniz) şi, inaintea lor, toţi filosofii de şcoală care 
x- imbrăţişat o metafizică bazată pe noţiunile de substanță şi atribut, 
i- tost angajaţi față de punctul de vedere că toate propoziţiile sunt de 
3: ma subiect-predicat. Însă Russell a fost, în mod cert, de părerea că 
2=scoperise o eroare extrem de importantă în filosofia tradițională. După 
-<spingerea idealismului, el a ajuns pentru un timp în cealaltă extremă, 
¿ża de a fi realist cu privire la orice. În proprii săi termeni, el a fost un 
csalist naiv”, fiind de părere că că toate proprietăţile observabile ale 
: iectelor materiale sunt proprietăţi autentice ale lor. Totodată, Russell 
i ost un realist în ceea ce priveşte fizica, cu alte cuvinte o persoană care 
zede că toate entităţile teoretice ale fizicii sunt „entități care există în 
=od real” (MPD 48-49) şi, nu în ultimul rând, un realist platonic, prin 
convingerea că „numerele, zeii homerici, relaţiile, himerele şi spaţiile cu 
patru dimensiuni” (Principles of Mathematics (PoM) 449) există sau cel 
putin „sunt” (acest termen desemnând un gen mai nuanţat sau gradual 
d:stinct de existenţă). Russell a redus ulterior din acest univers luxuri- 
ant aplicând „briciul lui Ockham”, potrivit căruia entităţile nu trebuie 
multiplicate în mod inutil. Spre exemplu, dacă obiectele fizice pot fi 

explicate în mod exhaustiv în termenii entităţilor subatomice, atunci 
un inventar al entităţilor de bază din univers nu ar trebui să conţină atât 
copaci, cât şi cuarci, leptoni şi particule Gauge din care sunt alcătuiți 
copacii. În acest fel el a aplicat mai târziu tehnica analizei. În PoM însă, 
Russell încă credea într-un realism cuprinzător, la care a ajuns după în- 
tâlnirea cu lucrările lui Giuseppe Peano de la Paris, din 19oo. 


Fundamentele matematicii 


Leibniz visase la o characteristica universalis, un limbaj universal şi pe 
deplin precis, a cărui folosire ar rezolva toate problemele filosofice. 
Russell a recunoscut, în cartea sa despre Leibniz, că această dorință viza 
o logică simbolică, prin care Russell înțelegea atunci „algebra booleană” 
dezvoltată de George Boole la mijlocul secolului al XIX-lea. La acel 
moment însă, el nu credea că Leibniz avea dreptate să presupună că 
problemele filosofice pot fi rezolvate folosind tehnicile unui sistem logic 
deductiv, pe temeiul că problemele cu adevărat importante ale filosofiei 
privesc chestiuni „anterioare deducţiei”, adică conceptele sau faptele la 
care fac referire premisele cu care începe inferența. Oricare ar fi acestea, 
argumenta Russell, ele nu ne sunt furnizate de logică; logica ne poate 
ajuta doar să raţionăm despre ele. 


Russell şi-a schimbat însă părerea după întâlnirea cu lucrările 
lui Peano. Progresele făcute de Peano în tehnica logică (anticipate de 
Gottlob Frege, deşi nici Peano, nici Russell nu cunoşteau acest lucru 
la acea vreme) i-au sugerat în mod nemijlocit lui Russell moduri de a 
enunța principiile fundamentale ale logicii şi de a arăta două lucruri de o 
importanţă centrală: în primul rând, cum toate conceptele matematicii 
pot fi definite în termenii logicii şi în al doilea rând, cum toate adevăru- 
rile matematice pot fi demonstrate pornind de la aceştia. Pe scurt, aceste 
progrese i-au arătat lui Russell cum să arate că logica şi matematica sunt 
identice. Acesta a fost atât scopul PoM, cât şi al versiunii sale mai elabo- 
rate, Principia Mathematica (PM) 


Proiectul de a deriva matematica din logică este cunoscut sub nu- 
mele de „logicism”. În PoM, Russell nu a încercat un asalt riguros în 

această direcţie a programului, limitându-se în schimb la o schiță infor- 
=ală. Asaltul riguros a fost lăsat în seama PM. Printre motivele cele mai 
=portante ale lui Russell de a amâna sarcina pentru PM a fost descope- 
sea unui paradox care amenința întreaga întreprindere. 


Prima sarcină a lui Russell a fost aceea de a defini conceptele ma- 
-amaticii folosind un număr cât se poate de mic de noţiuni pur logice. 
Urmează acum trei paragrafe tehnice, deşi informale, care nu trebuie să 
-ețină cititorul.) Dacă notăm cu „p” şi „q” două propoziţii oarecare, no- 
-unile de care vorbeam anterior sunt: negația (non-p), disjuncţia (p sau 
3), conjuncţia (p şi q) şi implicaţia (dacă p, atunci q). Acestor operaţii le 
:dăugăm simboluri care ne ajută să reprezentăm structura internă a pro- 
pozițiilor: „Fx” este expresia unei funcţii în care „X” este o variabilă care 
stă pentru orice individual, iar „F” este o literă predicat care stă pentru 
orice proprietate. Astfel, „Fx” ne spune că x este F (una dintre instanțele 
simbolizate este „copacul este înalt”). Unul dintre progresele tehnice im- 
Dortante pe care Russell a fost capabil să le folosească este un mod de a 
cuantifica astfel de funcţii. Folosind o notație devenită acum standard în 
'ogică, cuantificarea este exprimată în felul următor: (x) inseamnă „toți 
x", astfel că (x)Fx spune că toți x sunt F, în timp ce (3x) înseamnă „cel 
puţin un x”, astfel că (3x)Fx spune că cel puțin un x este F. În fine, există 
şi noţiunea de identitate. Astfel, „a = b” ne spune că a şi b nu sunt două 
obiecte, ci unul şi acelaşi obiect. Cu ajutorul acestui limbaj simplu este 
posibil să defineşti conceptele matematicii. 


Matematicieni anteriori investigaseră relaţiile dintre noțiunile ma- 
tematice şi recunoscuseră că acestea sunt toate reductibile la numerele 
naturale (numerele cu ajutorul cărora numărăm: +, 2, 3...), deşi niciunul 
nu demonstrase până atunci acest lucru în mod precis. Primul pas al pro- 
gramului a fost, aşadar, definirea numerelor naturale în termeni logici. 
Acest lucru fusese deja făcut de Frege, deşi Russell nu cunoştea la acea 
vremea respectivul aspect. 


Definiţia foloseşte noțiunea de clasă: 2 este definit ca fiind clasa 
tuturor cuplurilor, 3 ca fiind clasa tuturor tripleţilor şa.m.d. La rândul 
tău, un „cuplu” este definit ca o clasă cu membrii x şi y, unde x şi y nu 
sunt identici şi unde, dacă există vreun alt membru z al clasei, z este 

identic fie cu x, fie cu y. Definiţia generală a numărului este formulată în 
termeni de mulțimi de clase similare, unde „similaritatea” este o noțiu- 
ne precisă, desemnând o relaţie de unu-la-unu: două clase sunt similare 
dacă poate fi specificată o relaţie unu-la-unu între membrii ei. 


Odată cu stabilirea acestor noţiuni sunt rezolvate o sumedenie de 
probleme, cum ar fi: cum să defineşti o şi 1 (Russell a arătat că acestea 
sunt două dintre cele mai dificile noțiuni din matematică), cum să depă- 
şeşti problemele de tip „unu sau mai multe” (câte lucruri este un scaun: 
unu sau — în cazul în care îi numeri părţile constituente — mai multe?) şi 
cum să înţelegi numerele infinite. Odată definite numerele intregi, cele- 
lalte (numerele pozitive şi negative, fracțiile, numerele reale şi numerele 
complexe) prezintă o dificultate relativ mică. 


Prima parte a programului — definirea conceptelor matematice în 
termenii unor concepte logice — pare, prin urmare, în general nepro- 
blematică, odată ce ai la dispoziţie tehnicile adecvate. A doua — partea 
logicistă efectivă, de a arăta că adevărurile matematice pot fi demon- 
strate din principiile fundamentale ale logicii — se dovedeşte cu mult 
mai dificilă. 


Din punctul de vedere al lui Russell de la acea vreme, motivul 
principal din spatele acestei situaţii a fost descoperirea paradoxului său. 
Paradoxul priveşte o noţiune care, aşa cum arată schița de mai sus, este 
de o importanţă centrală pentru proiect: noțiunea de clasă. Pe parcursul 
cercetărilor sale, Russell a ajuns să reflecteze asupra faptului că unele 
clase sunt, spre deosebire de altele, membre ale lor insele. Spre exemplu, 
clasa linguriţelor de ceai nu este o linguriţă de ceai şi, prin urmare, nu 
este o membră a ei însăşi, pe de altă parte, clasa lucrurilor care nu sunt 
linguriţe de ceai este membră a ei însăşi, deoarece nu este o linguriţă de 
ceai. Ce am putea spune atunci despre clasa tuturor acelor clase care nu 
sunt membre ale lor însele? Dacă această clasă nu este o membră a ei 
însăşi, atunci, ea este, prin definiţie, o membră a ei însăşi; iar dacă este o 
membră a ei însăşi, atunci, prin definiţie, ea nu este o membră a ei însăşi. 
Aşadar, ea este şi nu este o membră a ei însăşi şi avem un paradox. 

La început, Russell a crezut că este de vină vreo greşeală banală, 
zi după ce a depus eforturi serioase să corecteze lucrurile şi după ce 
-: consultat pe Frege şi Whitehead, i-a devenit limpede că este vorba de 
- dezastru. Russell a publicat PoM fără să fi găsit un remediu. Cu toate 


u:=stea, la vremea când el şi Whitehead au ajuns să scrie PM, Russell cre- 


:=2 că găsise o ieşire, deşi strategia lui s-a dovedit foarte controversată. 
_ -zrurile pot fi descrise după cum urmează. 


Russell a descoperit că incercarea de a deduce teoremele matema- 
zii din axiome pur logice nu poate debuta fără nişte axiome suplimen- 
-:ze, care să facă posibilă sarcina de a demonstra anumite teoreme din 
>ritmetică şi din teoria mulțimilor. Două dintre aceste axiome supli- 
mentare (detaliile lor nu sunt relevante aici; le menţionez pentru com- 
2letitudinea expunerii) sunt „axioma infinităţii”, care afirmă că există 
2 lume colecții infinite şi „axioma alegerii” (numită uneori şi „axioma 
—ultiplicativă”), potrivit căreia pentru orice mulțime de mulțimi dis- 
uncte nonvide există o mulțime care are exact un membru în comun 
zu fiecare dintre mulțimile membre. Axiomele sunt necesare pentru ca 
-umerele să poată fi definite în termeni de clase, precum în schița ante- 
-oară. Ambele par să implice însă o dificultate, şi anume faptul că ele au 
:n caracter existenţial, adică spun că „există cutare şi cutare” — în primul 
zaz, un număr, în al doilea — o mulțime. Or aceasta e o problemă, întru- 
cât logica nu ar trebui să se preocupe cu ceea ce există sau nu există, ci 
¿oar cu chestiuni pur formale. Însă Russell a găsit soluția să trateze pro- 
pozițiile matematice ca pe nişte condiţionali, cu alte cuvinte ca pe nişte 
propoziţii de forma „dacă..., atunci...” cu axiomele stând pentru punctele 
care urmează după „dacă”, cu înțelesul: „dacă iei această axiomă ca pre- 
misä, atunci... Întrucât aceşti condiţionali pot fi derivați din axiomele 
logicii, aparenta importaţie [importation”] a consideraţiilor existenţiale 
nu contează. 


"” Termenul englezesc „importation” desemnează în logică reunirea tuturor ipo- 
-ezelor necesare pentru derivarea unei concluzii intr-o conjunctie. În logica pro- 
poziţiilor există o lege „a irmportaţiei”, in simbolismul standard [A—(B—C))] 
— [(A & B) — C], care ne spune că dacă avem o condiţie suficientă pentru 
derivarea unui condiţional, atunci conjuncţia acesteia cu condiţia suficientă a 
condiţionalului este suficientă pentru derivarea consecventului condiționalului. 

Dificultăţi cu mult mai mari a ridicat însă o a treia axiomă su- 
plimentară, „axioma reductibilităţii”. Aceasta este axioma adoptată de 
Russell pentru a depăşi problema paradoxului, pe care alți logicieni o 
găsesc însă greu de acceptat. 


Axioma reductibilităţii este o parte a „teoriei tipurilor” dezvoltată 
de Russell. Un mod informal de a înțelege această teorie presupune să 
observi că paradoxul descoperit de Russell apare deoarece proprietatea 
de a-nu-fi-un-membru-al-ei-iînsăşi este atribuită clasei tuturor claselor 
care au acea proprietate. Dacă s-ar putea introduce o restricție care să 
permită ca această proprietate să poată fi atribuită doar membrilor cla- 
selor şi nu clasei acelor clase, paradoxul nu ar mai apărea. Aceasta suge- 
rează că ar trebui să existe ceva asemănător unei distincţii de nivel între 
proprietăţi, astfel încât cele atribuite la un nivel să nu poată fi atribuite 
la un nivel mai înalt. 


Există o versiune a teoriei tipurilor — mai simplă decât cea a lui 
Russell — care prinde această intuiţie şi pare plauzibilă unor logicieni. 
Aceasta a fost sugerată de matematicianul şi filosoful Frank Ramsey şi 
este numită „teoria simplă a tipurilor”. Ea se prezintă în felul următor: 
limbajul atribuit unui anumit domeniu are expresii de nivelul : ~ nume 
— care desemnează obiecte din domeniu, expresii de nivelul 2 — predi- 
cate — care desemnează doar proprietăţi ale acelor obiecte, expresii de 
nivelul 3 — predicate ale predicatelor — care desemnează doar proprietăţi 
ale proprietăților ş.a.m.d. Regula este că fiecare expresie aparţine unui 
anumit tip şi poate fi atribuită unor expresii de nivelul imediat inferior 
în ierarhie. Coroborând cu schiţa informală oferită anterior, se vede cum 
această strategie sugerează o soluție la problema ridicată de paradox. 


Versiunea mai complicată a teoriei tipurilor, propusă de Russell, 
este numită „teoria ramificată a tipurilor”. (Modul corect de a înțelege 


Prin urmare, dacă B (să spunem o conjunctie a axiomelor infinităţii şi alegerii) 
este necesară pentru derivarea tuturor adevărurilor matematice (C) din axiome- 
le logice (A), atunci B poate fi „importat” ca axiomă. Exprimarea „nu contează” 
din text spune doar că din punct de vedere logic este echivalent dacă îl plasăm 
pe B ca axiomă sau concepem toate adevărurile matematice drept condiționali 
care îl au pe B ca antecedent (ntr.). 

a-i teorie este o chestiune controversată — vezi, de exemplu, Hylton 
wa: capitolul 7 — deşi schița următoare poate servi ca o aproximație). 
muz: “24 lui Russell de a introduce „ramificarea” — adică subdivizarea 
wir în „ordine” — a fost acela că el credea că acest lucru este ne- 
=v pentru soluționarea problemei ridicată de paradox. El a presupus 
= >aradoxul rezultă din încercarea de a defini proprietăţi cu ajutorul 
== estilor care fac referire la „toate proprietăţile”, astfel încât exprimă- 
vı iu privire la „toate proprietățile” trebuiau să fie controlate în mod 
== Proprietăţile de tipul 1, să spunem, trebuie, prin urmare, să fie 
u:impărite în ordine: un prim ordin, cel al proprietăţilor în a căror 
2" =tie nu apare expresia „toate proprietăţile“; un al doilea ordin, cel al 
zr: prietăților în a căror definiţie apare expresia „toate proprietăţile de 
:=mul ordin”; un al treilea ordin, în a cărui definiţie apare expresia „toa- 
z2 proprietăţile de ordinul al doilea” şa.m.d. Întrucât nu se poate face o 
-eferire la „toate proprietăţile” fără a o ancora într-un anumit ordin, nicio 
2roprietate nu poate fi definită astfel încât definiţia ei să facă referire la 
-otalitatea căreia ea îi aparţine. În acest fel paradoxul este evitat. 


Însă preţul acestei soluţii este foarte mare. Ea introduce dificultăți 
n teoria numerelor reale prin aceea că blochează definiţii şi teoreme 
_mportante. Pentru a depăşi această problemă, Russell a introdus axioma 
-eductibilităţii, care încearcă să construiască o cale de a reduce ordinele 
sin interiorul unui tip la ordinul cel mai mic. Această strategie, compa- 
-ată de un comentator cu folosirea „forței brute” pentru a salva teoria 
aumerelor reale, a fost abandonată de Russell în a doua ediţie a PM 
1927), dar întrucât el nu putea accepta că există vreo alternativă la teo- 
-a ramificată a tipurilor, a rămas într-o stare de nehotărâre. În această si- 
-uaţie, Ramsey a propus teoria „simplă” a tipurilor schițată mai sus. (Este 
demn de remarcat în egală măsură că teoria lui Ramsey a stârnit la rândul 
= controverse. Ea face afirmația controversată potrivit căreia existența 
unei circularităţi în definițiile care atribuie proprietăți lor însele nu este 
dăunătoare, de asemenea, ea presupune un realism la fel de controversat 
n privința existenței totalităţilor înainte ca ele să fie definite.) 


Ambiţiile logiciste ale lui Russell au ajuns în dificultate pe de o 
parte ca urmare a unor motive interne, pe de alta, ca urmare a faptului 
că logicismul însuşi este irealizabil — aşa cum sugerează unele dezvoltări 

ulterioare din matematică — în special lucrările lui Kurt Goedel. Goedel 
a arătat că în orice sistem formal adecvat pentru teoria numerelor există 
o formulă indecidabilă, adică o formulă astfel încât nici ea, nici negația 
ei nu pot fi demonstrate. Un corolar al acestui fapt este că nu poți de- 
monstra consistenţa unui astfel de sistem în interiorul sistemului, astfel 
încât nu se poate asuma că pentru matematică (sau, în orice caz, pentru 
mari părți ale ei) este posibil să propui un set de axiome din care să poți 
genera toate adevărurile ei. Lucrările sale arată că metoda axiornatică are 
limitări inerente profunde şi că singurul mod de a demonstra consistenţa 
multor tipuri de sisteme deductive este acela de a folosi un sistem de 
raționare atât de complicat, încât propria sa consistență este la fel de 
îndoielnică. 


Ceea ce pretindea Russell pentru a-şi vedea proiectul logicist dus la 
bun sfârşit era o sisternatizare formală care exclude posibilitatea contra- 
dicției. Goedel a arătat că acest lucru este imposibil. Trebuie să conchi- 
dem că realizarea PoM şi, mai ales, a PM, nu trebuie căutată în măsura în 
care ele işi indeplinesc scopurile propuse, ci în ceea ce s-ar putea numi 
numeroasele lor „efecte secundare” pentru logică şi filosofie. 

Unul dintre cele mai influente efecte secundare a fost „teoria descripții- 
lor”. În elaborarea acestei teorii, Russell a atins câteva scopuri diferite. O 
lecţie pe care şi-o însuşise de când argumentase împotriva idealismului 
este aceea că gramatica de suprafață a limbajului poate să ne înșele cu 
privire la semnificaţia a ceea ce spunem. Aşa cum am observat mai îna- 
inte, el credea că motivul pentru care filosofii au fost nevoiți să adopte 
o metafizică a substanţei şi atributelor — o concepţie care, aşa cum arată 
dezbaterile din istoria filosofiei, ajunge în dificultăți foarte mari — a fost 
acela că ei au considerat că toate propoziţiile sunt de forma subiect- 
predicat. „Masa este de lemn” şi „masa este la stânga uşii” au fost ambele 
tratate ca având expresia „rnasa” drept subiect, iar expresiile care urmea- 
ză în fiecare caz după copula „este” drept predicat. Dar, în timp ce prima 
propoziţie ar putea exprima o propoziţie de acea formă, a doua exprimă 
ceva cu totul diferit, şi anume o propoziţie de relaţie; ea are de fapt 

Zouă subiecte („masa” şi „uşa”) şi afirmă că acestea stau într-o anumită 
relație unul cu celălalt. Aşadar, forma logică a celei de-a doua propoziţii 
este total diferită de forma logică a primeia. Din punctul de vedere al 
ui Russell, aşadar, este nevoie de o metodă de dezvăluire a adevăratei 
torme subiacente a ceea ce spunem pentru a ne ajuta să evităm erorile 
“losofice 


Următorul pas important pe care l-a făcut Russell a fost să aplice 
noua logică la această sarcină. La fel cum ea se dovedeşte utilă pentiu de- 
înirea conceptelor şi operațiilor matematicii, putem folosi noua logică 
pentru a analiza ceea ce spunem despre lume, obținând astfel o imagine 
corectă a realităţii. 


O modalitate de a arăta cum anume îşi îndeplineşte teoria des- 
cripţiilor această sarcină este să prezinți modul cum soluţionează ea o 
problemă importantă privind înțelesul [meaning] şi referința. Fundalul 
tratării de către Russell a acestei probleme se găseşte în opera lui Alexius 
Meinong, un filosof austriac, ale cărui scrieri au fost studiate de către 
Russell cu seriozitate, exercitând o influență timpurie asupra sa. Meinong 
sustinea că expresiile denotative — numele precum „Russell” şi descrip- 
iile precum „autorul lucrării Principles of Mathematics” — pot apărea cu 
semnificaţie în propoziţii (strict vorbind: în propoziţiile care exprimă 
judecăţi) doar dacă ceea ce denotă ele există. Să presupunem, argumenta 
Meinong, că spui „Muntele de Aur nu există”. Evident că vorbeşti despre 
ceva — despre Muntele de Aur — când afirmi că acesta nu există şi, întru- 
cât ceea ce spui are sens, trebuie ca Muntele de Aur să fie într-un anumit 
sens. Teoria sa afirmă că orice despre care se poate vorbi — care poate fi 
numit, la care se poate face referire — trebuie, aşadar, fie să existe, fie să 
aibă un fel de „ființă”, chiar dacă aceasta nu echivalează cu existența, căci 
altfel ceea ce spunem ar fi lipsit de sens. 


Russell a acceptat la inceput acest punct de vedere şi l-a susținut 
chiar în PoM; de aceea, aşa cum am remarcat mai înainte, el şi-a expri- 
mat acolo convingerea că „numerele, zeii homerici şi himerele” există 
sau cel puţin sunt. Însă caracterul implauzibil al acestui punct de vedere 
a ajuns curând să ofenseze „simțul sã' strâns legat de realitate”, după 
cum s-a exprimat el, deoarece el popula universul nu doar cu entități 

abstracte şi mitologice, dar şi cu obiecte imposibile, precum „pătratul 
rotund”, iar Russell nu putea accepta acest lucru. 


Russell a folosit tehnicile logicii pentru a formula o soluție elegan- 
tă. El nu voia să renunțe la punctul de vedere potrivit căruia un nume 
are semnificaţie doar dacă există ceva numit de el, dar a argumentat că 
doar numele „proprii din punct de vedere logic” sunt cele care deno- 
tă entități particulare, care pot fi cunoscute nemijlocit [acquainted]. Prin 
„cunoaştere nemijlocită”, Russell înțelegea o relație nemijlocită şi directă 
între o minte şi un obiect; printre exemple se numără conştientizarea 
datelor senzoriale atunci când percepem (vezi mai jos) şi cunoaşterea 
unor entități abstracte precum propoziţiile. Doar numele proprii pot 
ocupa în mod adecvat poziţia de subiect în propoziţii. Cele mai bune 
exemple sunt pronumele demonstrative acesta şi acela, deoarece ele au 
o referință garantată ori de câte ori sunt folosite. Toate celelalte expresii 
aparent nominale nu sunt de fapt expresii nominale; ele sunt — sau se 
dovedesc a fi în urma analizei — „descripţii definite”, adică expresii de 
forma „aşa-şi-aşa-ul” [the so-and-so]. Importanţa acestui lucru este aceea 
că atunci când sunt analizate propoziţii conținând descripţii definite, 
expresiile descriptive dispar şi, prin urmare, dacă ceea ce spunem [cu 
ajutorul acelor propoziţii] are sens sau nu, aceasta nu depinde de pre- 
supusa existență sau ființă a unei entități pe care descripţiile — potrivit 
gramaticii de suprafață — par să o denote. 


Asta se poate vedea mai bine dintr-un exemplu. Să considerăm 
propoziţia „regele actual al Franţei este chel”, rostită într-un moment 
când Franţa nu are rege. Presupunând că propoziţiile sunt întotdeauna 
fie adevărate, fie false, ce am spune dacă cineva ne-ar întreba: este aceas- 
tă propoziție adevărată sau falsă? Pare corect intuitiv să spui „falsă” — nu 
pentru că regele actual al Franţei are foarte mult păr pe cap, ci pentru că 
el nu există. Această observaţie i-a oferit un indiciu valoros lui Russell. 
El a argumentat că propoziţiile conținând descripţii definite în poziţia 
gramaticală a subiectului se dovedesc a fi în urma analizei prescurtări 
pentru clase de propoziţii care afirmă existenţa, unicitatea şi, în cazul 
nostru, şi atributul de a fi chel despre ceva ce are proprietatea de a 
fi rege actual în Franța. Astfel, „regele actual al Franței este chel” este 
echivalentă cu: 

(1) există un rege al Franţei 
(2) nu există mai mult de un rege al Franței 
(3) orice este rege al Franţei este chel. 


Propoziția (1) este o afirmaţie de existență; propoziţia (2) este o 
„r—aţie de unicitate, pentru că ea prinde implicaţia articolului ho- 
usi „-le” [din „regele”] din descripţie, potrivit căreia există un singur 
-azmu despre care se vorbeşte, în timp ce propoziţia (3) este o predica- 
ze Propoziția iniţială „regele actual al Franței este chel” este adevărată 
ir ci când toate trei propoziţii sunt adevărate şi este falsă dacă oricare 


==:re ele este falsă. În cazul de faţă, ea este falsă deoarece (1) este falsă. 


În niciuna dintre cele trei propoziţii de mai sus nu apare descripţia 
2=zele actual al Franţei”. Deoarece expresia descriptivă a dispărut — fiind 


=_minată prin analiză — nu mai este nevoie să invoci un rege existent al 
7 -antei pentru ca propoziţia să aibă sens. 


Ca urmare a imperfecţiunilor limbilor naturale şi faptului că for- 
zele de suprafață ale propoziţiilor pot diferi de forma lor logică subia- 
:=ată, analiza tocmai oferită nu este încă destul de bună, susține Russell. 
7: trebuie să fie exprimată în „limbajul perfect” al logicii simbolice. 
Doar acesta poate prezenta cu claritate completă ce se afirmă cu ajutorul 
-=: „regele actual al Franţei este chel”. În notația standard de azi, analiza 
„>zică a acestei propoziţii este: 


(3x)[Fx & (y) (Fy = y = x) & Gx] 


„&” din acest şir de simboluri stă pentru „şi”, divizând şirul simbo- 
„rilor în trei formule conjugate, respectiv, cele trei propoziţii (1) — (3) 
ze mai sus: 

(1) (3x)Fx 

Aceasta se citeşte „există un x astfel încât acel x este F”. Să spunem 
:ă „F” este „are proprietatea de a fi rege al Franţei”; formula simbolizează 
„există ceva ce este rege al Franţei”. (Cuantorul existenţial (3x) leagă fi- 
xare apariţie a lui „x” din întregul şir, aşa cum arată parantezele drepte. 

2) (y) (Fy > y = x) 

Aceasta se citeşte „pentru orice y, dacă y este F, atunci y şi x sunt 
identici”. Ea exprimă unicitatea implicată de articolul hotărât „-le” [din 
„regele”], şi anume ideea că doar un lucru are proprietatea F. 

(2) Gx 

Asta se citeşte „x este G”. Să spunem că „G” stă pentru „este chel”. 

În acest caz, formula înseamnă „x este chel”. 


Obiecţiile la adresa teoriei lui Russell iau în principal forma res- 
pingerii afirmației lui că descripţiile definite nu sunt niciodată expresii 
referenţiale şi a punerii sub semnul întrebării a modului cum analizează 
el propozițiile conținând asemenea expresii în poziţia subiectului gra- 
matical. În legătură cu ultimul punct, un subiect de controversă este 
susținerea că descripțiile definite încorporează atât afirmaţii de existență 
cât şi afirmaţii de unicitate. 


Problema referitoare la unicitate este exemplificată de cineva care 
spune „copilul plânge”. Analiza lui Russell pare să implice că remarca 
poate fi adevărată doar dacă există doar un singur copil în lume. Ieşirea 
constă în a pretinde că există o înțelegere implicită a faptului că con- 
textul remarcei arată cât de mult din lume este inclus în domeniul ei de 
aplicaţie. Să presupunem că părinţii copilului locuiesc într-o clădire cu 
apartamente, în care există zeci de copii, toți plângând, iar al lor începe 
şi el să plângă. Dacă cineva ar spune „copilul plânge”, nu ar fi, desigur, 
nicio neînțelegere, deoarece contextul restrânge referinţa la singurul co- 
pil pentru care ei au un interes deosebit. Până aici totul pare intuitiv şi 
sugerează moduri de a evita obiecția apelând la delimitări implicite sau 
explicite ale „domeniului de discurs”. 


Problema referitoare la existență este un pic mai complicată. Într-o 
recenzie mult citată a teoriei lui Russell, P. F. Strawson argumentează că 
atunci când spui „regele actual al Franţei este chel” nu afirmi că actualul 
rege al Franţei există, ci presupui sau asumi că el există („On Referring” 
„Despre referire”, Mind, 1950). Aceasta se arată prin aceea că dacă cine- 
va ar rosti această propoziţie, interlocutorii lui nu ar spune, probabil, 
„acest lucru este fals”, ci „nu există niciun rege în Franța azi”, prin aceasta 
voind să spună că el nu afirmase nimic, deci că el nu reuşise să spună 
ceva adevărat sau fals. Aceasta revine la a spune că descripţiile trebuie 

să fie expresii cu referinţă, deoarece o parte importantă a contribuţiei 
„or la valorile de adevăr ale propoziţiilor care le conţin rezidă în aceea 
ză, dacă ele nu au referință, propoziţiile respective nu au deloc o valoare 
ze adevăr. 


Folosirea de către Strawson a noţiunii de „presupoziție” pentru a 
=xplica modul cum, în concepţia sa, opusă celei a lui Russell, funcțio- 
-ează descripţiile în propoziţii, a iscat multe dispute. La fel s-a întâmplat 
x cu disponibilitatea lui de a accepta ideea de „valori de adevăr lipsă” 
:ruth-value gaps], adică lipsa unei valori de adevăr pentru o propoziție 
zu sens — încălcând astfel „principiul bivalenței”, potrivit căruia orice 
propoziție (declarativă) trebuie să aibă o valoare de adevăr sau alta, cu 
ie cuvinte să fie ori „adevărată”, ori „falsă”. Însă principala replică la 
dresa acestei critici la Russell este să spui că faptul de care depinde 
xcest caz, şi anume că noi nu am spune „acest lucru este fals” dacă cineva 
spune „regele actual al Franţei este chel”, nu inseamnă că descripţia nu 
Joate fi tratată ca făcând o afirmaţie existenţială. Ar putea fi adevărat că 
¿m răspunde negând că există un rege al Franței; la urma urmei, a spune 
Zoar „acest lucru este fals” ar putea fi inşelător, întrucât s-ar putea impli- 
za ceva cu totul diferit, şi anume că există un rege al Franței care nu este 
-nel. Dacă răspundem însă „nu există un rege al Franței azi”, recunoaş- 
zem de fapt că folosirea descripției face o afirmaţie existenţială — căci 
:cest lucru este tocmai ceea ce contestăm prin acest răspuns. 


O altă obiecţie este aceea că Russell nu a observat că există două 
“olosiri diferite ale descripţiilor. Să considerăm următoarele două cazuri. 
{n primul caz, vezi un tablou care îți place şi spui: „artistul care a pictat 
sceasta este un geniu”. Nu ştii cine este artistul, dar îi atribui genialitatea. 
a al doilea caz, tabloul este „Madona pe stânci” şi ştii că Leonardo a fost 
pictorul. Murmuri plin de admiraţie aceeaşi propoziţie. În primul caz 
zescripţia este folosită „atributiv”, în al doilea, „referenţial”. Potrivit lui 
xeith Donnellan, care a avansat această critică, teoria lui Russell priveşte 
doar folosirile atributive. Acest lucru este important deoarece există ca- 
zuri când o descripţie poate fi folosită cu succes pentru a referi la cineva, 
chiar dacă ea nu este adevărată despre el. Spre exemplu, „bărbatul care 
‘ea şampanie acolo este chel” poate fi folosită pentru a spune ceva ade- 
sărat chiar dacă paharul bărbatului chel conține apă minerală. 


Russell 


Un răspuns ar fi să distingem între nivele semantice şi pragmatice 
de analiză. La nivel semantic, analiza lui Russell este corectă şi arată că 
propoziţia „bărbatul care bea şampanie acolo este chel” este falsă în mod 
literal, întrucăt deşi el este într-adevăr chel, el bea apă. La nivel pragma- 
tic, referirea a reuşit şi a fost transmis un adevăr, deoarece aceste gen de 
folosire işi face treaba. Dar Russell ar putea argumenta că, întrucât ana- 
liza lui priveşte un anumit tip de expresii, considerate în mod obişnuit 
ca având referinţa lor specifică, ceea ce spune el este corect: problemele 
legate de folosire sunt o altă chestiune. 


Acest răspuns ridică însă probleme legate de relația dintre folosire 
şi înțeles. Dacă folosirea este o parte substanţială a ințelesului, faptele 
legate de ea trebuie să fie luate serios în considerare atunci când expli- 
căm modul cum funcţionează expresiile. Întrebarea legată de câtă gre- 
utate trebuie acordată folosirii este controversată; un punct de vedere 
este acela că ea epuizează aproape în totalitate înțelesul, în timp ce alte 
puncte de vedere resping această afirmaţie. Teoria lui Russell ne cere să 
gândim semantica expresiilor şi folosirile lor cel puțin ca pe nişte ches- 
tiuni separate. 


Pentru aceasta şi din alte motive, care privesc mai ales chestiunea 
filosofică crucială a referirii — cum este ancorat limbajul de realitate? — 
teoria descripţiilor a lui Russell joacă un rol important în dezbaterile 
din filosofia limbajului. Pentru scopurile prezente ea este importantă ca 
exemplu în care el a aplicat tehnicile analitice în încercarea de a soluțio- 
na probleme din teoria cunoaşterii şi metafizică, după cum vom vedea 
mai departe. 


Percepţie şi cunoaştere 


Una dintre întrebările centrale ale filosofiei este: ce este cunoaşterea şi 
cum o obținem? John Locke şi urmaşii săi din tradiţia empiristă au argu- 
mentat că fundamentul cunoaşterii contingente despre lume constă în 
experienţa senzorială — folosirea celor cinci simţuri, ajutate, atunci când 
este necesar, de instrumente precum telescoape ş.a.m.d. Russell este de 
acord cu acest punct. Însă empirismul întâmpină provocări din partea 

-zor argumente sceptice care au scopul să arate că pretenţiile noastre 
ze cunoaştere ar putea fi adesea — sau poate întotdeauna — nejustificate. 
Zxistă diferite motive pentru a susține acest lucru. Noi comitem uneori 
zori în percepţie sau raționare, uneori visăm fără să ştim că visăm sau 
-neori delirăm din cauza febrei sau alcoolului. Cum putem fi siguri, ori 
ze câte ori pretindem că ştim ceva, că pretenţia noastră nu este submi- 
zată în vreunul dintre aceste moduri? 


În Problemele filosofiei, apărută în 1912, Russell a făcut prima încer- 
care sistematică de a aborda aceste probleme. „Există vreo cunoaştere”, 
treabă el, „atât de sigură încât niciun om rezonabil nu ar putea-o pune 
a îndoială?” El răspunde afirmativ, dar certitudinea, după cum se va do- 
“edi, este departe de certitudinea absolută a unei demonstrații. 


Pe baza observării directe a experienţelor senzoriale — faptul că, 
să spunem, masa pare să aibă culori, forme şi texturi diferite, în funcție 
e de variațiile la nivelul celui care percepe, fie de cele ale condițiilor 
a care este percepută — putem vedea că se poate trasa o distincţie între 
>parențele lucrurilor şi cum sunt acestea de fapt. Cum putem fi siguri 
ză aparența reprezintă în mod fidel realitatea despre care presupunem 
ză se află în spatele ei? Întrebarea care se poate pune, aşa cum sugerează 
enarcile sceptice despre vise şi halucinaţii, este dacă putem avea încre- 
čere că există într-adevăr lucruri reale „in spatele” experiențelor noastre 
senzoriale. 


Pentru a trata aceste chestiuni, Russell introduce termenul „date 
senzoriale” pentru a desemna lucrurile cunoscute în mod nemijlocit prin 
senzații: instanţele particulare ale perceperii culorilor, sunetelor, gustu- 
nlor, mirosurilor şi texturilor, fiecare clasă de date corespunzând unuia 
dintre cele cinci simțuri. Datele senzoriale trebuie distinse de actele prin 
care ajungem în posesia lor: ele sunt acele ceva-uri de care suntem în 
mod nemijlocit conştienţi în actele de percepere. Pe de altă parte, ele 
zrebuie însă distinse, aşa cum arată consideraţiile din paragraful anterior, 
și de lucrurile din lumea din afara noastră, cu care noi presupunem că 
sunt asociate. Aşadar, întrebarea crucială este: care este relația dintre 
datele senzoriale şi obiectele fizice? 


Russell 


Răspunsul lui Russell pentru scepticul care pune la îndoială dreptul 
nostru de a pretinde că putem cunoaşte ceea ce se află dincolo de vălul 
datelor senzoriale sau chiar de a crede că există obiecte fizice în genere 
constă în a spune că deşi argumentele sceptice sunt în mod strict irefuta- 
bile, nu există totuşi „nici cel mai slab motiv” să le considerăm adevărate 
(PP 17). Strategia sa este aceea de a aduna argumente convingătoare în 
apărarea acestui punct de vedere. În primul rând, putem presupune că 
experiențele noastre imediate cu date senzoriale au o „certitudine pri- 
mitivă”. Recunoaştem că atunci când deţine date senzoriale pe care le 
considerăm în mod firesc asociate, să spunem, cu o masă, nu am spus tot 
ce era de spus despre masă. Credem, de pildă, că masa continuă să existe 
atunci când ieşim din cameră. Putem cumpăra masa, o putem acoperi 
cu o stofă, o putem mişca de colo-colo. Pretindem că mai mulți subiecţi 
care percep trebuie să fie în stare să perceapă aceeaşi masă. Toate acestea 
sugerează că masa este ceva mai mult şi dincolo de datele senzoriale care 
ne apar nouă. Dacă nu ar exista însă nicio masă în lumea exterioară, ar 
trebui să formulăm o ipoteză complicată despre existența atâtor mese 
aparent distincte câţi subiecți care percep avem şi să explicăm de ce 
totuşi noi vorbim toți ca şi cum am percepe acelaşi obiect. 


Merită insă observat că, din punctul de vedere al scepticului, aşa 
cum arată Russell, nu am avea voie să credem nici măcar că există alți 
subiecţi care percep: până la urmă, dacă nu putem respinge scepticismul 
referitor la obiecte, cum am putea respinge scepticismul la adresa altor 
minţi? 


Russell răspunde acestei dificultăți prin acceptarea unei versiuni a 
ceea ce este numit argumentul „inferenţei la cea mai bună explicaţie”. 
Cu siguranță că este mult mai simplu şi mai fructuos, argumentează el, 
să adoptăm ipoteza că, în primul rând, există în fapt obiecte fizice in- 
dependente de experiența noastră senzorială şi, în al doilea rând, că ele 
cauzează percepțiile noastre şi, prin urmare, „corespund” acestora într- 
un mod pe care ne putem baza. Urmându-l pe Hume, Russell consideră 
credinţa în această ipoteză „instinctivă”. 


La aceasta, argumentează el, mai putem adăuga un alt gen de cunoaş- 
tere, şi anume cunoaşterea a priori a adevărurilor logicii şi matematicii 


Logică şi filosofie ——— (3) 


zure (şi poate chiar a propoziţiilor fundamentale ale eticii). Cunoaşterea 
że acest tip este cu totul independentă de experiență şi depinde în în- 
-zegime de evidența adevărurilor cunoscute, precum „ti = 2” şi „A = 
A”. Atunci când cunoaşterea senzorială şi cea a priori sunt unite, ele 
-e permit să dobândim o cunoaştere generală cu privire la lumea care 
Zepăşeşte experienţa nemijlocită, deoarece primul gen de cunoaştere ne 
əferă date empirice, în timp ce al doilea ne permite să tragem concluzii 


„in acestea. 


Aceste două genuri de cunoaştere pot fi divizate mai departe fieca- 
“e în subgenuri, numite de Russell cunoaştere nemijlocită, respectiv cu- 
zoaştere derivată. El propune termenul „cunoaştere directă” [knowledge 
>y acquaintance] pentru cunoaşterea nemijlocită a lucrurilor. Obiectele 
cunoaşterii directe sunt şi ele de două feluri: particulari, adică date sen- 
zoriale individuale şi — poate — noi înşine, şi universali. Universalii sunt 
ze mai multe genuri. Ei includ calități sensibile, precum roşeața sau ne- 
:ezimea, relaţii spaţiale şi temporale, precum „la stânga lui” şi „inainte 


de”, dar şi anumite abstracții logice. 


Cunoaşterea derivată a lucrurilor este numită de Russell „cunoaşte- 
re prin descriere” [knowledge by description]. Ea este cunoaşterea gene- 
rală cu privire la fapte, dobândită prin combinarea cunoştinţelor obținu- 
te direct şi inferarea din ele. Cunoaşterea faptului că Everestul este cel 
mai înalt munte din lume este un exemplu de cunoaştere descriptivă. 


Cunoaşterea nemijlocită a lucrurilor este considerată de Russell 
„cunoaştere intuitivă”, iar adevărurile cunoscute astfel evidente prin sine. 
Este vorba de propoziţiile care sunt pur şi simplu „luminos de evidente 
şi incapabile de a fi deduse din orice altceva mai evident decât ele”. Spre 
exemplu, vedem pur şi simplu că „ı + 1 = 2” este adevărată. Printre 
exemplele de cunoaştere intuitivă se numără şi rapoartele experiențelor 
nemijlocite; dacă spun pur şi simplu de ce date senzoriale sunt conşti- 
ent, nu mă pot înşela (dacă eliminăm din discuţie banalele alunecări ale 


limbii). 


Russell 


Cunoaşterea derivată a adevărurilor constă din orice poate fi inferat 
din adevărurile evidente prin sine pe baza unor principii de deducție 
evidente prin sine. 


În pofida aparenţei de rigoare introdusă de cunoaşterea a priori pe 
care o posedăm, susține Russell, trebuie să acceptăm că obişnuita noas- 
tră cunoaştere generală nu este mai bună decât fundamentarea ei prin 
justificarea de tip „cea mai bună explicație” şi decât instinctele care o fac 
plauzibilă. Aşadar, cunoaşterea obişnuită revine cel mult la o „opinie mai 
mult sau mai puţin probabilă”. Însă atunci când observăm că opiniile 
noastre probabile formează un sistem coerent în care se susțin una pe 
alta — cu cât sisternul este mai coerent şi mai stabil, cu atât probabilita- 
tea opiniilor componente fiind mai mare — vedem că suntem îndreptă- 
tiți să le acordăm încredere. 


O trăsătură importantă a teoriei lui Russell priveşte spațiul şi, mai 
ales, distincţia dintre spaţiul public atotcuprinzător, presupus de ştiinţă, 
şi spaţiile private conținând datele senzoriale ale subiecților care percep. 
Spaţiul privat este construit din diferitele experiențe vizuale, tactile etc., 
pe care un subiect care percepe le asamblează intr-o matrice care îl are 
în centru pe sine dar întrucât noi nu cunoaştem direct spaţiul public al 
ştiinţei, existenţa şi natura sa sunt în întregime o chestiune care ține de 
inferență. 


Aşa arată prima versiune a unei teorii a cunoaşterii şi percepției, 
oferită de Russell în PP. La prima vedere, ea ne apare, în mod izbitor, 
ca o lucrare plină de considerații de bun simţ, însă este departe de a 
fi neproblermatică. Spre exemplu, Russell vorbeşte despre o cunoaştere 
„primitivă” şi o caracterizează ca fiind de natură intuitivă, însă nu oferă o 
prezentare mai detaliată despre ce este această cunoaştere, ci precizează 
doar că ea nu are nevoie de sprijinul a ceva mai evident prin sine decât 
ea însăşi. Însă această definiţie este prea puţin adecvată şi devine şi mai 
obscură atunci când adaugă că există două genuri de evidenţă prin sine, 
dintre care doar una este primitivă. Are sens această distincție? Ce este 
până la urmă evident prin sine însuşi? Russell nu ia în considerare nici 
posibilitatea ca două propoziţii să se contrazică una pe cealaltă, în pofida 
faptului că par evidente prin sine atunci când sunt considerate separat. 

Dacă s-ar întâmpla aceasta, pe care-ar trebui să o alegem, şi pe baza căror 
alte principii ale evidenţei de sine? 


O altă critică la adresa punctului de vedere al lui Russell este că 
el face o presupunere importantă, dar discutabilă, cu privire la natura 
fundamentală a experienţei senzoriale şi anume că datele senzoriale, ca 
unități senzoriale minime [sensory minima], precum anumite culori, mi- 
zosuri sau sunete, sunt date pur şi simplu în experiență, fiind elementele 
er cele mai primitive. De fapt, experienţa senzorială nu este deloc „sim- 
2lă” [thin] şi nemijlocită în acest mod, ci este mai degrabă o experiență 
Jogată şi complexă de case, copaci, oameni, pisici şi nori; cu alte cuvinte, 
za este „robustă” fenomenologic [thick], iar la datele senzoriale ajungem 
Zoar printr-un proces sofisticat de golire a experienţei senzoriale obiş- 
zuite de tot ce înseamnă ea în mod normal pentru noi. Astfel, nu vedem 
n dreptunghi şi conchidem că este vorba de o masă ci vedem o masă şi 
atunci când ajungem să ne concentrăm asupra formei sale, observăm că 
ea este un dreptunghi. 


Până aici, această critică este neîndoielnic corectă, insă există mo- 
Zuri în care i se poate răspunde şi care ne permit totuşi să caracterizăm 
aspectul pur senzorial al experienţei independent de încărcătura obiş- 
=uită de convingeri şi teorii pe care el îl poartă cu sine. Întrucât întreaga 
miză este că încercăm să justificărn posesia acelor convingeri arătând că 
experienţa senzorială ne îndreptățește să le avem, se cere o descriere a 
experienței perceptuale ca atare, pentru a evalua dacă ea este sau nu 
adecvată sarcinii care i se atribuie. Scopul lui Russell, atunci când vor- 
beşte despre date senzoriale [sense-data], este să facă doar acest lucru. 
Viai mult, Russell a recunoscut că datele senzoriale nu sunt ceea ce este 
dat în percepţie în mod nemijlocit [the immediately perceptually given]; 
în scrierile din deceniul care a urmat PP, el arată în repetate rânduri că 
specificarea datelor senzoriale are loc ultima în ordinea analizei, nu pri- 
ma în ordinea experienţei. 


O altă critică este că Russell asumă că experiența nemijlocită poate 
h exprimată în propoziţii care, în pofida faptului că descriu doar ceea ce 
este „dat” in mod subiectiv, pot fi folosite ca bază pentru cunoaşterea lu- 
mii. Însă cum poate fi fundamentul unei teorii a cunoaşterii ceva ce pare 

să se aplice doar la-experiența privată fără a face nicio referire la ceea 
ce este dincolo de experiență? În plus, nu ajută să spunem că Russell 
admite şi cunoaşterea a priori a principiilor logice, care permit inferen- 
te ce pornesc de la aceste propoziţii, căci nu ar exista niciun motiv să 
facem aceste inferențe dacă, pe deasupra, subiectul nu ar poseda unele 
convingeri empirice generale care să servească drept premise majore în 
astfel de inferențe, alături de unele ipoteze empirice pe care inferențele 
să le testeze sau să le sprijine. Acestea nu sunt însă la dispoziţia unui 
subiect capabil de experiențe [experiencer] inzestrat doar, aşa cum îl 
prezintă Russell, cu date senzoriale şi cu adevărurile evidente prin sine 
însele ale logicii. 


Această problemă a evoluat odată cu gândirea lui Russell şi, mult 
mai târziu (în Human Knowledge), el a soluţionat-o prin acceptarea unei 
versiuni a unui aspect din filosofia lui Kant, pe care altminteri o res- 
pingea, potrivit căruia pentru ca cunoaşterea să fie posibilă în genere, 
trebuie să existe nişte lucruri (altele decât adevărurile logicii) care ne 
sunt cunoscute în mod a priori. Această observaţie foarte importantă 
este discutată la locul potrivit, mai jos. 


O altă problemă ridicată de critici este aceea că pentru a arăta că 
există o distincţie între aparenţă şi realitate, Russell se bazează pe con- 
siderații care par neconvingătoare în felul în care sunt enunțate. Faptul 
că un obiect arată ca fiind de o anumită culoare sau formă pentru un 
anumit subiect care percepe şi de o altă culoare sau formă pentru un 
altul, sau de culori şi forme diferite in condiţii diferite pentru acelaşi 
subiect care percepe — spre exemplu, în funcţie de cazul că îl vede la 
lumina zilei sau la întuneric, dintr-un punct de vedere sau altul — ne 
arată că problema modului cum apare un obiect în cadrul percepţiei 
este o chestiune complicată, dar nu ne spune de la sine că noi percepem 
altceva decât obiectul respectiv. 


Şi chiar dacă această critică este corectă cu privire la ceea ce afirmă 
Russell, se întâmplă să existe alte moduri perfect adecvate de a trasa 
distincția dintre aparenţă şi realitate, aşa cum ne arată contribuțiile mai 
recente din cadrul filosofiei percepției. Din acest motiv, argumentele lui 
Russell pot fi privite — aşa cum le-a privit şi el însuşi — drept euristice, 

adică drept argumente care mai degrabă ilustrează o problemă pentru a 
zomi o discuţie. 


Însă această critică sugerează o alta mai importantă. Potrivit aces- 
-=:a din urmă, Russell, asemenea tuturor predecesorilor săi incepând cu 
Descartes, dar şi a unora dintre urmaşii lui, precum H. H. Price şi A. J. 
Aer, a acceptat de la Descartes o asumpţie de o importanţă crucială. 
Aceasta susține că punctul de plecare adecvat pentru o cercetare a cu- 
zDaşterii este experienţa individuală. Individul trebuie să pornească de 
a datele conştiinţei sale şi să găsească printre ele temeiuri care să susțină 
zoacluziile lui asupra — sau, mai general, convingerile lui despre — o 
xme din afara sa. Una dintre schimbările majore din filosofia secolului 
2 XX-lea a fost respingerea acestei asumpții carteziene. Printre dificul- 
Jile serioase pe care le ridică această asumpţie se numără aceea că, dacă 
: acceptăm, scepticismul devine imposibil şi de ignorat şi de respins. O 
„tă dificultate este că pe o bază atât de austeră nu suntem pur şi sim- 
zlu îndreptăţiţi să considerăm presupusul cunoscător solipsist, singur 
= interiorul minţii lui, ca în stare să numească şi să reflecteze asupra 
senzaţiilor şi experiențelor sale, cu atât mai puţin să formuleze conclu- 
=, pornind de la ele, cu privire la o lume exterioară. Ambele gânduri 
ze împing cu fermitate către concluzia că locul adecvat pentru a începe 
=pistemologia este, într-un anumit fel, domeniul public. 


Lumea exterioară şi alte minţi 


3ussell însuşi nu a fost mulțumit cu modul cum a prezentat subiectele 
in PP, care, la urma urmei, fusese proiectată ca o carte de populari- 
zare, fără a oferi o expunere riguroasă a acestor teze. În următoarele 
2atru decenii, el s-a reintors de mai multe ori la problema cunoaşterii 
= percepţiei. În anii scurşi între publicarea PP şi izbucnirea Primului 
3ăzboi Mondial, Russell s-a consacrat în mod serios acestor probleme 
z a schițat marele manuscris al lucrării Human Knowledge, din care a 
publicat o parte, abandonând o parte, şi a scris o importantă serie de 
prelegeri, apărută în 1914 sub titlul Our Knowledge of the External Word. 
ia această lucrare, el elaborează aspecte ale teoriei din PP cu rezultate 
nportante. 

O diferență dintre teoriile expuse în PP şi, respectiv, în OKEW, 
este aceea că Russell a ajuns să considere că baza cunoaşterii unui subiect 
care are experiențe — datele senzoriale accesibile doar lui şi cunoaşterea 
sa intuitivă a legilor logicii — este un punct de plecare prea fragil. Fără 
a respinge asurmpţia carteziană menţionată anterior, ci mai degrabă mai 
sensibil acum la dificultățile pe care le ridică aceasta, el a încercat să 
înlăture o parte dintre acestea. El acordă, aşadar, o greutate mai mare 
faptului că subiectul posedă cunoştinţe bazate pe memorie [facts of me- 
mory] şi a unei înțelegeri [grasp] a relațiilor spaţiale şi temporale care au 
loc între elementele unei experiențe prezente. Subiectului i se acordă de 
asemenea capacitatea de a compara date, spre exemplu, în privinţa dife- 
renţelor de culoare şi formă. Convingerile simțului comun şi credința în 
existenţa altor minți sunt încă excluse. 


Pe această bază consolidată, alcătuită din ceea ce Russell numeşte 
acum „date robuste”, el formulează întrebarea: „poate fi inferată exis- 
tența a orice altceva decât propriile noastre date robuste?” El abordează 
această întrebare arătând mai întâi cum putem construi, ca ipoteză, o 
noțiune de spaţiu în care pot fi plasaste faptele experienței — atât cele 
ale subiectului, cât şi cele pe care el le învață pe baza mărturiei altora. 
În continuare, pentru a vedea dacă avem temeiuri să credem că acest 
spaţiu este real, Russell oferă un argument pentru credința în existența 
altor minţi, deoarece dacă cineva este cu adevărat îndreptățit să creadă 
acest lucru, atunci el se poate baza pe mărturia altora, care, împreună 
cu propria sa experiență, va oferi un sprijin puternic opiniei că există o 
lume spaţială, adică o lume reală. 


Această strategie este ingenioasă. În articolul intitulat „The Relation 
of Sense-Data to Physics” („Relaţia dintre date senzoriale şi fizică”), scris 
la începutul anului 1914, Russell îi adaugă un mod la fel de ingenios de a 
gândi relația dintre experienţa senzorială şi lucruri. Dacă în PP el susţi- 
nuse că noi inferăm existența obiectelor fizice din datele noastre senzo- 
riale, acum el le descrie pe acestea ca funcţii de date senzoriale, sau, aşa 
cum le numeşte el uneori, „construcţii de date senzoriale”. Acest mod 
de gândire foloseşte tehnicile logicii prin care se poate arăta că un lucru 
este analizabil în lucruri de alt gen. Russell numeşte „maxima supremă 
a filosofării in manieră ştiinţifică” principiul potrivit căruia „oriunde este 
posibil, construcţiile logice trebuie să înlocuiască entităţile inferate”. În 

:onformitate cu acest principiu, în urma analizei, obiectele fizice trebuie 
si se dovedească construcții din date senzoriale, însă nu doar din date 
senzoriale actuale sau ocurente, ci şi din „sensibilia”, termen desemnând 
aparențele” sau, în cuvintele lui Russell, „modul cum apar lucrurile”, 
:ndiferent dacă acestea constituie sau nu date senzoriale care aparțin 
experienţei unui subiect care percepe. În intenţia lui Russell, aceasta 
zebuia să explice ce înseamnă ca un obiect să existe atunci când nu e 
xrceput. 


Potrivit lui Russel un aspect important al acestui punct de vedere 
este că datele senzoriale şi sensibilia nu sunt entități mentale private, ci 
parte a tematicii fizicii. Ele sunt într-adevăr „constituenţii ultimi ai lumii 
3zice”, deoarece de ele depinde în ultimă instanţă verificarea fizicii şi a 
zândirii simțului comun. Acest lucru este important deoarece noi cre- 
dem în mod obişnuit că datele senzoriale sunt funcţii de obiecte fizice, 
cu alte cuvinte că ele există şi au anumite caracteristici deoarece obiec- 
:ele fizice le cauzează; verificarea însă este posibilă doar dacă lucrurile 
stau invers, dacă obiectele fizice sunt funcţii de date senzoriale. Această 
-eorie „construieşte” obiectele fizice din sensibilia; existența acestora din 
armă verifică, prin urmare, existenţa primelor. 


În loc să dezvolte în continuare această teorie remarcabilă, Russell 
3 abandonat-o; în lucrări ulterioare, mai cu seamă în Analysis of Matter 
AMO), din 927, şi în Human Knowledge (HK), scrisă în 1948, el s-a în- 
tors la poziția care trata obiectele fizice şi spaţiul pe care îl ocupă acestea 
ca inferate din experienţa senzorială. Mai multe consideraţii l-au deter- 
minat să facă acest lucru. Una dintre ele a fost faptul că el a acceptat 
punctul de vedere standard oferit de ştiinţe şi de fiziologia umană, potri- 
vit căruia percepţia este cauzată de acțiunea mediului fizic asupra orga- 
elor noastre de simţ. „Oricine acceptă teoria cauzală a percepţiei”, scria 
el, „este constrâns să conchidă că percepțiile [percepts] sunt în capetele 
noastre, deoarece ele apar la capătul unui lanţ cauzal de evenimente fi- 
zice, care duce, spaţial, de la obiect la creienul subiectului care percepe” 
(AMt 32). În Analysis of Mind (AMd), el a renunțat, de asemenea, să mai 
vorbească despre „date senzoriale” şi a încetat să mai distingă între actul 
de a simți şi ceea ce este simţit. Terneiul acestor decizii are legătură cu 
teoria sa despre minte, pe care o vom schița într-un alt capitol. 

Un alt motiv important care l-a determinat pe Russell să abando- 
neze teoria a fost pur şi simplu complexitatea şi, aşa cum a ajuns el să o 
considere, implauzibilitatea concepţiilor pe care a încercat să le formu- 
leze despre spaţiile private şi publice, relațiile dintre ele şi modul cum 
trebuiau acestea ocupate de sensibilia. El face o scurtă remarcă despre 
acest mănunchi de probleme in MPD. El relatează că principalul său 
motiv pentru abandonarea „incercării de a construi „materia” doar din 
date ale experienței” este acela că „acesta este un program imposibil... iar 
obiectele fizice nu pot fi interpretate ca structuri compuse din elemente 
ale experienţelor reale” (MPD 79). Acum, această ultimă remarcă nu 
este in mod strict consistentă cu punctul de vedere formulat de Russell 
în textele primare, potrivit căruia sensibilia nu trebuie să fie realmente 
simţite; MPD oferă insă teoriei o prezentare mult mai fenomenalistă 
decât o face formularea originală. Însă această prezentare atinge o pro- 
blemă serioasă a teoriei: ea constă în aceea că pare pur şi simplu incoe- 
rent să vorbeşti despre un „dat senzorial care nu a fost simțit” [unsensed 
sense-datum], care nici măcar nu presupune — aşa cum pare să ceară per 
contra numele lui — o legătură esenţială cu percepţia. 


A bandonarea proiectului incorporat în manuscrisul lucrării Human 
Knowledge şi în OKEW a constituit, neîndoielnic, o lovitură pentru 
Russell, deoarece după ce a terminat PM şi şi-a indreptat atenţia către 
problemele cunoaşterii şi percepţiei, el a considerat sarcina de a rezolva 
problemele referitoare la relaţia dintre acestea şi fizică drept a doua cea 
mai importantă contribuţie a sa la filosofie. Era o ambiţie pe care Russel 
o nutrise încă de la sfârşitul ultimului deceniul al secolului al XIX-lea. 


Există şi alte probleme importante ale epistemologiei cărora Russell 
le-a acordat atenţie doar în trecere în aceste lucrări. Ele privesc genul de 
raționament presupus în mod tradițional drept fundament al ştiinţei, şi 
anume inferența nondemonstrativă. Au trecut ceva ani inainte ca Russell 
să revină asupra acestor probleme: locul cel mai important în care sunt 
ele tratate este HK, lucrare scrisă după Al Doilea Război Mondial. Între 
timp, el şi-a îndreptat atenţia către anumite probleme legate de metodă 
şi de metafizică, care, în timpul elaborării lucrărilor sale despre percep- 
ţie, au ajuns să i se pară importante. Aceste chestiuni constituie tema 
următorului capitol. 

Metodă şi metafizică 


Russell a dat numele de „atomism logic” concepţiilor pe care le-a dez- 
voltat începând cu OKEW. Atomismul logic este în principal o meto- 
dă, iar Russell a sperat că ea va putea rezolva problemele referitoare la 
natura percepției şi la relaţia ei cu fizica. Este important de observat că 
munca lui Russell în filosofie în cele patru decenii care au urmat lucrării 
Principia Mathematica este consacrată în principal chestiunii specifice 
privitoare la relaţia percepţiei cu fizica, fiind, în acest fel, o încercare de a 
oferi o bază empirică (nuanţată) ştiinţei, considerată drept teoria despre 
lume cu cele mai mari şanse de a fi adevărată sau cel puţin de a fi pe 
calea adevărului. Atomismul logic i-a oferit lui Russell şi o metafizică — o 
explicaţie a naturii realității — care se dovedeşte a nu fi, cel puțin într- 
un mod direct, fizica actuală a materiei, ci o reprezentare a structurii ei 
logice. Prezentarea pe care o face Russell concepțiilor sale metafizice 
ia aproape invariabil forma unei schiţe care se regăseşte în concluziile 
diferitelor sale discuții despre analiza logică, în timp ce atenţia sa este 
îndreptată mai ales către descrierea strategiei analitice. 


Filosofia atomismului logic 


Russell prezintă atomismul logic în mai multe locuri, cele mai impor- 
tante fiind capitolul din OKEW intitulat „Logic as the essence of phi- 
losophy” („Logica ca esenţă a filosofiei”) şi seria de prelegeri ţinute în 
1918 sub sigla „Philosophy of Logical Atomism”(„Filosofia atomismului 
logic”, republicat în Marsh, Logic and Knowledge). Există un sumar al 
metodelor şi scopurilor atomismului logic în eseul „Logical Atomism” 
(„Atomismul logic”), (1924), republicat şi el în Marsh. 

Una dintre cheile a metodei atomismului logic stă în afirmaţia lui 
Russell potrivit căreia „logica este esența filosofiei”, unde „logică” inseam- 
nă logica matematică. Importanţa sa constă în aceea că ea oferă mijloace- 
le pentru realizarea unor analize de structură, pătrunzătoare şi revelatoa- 
re din punct de vedere filosofic; este vorba, în speţă, despre structurile 
corelate ale propoziţiilor şi faptelor. 


S-a văzut deja cum analiza propoziţiilor arată că este greşit să le 
tratăm toate propoziţiile ca şi cum ar avea o formă subiect-predicat şi 
că, în acest caz şi în altele înrudite, gramatica de suprafață ne induce în 
eroare, ca, de pildă, atunci când considerăm descripţiile şi numele obiş- 
nuite ca fiind expresii denotative. În mod analog, există o analiză care 
revelează structura lumii despre care vorbim atunci când asertăm aceste 
propoziţii, ca şi a propoziţiilor însele. 


În „Logic as the essence of philosophy” Russell schiţează aceste două 
structuri înrudite [related], începând cu prima. Lumea, spune el, constă 
din numeroase lucruri, cu numeroase însuşiri şi relații. Un inventar al 
lumii ar presupune nu doar o listă de lucruri, ci una de lucruri cu aceste 
însuşiri şi relaţii — cu alte cuvinte, el ar fi un inventar de fapte. Lucrurile, 
însuşirile şi relaţiile sunt constituenţii faptelor, iar faptele pot, la rândul 
lor, să fie descompuse în acestea. Faptele sunt exprimate prin ceea ce 
Russell numeşte „propoziţii”, definite ca „forme ale cuvintelor [forms of 
words] asertate ca adevărate sau false”. Propoziţiile care exprimă fapte 
de bază — adică acele care afirmă pur şi simplu că un lucru are o anumită 
calitate sau stă într-o anumită relaţie cu un alt lucru — sunt numite de 
el „propoziţii atomare”. Atunci când acestea sunt combinate cu ajutorul 
particulelor logice, precum „şi”, „sau” şi „dacă — atunci”, rezultă propo- 
ziții complexe sau „moleculare”. Asemenea propoziţii sunt deosebit de 
importante întrucât posibilitatea oricărei inferenţe depinde de ele. 


În fine, există „propoziţiile generale”, precum „toţi oamenii sunt mu- 
ritori” (şi negaţiile lor, formate cu ajutorul cuvântului „unii”, aşa cum se 
întâmplă în „unii oameni nu sunt muritori”). Faptele pe care le exprimă 
ele depind într-o anumită măsură de cunoaşterea a priori. Această obser- 
vaţie crucială apare ca rezultat al reflecției asupra analizei propozițiilor 
şi faptelor. Teoretic, dacă am cunoaşte toate faptele atomare, dar şi că 

acestea sunt toate faptele atomane, am putea infera din ele toate celelalte 
adevăruri. Dar propozițiile generale nu pot fi cunoscute inferând doar 
din fapte atomare. Să considerăm propoziția „toți oamenii sunt muritori”: 
dacă am cunoaşte fiecare individ uman şi faptul că el este muritor, nu am 
putea încă infera că toți oamenii sunt muritori până când nu am cunoaş- 
te că aceştia sunt toți oamenii care există; iar aceasta este o propoziție 
generală. Russell şi-a dat toată osteneala să accentueze importanța acestei 
observaţii. Întrucât adevărurile generale nu pot fi inferate doar din ade- 
văruri particulare şi întrucât toată evidența empirică este alcătuită din 
adevăruri particulare, rezultă că trebuie să existe o cunoaştere generală 
a priori, pentru ca să existe în genere cunoaştere. Russell a considerat 
că această observaţie respinge concepţiile empiriştilor mai vechi, pentru 
care întreaga cunoaştere se sprijină doar pe experienţa simţurilor. 


Se pune imediat întrebarea unde se găseşte o astfel de cunoaştere 
generală. Răspunsul lui Russell rămâne cel din PP: o astfel de cunoaştere 
se găseşte în logică, care ne oferă propoziţii evidente prin sine însele 
complet generale. Să considerăm propoziţia „toţi oamenii sunt muritori, 
Socrate este om, deci Socrate este muritor”. Ea conţine termeni empirici 
(„Socrate”, „om”, „muritor”) şi, prin urmare, nu este o propoziţie a logicii 
pure. Însă propoziţia logicii pure care reprezintă forma acesteia, „dacă 
ceva are o anumită proprietate şi orice are această proprietate are şi o 
altă proprietate, atunci acel lucru are şi această altă proprietate” (şi mai 
clar: „toţi F sunt G, x este F, deci x este G”) este atât complet generală, 
cât şi evidentă prin sine. Acest fel de propoziţii sunt cele care ne conduc 
dincolo de limitele particularităţii empirice. 


În „Philosophy of Logical Atomism”, detaliile acestui program ana- 
litic sunt formulate mai detaliat. Termenul „logic” din titlu semnalează 
că atomii la care se ajunge sunt „reziduurile ultime ale analizei”, unde 
prin „analiză” se înțelege analiza logică, nu cea fizică (PLA 178). Ei sunt 
particulari cum sunt „micile pete de culoare sau sunetele, instantanee- 
le lucrurilor [momentary things] — şi... predicatele sau relaţiile”. Scopul 
este să treci de la opinii obişnuite despre lume la o înțelegere corectă a 
modului cum experiența garantează ştiinţa, adică trecerea de la „acele 
lucruri evidente, vagi şi ambigue, de care ne simțim siguri, la ceva precis, 
clar şi definit, despre care ne dăm seama, prin reflecţie şi analiză, că este 

implicat în lucrul vag de la care pornim şi este, aşa-zicând, adevăratul 
adevăr, pentru care acel lucru vag este un fel de umbră” (ibid.). Metoda 
constă în analiza simbolurilor complexe — propoziţiile — în termenii 
simbolurilor simple din care sunt ele alcătuite; rezultatul unei astfel 
de analize este „cunoaşterea directă [direct acquaintance] a obiectelor 
care sunt semnificațiile [meanings] simbolurilor simple”, unde „semnifi- 
cație” inseamnă „denotat” [denotation] (PLA 194). Într-un „limbaj per- 
fect din punct de vedere logic”, aşa cum intenţionează să ofere Principia 
Mathematica, componenţii unei propoziții — simbolurile simple — co- 
respund unu-la-unu componenților faptului, excepţie făcând expresiile 
logice „sau”, „şi” şi altele asemenea. Fiecare obiect simplu este denotat 
de către simbolul lui simplu distinct. Un astfel de limbaj, spune Russell, 
arată „la o simplă privire structura logică a faptelor asertate sau negate” 
(PLA 198). 

Pe această bază, Russell oferă un „excurs în metafizică”. Atomismul 
logic este concepţia potrivit căreia în teorie, dacă nu în practică, analiza 
ne conduce la constituenţii absolut simpli [ultimate simples] ai lumii. 
Constituenţii simpli sunt definiţi ca orice nu este complex — adică drept 
ceea ce nu mai poate fi analizat — fiecare dintre aceştia fiind un lucru in- 
dependent şi autosubzistent. Mai mult, ei au o viaţă foarte scurtă, astfel 
încât complecşii construiți din ei sunt „ficțiuni logice”, alcătuite pentru a 
servi scopurile noastre epistemice şi practice. 


Există infinit de multe genuri de constituenți simpli. Există diferite 
ordine de particulari, însuşiri şi relaţii, însă trăsătura lor comună este că 
ei au o realitate neimpărtăşită de orice altceva. Singurele alte obiecte din 
lume sunt faptele, care sunt ceea ce este afirmat sau negat prin propozi- 
ţii. Faptele nu au aceeaşi realitate ca şi constituenți lor, iar cunoaşterea 
lor este cu totul diferită de cunoaşterea constituenților simpli; prima 
este cunoaştere prin descriere [knowledge by description], ultima — cu- 
noaştere directă [knowledge by acquaintance]. 


Metoda de analiză a lui Russell implică briciul lui Ockham, adică 
principiul potrivit căruia ar trebui să lucrăm cu cea mai economică teo- 
rie posibilă referitoare la ceea ce există. El poate fi prezentat ca punând 
o întrebare insistentă: „care este cel mai mic număr de lucruri simple, 

zedefinite dintru început şi cel mai mic număr de premise nedemonstra- 
ze din care poţi defini lucrurile pe care trebuie să le defineşti şi demon- 
stra lucrurile pe care trebuie să le demonstrezi?” (PLA 271). Atunci când 
este aplicat briciul lui Ockham, prezentarea care trebuie oferită unui 
əbiect fizic obişnuit, precum un birou, arată după cum urmează. Noi 
zândim biroul ca un obiect persistent în timp, care există şi atunci când 
=u e perceput. Aşa cum ar putea observa un sceptic, această convingere 
se bazează pe perceperile intermitente ale biroului, care, prin ele însele, 
24 ne spun nimic despre întrebarea dacă biroul continuă să existe între 
:ceste percepții. Şi, totuşi, noi susţinem că toate aceste aparenţe diferite 
sie biroului sunt aparente ale aceluiaşi birou. Ce ne face să afirmăm 
:ceasta? Răspunsul lui Russell este că seria aparențelor este identificată 
ur şi simplu de noi, prin definiţie, cu un singur obiect, persistent în 
“mp. „În acest fel, biroul este redus la statutul de ficțiune logică, în- 
-micât o serie este o ficţiune logică. În acest fel, toate obiectele vieții de 
z: cu zi sunt expulzate din lumea celor ce există, iar în locul lor, drept 
zeea ce există, vei găsi un număr de particulari efemeri [passing parti- 
zulars], de genul celor de care luăm în mod nemijlocit cunoştinţă prin 
simțuri”, şi anume, date senzoriale (PLA 273). Prin urmare, lucrurile pe 
zare le numim „lucruri reale” „sunt sisteme, serii de clase de particulari, 
ar particularii sunt adevăratele lucruri, fiind date senzoriale atunci când 
se întâmplă să-ţi fie date” (PLA 274). 


Aceste idei i-au sugerat lui Russell o analiză a fizicii — atomii fizici 
Jind consideraţi şi ei ficțiuni logice — şi au început să îl încline către 
> concepţie despre minte numită „monism neutru”. El nu a elaborat 
aiciuna dintre aceste concepţii la această dată, insă, mai târziu, pe baza 
anor schimbări importante în perspectiva sa, el le-a acordat o atenţie 
expresă. Rezultatele s-au concretizat în apariţia a două lucrări Analysis 
2 Matter (1927) şi, respectiv, Analysis of mind (1921). Am să amân dis- 
-utarea lor mai detaliată. 


Unele probleme ale atomismului logic 


Este greu să consideri atomismul logic satisfăcător. În primul rând, pre- 
zentarea pe care i-o face Russell este schematică, deşi este menită să 

rezolve mai multe probleme dintr-o dată. Atomismul logic este o teorie 
empiristă a semnificației, ceea ce inseamnă că ea trebuie să ofere teorii 
componente ale cunoaşterii, percepţiei şi minţii, având în centrul lor o 
descriere empiristă a modului cum funcționează cuvintele şi a modului 
cum sunt ele învăţate şi înţelese. Această ultimă sarcină este compli- 
cată, la Russell, de concepţia sa potrivit căreia formele superficiale ale 
limbajului obişnuit induc în eroare ceea ce face ca, dacă nu sunt corect 
analizate, ele să conducă spre o filosofie greşită: 


„Eu cred că importanta gramaticii filosofice este mult mai mare decât 
se crede îndeobşte. Eu cred că practic întreaga metafizică tradiţională 
este plină de erori generate de gramatica deficitară şi că aproape toa- 
te problemele tradiționale ale metafizicii impreună cu rezultatele ei 
tradiţionale — cu presupusele ei rezultate — sunt consecința faptului 
că nu s-au făcut genul de distincţii realizate în ceea ce am putea numi 
gramatică filosofică.” (PLA 269) 


Analiza decurge, aşadar, asumând că există o structură subiacentă a 
limbajului, diferită intr-un sens important de structura lui de suprafață 
şi că doar aceea corespunde structurii lumii dezvăluită prin analiza ei O 
problemă importantă pe care o ridică această idee este dacă logica din 
Principia Mathematica este unicul mod corect de a reprezenta forma 
logică subiacentă a limbajului natural. 


Teoria lui Russell combină o doctrină pur logică despre structură 
cu un empirism al datelor senzoriale, făcând din datele senzoriale con- 
stituenţii simpli ai structurii lumii. El are însă nevoie să includă printre 
constituenţii simpli nu doar lucrurile, ci şi calitățile şi relaţiile lor — adică 
universalii — iar aceasta introduce imediat o altă dificultate, căci nu este 
limpede că universalii sunt simpli în modul în care se presupune că sunt 
particularii. Semnalmentele simplităţii sunt inanalizabilitatea şi indepen- 
dența. Au universalii aceste semnalmente chiar în cel mai bun exemplu 
al lui Russell, cel al petelor de culoare care au o anumită formă? Nu; căci 
petele de culoare nu sunt independente unele de altele, iar expresiile 
care le denotă pot introduce incompatibilităţi între propoziţii. 

Russell a crezut că acest gen de probleme ar putea fi depăşite prin- 
z-o analiză completă a discursului factual obişnuit. El nu a fost însă în 
stare să ducă la bun sfârşit o astfel de analiză şi a trebuit să o considere un 
2esiderat pe care viitoarea filosofie ştiinţifică trebuia să îl producă sau să 
= depăşească, dacă ar fi găsit o cale. Aceasta l-a determinat să facă unele 
concesii interesante: 


„Atunci când vorbesc despre constituenți simpli, ar trebui să ofer 
lămurirea că vorbesc despre ceva ce nu este simțit ca atare, ci este 
cunoscut doar in mod inferenţial, ca limită a analizei. Este foarte po- 
sibil ca cineva cu o mai mare iscusinţă logică să poată evita nevoia de 
a-i asuma. Un limbaj logic nu va conduce la eroare dacă simbolurile 
lui simple (acelea care nu au părți care sunt ele insele simboluri şi 
nici vreo structură relevantă) stau toate pentru obiecte de un anu- 
mit tip, chiar dacă aceste obiecte nu sunt simple. Singurul neajuns 
al unui astfel de limbaj este că el ar fi incapabil să trateze despre 
ceva mai simplu decât obiectele pe care le reprezintă prin simboluri 
simple. Mărturisesc însă că mie îmi este evident (aşa cum i-a fost şi 
lui Leibniz) că ceea ce este complex trebuie să fie compus din con- 
stituenţi simpli, deşi numărul constituenţilor poate fi infinit.” (Logic 
and Knowledge, 337) 


În acest pasaj, Russell recunoaşte de fapt problema referitoare la 
modul cum se ataşează empirismul atomismului său — dacă datele sen- 
zoriale sunt constituenți simpli şi, totuşi, constituenții simpli sunt infe- 
rați şi nu simţiți, atunci teoria este incoerentă — şi rupe legătura, asupra 
căreia insistă în alte locuri, dintre simboluri simple şi entităţi simple, 
intrucât aici susține că simbolurile simple pot sta pentru entități com- 
plexe. Mai mult, dacă constituenţii simpli sunt în număr infinit, per- 
spectivele chiar pentru un limbaj logic perfect sunt deosebit de palide, 
deoarece el ar trebui să conţină o infinitate de nume, iar analiza însăşi, ca 
procedură potențial infinită, nu ar fi niciodată pe deplin aplicabilă. 


Unii comentatori sugerează că atomismul logic are o soartă mai 
bună dacă este separat de empirism şi prezentat ca teorie pur forma- 
lă, aşa cum l-a prezentat Wittgenstein în Tractatus Logico-Philosophicus. 
Considerat astfel, esenţa lui este că expresiile (altele decât cele ale lo- 
gicii, precum „şi”) sunt de două feluri, cele care denotă lucruri (simple) 

existente şi cele care sunt analizabile în expresii de primul tip. Atunci 
când lăsăm deoparte empirismul, potrivit căruia lucrurile simple sunt 
date senzoriale şi, prin urmare, accesibile experienţei directe, lăsăm de- 
oparte prin aceasta orice explicaţie a modului cum oamenii pot învăța 
şi înțelege limbajul, iar acesta este un neajuns serios; cu siguranță că 
Russell a apreciat că o astfel de teorie ar trebui să fie disponibilă, iar 
aceasta semnalează una dintre diferenţele cele mai importante dintre 
versiunea lui de atomism şi cea a lui Wittgenstein. Dar, întrucât, aşa cum 
am observat, incercarea de a „altoi, empirismul pe atomism produce 
astfel de dificultăţi, ar trebui, poate, să fie acceptat acest neajuns, deşi 
ar fi pe deplin firesc să argurnentezi că incompatibilitatea atomismului 
cu aceste considerații (văzute ca nişte constrângeri asupra oricărei teorii 
adecvate despre limbaj) ar putea fi luată mai degrabă ca un motiv pentru 
a abandona atomismul însuşi. 


Însă încercarea de a detaşa empirismul de atomism produce, prin- 
tre altele, dificultăți pentru teoria lui Russell despre nume. Potrivit 
acestei teorii, numele proprii din punct de vedere logic sunt foarte ase- 
mănătoare pronumelor demonstrative „acesta” şi „acela”; ele sunt goale 
de conţinut descriptiv, iar semnificațiile lor sunt particularii pe care îi 
denotă. Aceste semnificaţii pot fi, aşadar, învățate doar în episoadele de 
experiență directă a particularilor pe care ele îi denotă; ori detaşarea 
consideraţiilor empirice înseamnă că această parte a teoriei nu mai este 
disponibilă. Acesta creează o problemă, în condiţiile în care una dintre 
principalele aplicaţii ale acestei teorii rezidă în analiza expresiilor lim- 
bajului obişnuit care par să denote lucruri care există în timp — birouri 
şi altele asemenea. Forma pură a teoriei cere ca pentru fiecare nume 
propriu din punct de vedere logic să existe ceva denotat de el. În teoria 
ernpiristă astfel de denotaţi sunt datele senzoriale instantanee şi, prin 
urmare, în plus față de faptul că ştim ce denotă numele, ştim şi că ele 
împărtăşesc un aspect al denotaţilor lor şi anume sunt şi ele temporare". 
În teoria pură nu este însă limpede cum trebuie caracterizate numele, 
întrucât nu ştim ce sunt existenţii ultimi, necunoscuţi şi pur formali. 


'8 Reamintim cititorului că „numele proprii din punct de vedere logic” sunt, în 
concepția lui Russell, asemănătoare pronumelor demonstrative „acesta” şi „acela” 
(ntr.). 

Dacă ne vom refuza o teorie cu privire la această temă înseamnă, în 
2lus, că nu avem nicio explicaţie cu privire la modul cum funcţionează 
zelația de numire; spre exemplu, nu există nicio ocazie de a nume, aşa 
um se întâmplă atunci când în teoria empiristă cineva denumeşte un 
anumit dat senzorial „acela” sau într-un mod la fel de corespunzător. 
Aceasta înseamnă, de asemenea, că nu avem nimic de spus la întrebarea 
de ce acest nume numeşte acel particular sau dacă el ar fi putut numi un 
altul; aceasta ar putea părea, desigur, o problemă minoră, odată ce ne-am 
permis să credem că există nume fără persoane care numesc, care învață 
umbajul, sau fără subiecți care percep. 


Acest mănunchi de consideraţii sugerează că beneficiul pe care l-am 
avea detaşând atomismul de empirism este drastic limitat. Este adevărat 
că aceste obiecţii nu sunt prin ele însele fatale pentru acele aspecte ale 
atomismului logic care oferă o teorie a semnificației; există alte moduri 
de a le dezvolta, împreună cu legăturile lor cu înțelegerea limbajului. 
Dar o evaluare deplină ar trebui în orice caz să ţină seama de motivele 
iui Russell de a modifica unele şi de a abandona alte trăsături mai de- 
grabă centrale ale atomismului logic în gândurile sale ulterioare despre 
minte şi materie. Acum mă voi întoarce la o schiță a acestor observaţii. 


Minte şi materie 


În timp ce îşi elabora concepțiile atomist-logice, în 1918, Russell a sus- 
tinut că a fost tentat, dar nu pe deplin convins, de „monismul neutru” 
susținut William James, o teorie propusă cu scopul de a rezolva proble- 
mele tradiționale referitoare la diferențele şi conexiunile dintre minte şi 
materie. Formulată sumar, teoria lui James afirmă că lumea nu constă 
nici dintr-o substanță mentală, cum susțin idealiştii, nici dintr-o sub- 
stanţă materială, cum susțin materialiştii, ci dintr-o „materie neutră”, din 
care sunt formate atât aparențele materiei, cât şi cele ale minţii. Potrivit 
:storisirii lui Russell însuşi, el a fost convertit la această teorie la scurt 
timp după ce a incheiat prelegerile despre atomismul logic. El scrisese 
despre concepțiile lui James în 1914 şi le respinsese; în prelegerile din 
1918, el a devenit mai favorabil acestora, dar încă nu se decisese; abia 
intr-un articol intitulat „Despre propoziţii” (1919) el a îmbrățişat teoria 

şi a folosit-o ca bază, în 1921, pentru cartea sa intitulată Analysis of Mind 
(AMd). Russell a rafinat puţin teoria după această dată, dar pentru aceas- 
tă schiță mă voi baza doar pe AMd. 


Filosofia populară asumă că mintea şi materia sunt foarte diferite 
şi că diferenţa dintre ele constă în faptul că minţile sunt conştiente în 
timp ce lucrurile materiale, precum pietrele, nu sunt. De aceea, între- 
barea pe care o pune Russell este: este conştiinţa esența mentalului? 
Pentru a-i răspunde, este nevoie mai întâi să ai cât de cât o idee despre 
natura conştiinţei. Reflecţia asupra exemplelor standard de fenomene 
mentale — percepția, amintirea, gândirea, opinarea — sugerează că trăsă- 
tura principală a conştiinţei este aceea că a fi conştient în oricare dintre 
aceste moduri înseamnă a fi conştient de ceva. Filosofii dau numele de 
„intenționalitate” acestei caracteristici, care ar putea la fel de bine să fie 
numită „însuşirea de a fi despre ceva” [„aboutness”] sau „însuşirea de a 
fi direcționată către ceva” [„directedness”]. Astfel, noţiunea de conşti- 
ință este în mod esenţial o noţiune relaţională; un act al minţii — actul 
perceperii, opinării, sau altele asemenea — este corelat cu un obiect — 
obiectul perceput, propoziţia opinată. Într-adevăr, în anumite versiuni 
ale teoriei, precum cea a lui Meinong, sunt în joc trei elemente: actul, 
conţinutul şi obiectul. Spre exemplu: să presupunem că cineva se gân- 
deşte la Catedrala Sf. Paul din Londra. Avem aici actul lui de a se gândi; 
caracterul care face ca gândul său să fie despre Catedrala Sf. Paul şi nu 
despre altă catedrală este conținutul; avem apoi obiectul, Catedrala Sf. 
Paul însăşi. 


Russell respinge acest punct de vedere. În primul rând, spune el, 
nu există nimic de felul „actului”. Ocurenţa conținutului unui gând este 
ocurența gândului şi nu există nici fapte empirice, nici nevoi teoretice 
care să justifice adăugarea unui „act”. Răspunsul lui Russell la intrebarea 
de ce ar putea gândi cineva altfel este că noi spunem „Eu cred cutare şi 
cutare”, ceea ce sugerează că gândirea este un act realizat de un subiect. 
El respinge acest lucru, pe motive foarte asemănătoare cu cele avansate 
de Hume, care susţinea că noţiunea de eu este o ficţiune şi că experienţa 
ne îndrituieşte să spunem doar că există mănunchiuri [bundles) de gân- 
duri, pe care, pentru convenienţă, le impărțim în „eu” şi „tu”. 

În al doilea rând, Russell critică relația dintre conţinut şi obiect. 
Meinong şi alții consideraseră că relaţia este una de referire directă dar, 
din punctul de vedere al lui Russell, ea este mult mai complicată şi 
derivată, constând, în mare, în opinii despre o varietate de conexiuni 
mai mult sau mai puţin indirecte între conţinuturi, între conţinuturi şi 
obiecte şi între obiecte. La aceasta mai trebuie adăugat faptul că atunci 
când ne imaginăm ceva sau avem experienţe neobişnuite, precum halu- 
cinaţiile, putem avea gânduri fără obiecte şi din acesta se vede că relația 
conținut-obiect implică numeroase dificultăți, nu în ultimul rând, spune 
Russell, prin aceea că dă naştere disputei dintre idealişti, care văd con- 
unutul mai important decât obiectele, şi realişti, pentru care obiectele 
sunt mult mai importante decât conținutul. (Deşi Russell foloseşte aces- 
te etichete cu semnificaţia lor obişnuită, această folosire poate induce în 
eroare: ar trebui, pentru acuratețe, să înlocuim aici eticheta „idealişti” cu 
cea de „antirealişti”, aceasta pentru că, în timp ce, la bază, realismul şi an- 
tirealismul sunt teze diferite despre relaţia conținuturilor cu obiectele, 
şi sunt deci teze epistemologice, idealismul este o teză metafizică despre 
natura lumii, care susţine că lumea este în ultimă instanță de natură 
mentală. Această observaţie este adesea uitată în disputele filosofice, ast- 
fel că Russell se află într-o companie bună în acest caz.) Toate aceste 
dificultăți pot fi evitate, pretinde Russell, dacă adoptăm o versiune a 
teoriei „monismului neutru”, propusă de William James. 


Monismul neutru 


James argumentează că un singur gen de material brut din punct de 
vedere metafizic este dispus, prin interrelaţii, în structuri diferite, dintre 
care, pe unele le numim „mentale”, iar pe altele, „fizice”. James susținea 
că a ajuns la punctul său de vedere ca urmare a insatisfacţiei față de 
teoriile despre conştiinţă, ajunse azi un moştenitor palid al discursului 
demodat despre „suflete”. El este de acord că există gânduri, dar neagă că 
acestea sunt entități. Ele sunt, în schimb, funcţii: nu există „vreo materie 
originară sau vreun gen de fiinţă, în contrast cu cea din care sunt făcute 
obiectele materiale, din care să fie făcute gândurile noastre; dar există 
o funcţie pe care o realizează gândurile in experiență şi pentru realiza- 

rea acestei funcţii este invocat acest tip de ființă. Această funcţie este 
cunoaşterea.” (James, Essays on Radical Empiricism, 3-4). 


În concepţia lui James, genul unic de „materie primară”, cum o 
numea el, este „experiența pură”. Cunoaşterea este o relaţie în care pot 
intra diferite porţii de materie primară; relaţia însăşi este la fel de mult o 
parte a experienţei pure, ca şi relatele ei. 


Russell nu putea accepta această concepţie chiar în întregul ei. El a 
crezut că folosirea de către James a expresiei „experiență pură” indica o 
influenţă persistentă a idealismului şi a respins-o; el a preferat termenul 
folosit de alţii, „materie neutră”, mişcare nomenclatorie importantă, în- 
trucât orice ar fi materia primară, ea trebuie să fie în stare — atunci când 
este aranjată în moduri diferite — să dea naştere la ceea ce nu ar putea 
fi numit în mod adecvat „experienţă”, de exemplu, la stele şi pietre. 
Dar chiar cu această concepţie modificată, Russell a fost de acord doar 
parţial. Este corect să respingi ideea de conştiinţă ca entitate, spunea el, 
şi este parţial, dar nu pe deplin corect, să consideri atât mintea cât şi 
materia ca fiind compuse din materie neutră, care, considerată izolat, 
nu este nici una, nici alta; mai ales în privinta senzaţiilor — un punct im- 
portant pentru Russell, care avea drept obiectiv suprem mariajul dintre 
fizică şi percepţie. El insistă însă că anumite lucruri aparţin doar lumii 
mentale (imagini şi sentimente) şi altele doar lumii fizice (orice nu poate 
fi caracterizat drept experienţă). Ceea ce le distinge este un gen de cau- 
zalitate care le guvernează; există două genuri diferite ale legii cauzale, 
unul — aplicabil doar fenomenelor psihologice, celălalt — doar fenomene- 
lor fizice. Legea asocierii propusă de Hume ilustrează primul gen, legea 
gravitaţiei, pe cel de-al doilea. Senzaţia se supune ambelor tipuri şi este, 
prin urmare, cu adevărat neutră. 


Adoptarea acestei versiuni de monism ncutru l-a obligat pe Russell 
să abandoneze unele dintre concepţiile sale anterioare. O schimbare 
importantă a fost aceea că a renunţat la noțiunea de „date senzoriale”. 
A făcut acest lucru deoarece datele senzoriale sunt obiecte ale actelor 
mentale, a căror existenţă el o respingea acum; prin urmare, întrucât nu 
poate fi vorba de o relaţie între acte inexistente şi presupusele obiecte 
ale acestor acte, nici asemenea obiecte nu pot exista. Şi întrucât nu există 

aicio distincţie între senzaţie şi dat senzorial, adică, întrucât acum înţele- 
zem că senzaţia pe care o avem atunci când vedem, de exemplu, o pată 
de culoare, este pur şi simplu însăşi pata de culoare — avem nevoie aici 
doar de un termen, pentru care Russell adoptă numele de „percept”. 


Înainte de a accepta monismul neutru, Russell obiectase impotriva 
"ui din mai multe motive, unul fiind acela că nu putea da seama de natura 
opiniei. Şi, aşa cum am observat, chiar atunci când a adoptat teoria, el a 
făcut acest lucru într-o manieră nuanțată; mintea şi materia se suprapun 
pe un teren comun, însă fiecare dintre ele au aspecte ireductibile. Ceea 
ce l-a convins în ultimă instanță a fost faptul că psihologia şi fizica ajun- 
seseră foarte aproape: noua fizică, atât cea atomică, cât şi cea relativistă 
a spațiu-timpului, dematerializaseră de fapt materia, iar psihologia, mai 
ales în forma behaviorismului, materializase de fapt mintea. Din punctul 
se vedere intern al introspecţiei, realitatea mentală este compusă din 
senzaţii şi imagini. Din punctul de vedere extern al observaţiei, lucrurile 
nateriale sunt compuse din senzaţii şi sensibilia. O teorie mai mult sau 
mai puţin unificată pare deci posibilă, tratând diferenţa fundamentală ca 
zna care ţine de aranjament: o minte este o construcție alcătuită din ma- 
-eriale organizate într-un anumit mod, în timp ce un creier este alcătuit 
zai mult sau mai puţin aceleaşi materiale, organizate altfel. 


O trăsătură uimitoare a acestei concepţii este, în mod surprinzător, 
Zadul său pronunțat de idealism. Russell îl învinuise pe James, aşa cum 
im observat, de reziduuri de idealism, însă el argumentează aici ceva 
'oarte asemănător: că minţile sunt compuse din percepte experimentate 
sensed) — adică din senzaţii şi imagini — şi că materia este o ficțiune logi- 
ză construită din percepte neexperimentate [unsensed]. Acum, Russell a 
2sistat adesea (folosind terminologia sa anterioară) că datele senzoriale 
= sensibilia sunt entități „fizice”, oarecum în sensul în care dacă cineva ar 
«orbi despre o parte a informaţiei senzoriale dintr-un sistem nervos, acel 
zat ar fi prezent în calitate de impulsuri într-un nerv sau ca activitate în 
zeier. Dar atunci nervii şi creierul, ca obiecte ale teoriei fizice, trebuie 
zșelese şi ele drept construcţii din senzaţii şi sensibilia, nu aşa cum sunt 
zrelese în mod tradiţional, drept „substanțe materiale”, un concept des- 
ze care fizica a arătat că este de nesusținut. La sfârşitul AMd, Russell 
asune, aşadar, că „o descriere ştiinţifică ultimă a ceea ce se petrece în 

lume, dacă ar fi certificabilă, ar semăna cu psihologia mai degrabă de- 
cât cu fizica... [deoarece] psihologia este mai aproape de ceea ce există” 
(AMd 305, 308). Aceasta explică cunoscuta afirmaţie a lui Russell po- 
trivit căreia „creierile constă din gânduri” şi că atunci când un fiziolog 
priveşte creierul unei alte persoane, el „vede” o porțiune din propriul său 
creier (Schilpp, Philosophy of Bertrand Russell, 705). 


Pentru versiuni mai robuste de materialism, acest aspect al con- 
cepţiei lui Russell este greu de acceptat, însă aceasta nu este singura 
dificultate privind versiunea sa de monism neutru. O alta, şi nu cea mai 
puţin importantă, este că el a eşuat în privința țelului său principal, acela 
de a respinge concepţia potrivit căreia conştiinţa este esenţială pentru 
distincţia dintre fenomene mentale şi fizice. El nu a încercat, desigur, să 
elimine conştiinţa prin analiză; scopul său a fost mai degrabă să reducă 
din importanţa ei pentru problema minte-materie. Dar imaginile, senti- 
mentele şi senzațiile, care joacă un rol atât de central în teoria sa, rămân 
cu încăpățânare fenomene conştiente, în timp ce sensibilia (adesea neex- 
perimentate, prin definiţie), constituind cea mai mare parte a materiei, 
nu. Russell a acceptat aceasta, dar a incercat să formuleze un criteriu de 
diferenţiere care să nu se bazeze pe aceste fapte, şi anume criteriul de 
apartenență la domenii cauzale diferite. Însă în timp ce această diferență 
este discutabilă — şi chiar dacă există, ea ar fi prea adesea greu de obser- 
vat — diferenţa pe criteriul conştiinţei este foarte limpede. 


În mod analog, intenționalitatea care caracterizează conştiinţa nu 
poate fi eliminată din explicaţiile cunoaşterii; memoria şi percepţia sunt 
inexplicabile în lipsa acesteia. Russell a recunoscut mai târziu corectitu- 
dinea acestei observaţii şi a prezentat-o în MPD drept unul dintre mo- 
tivele care l-au făcut să se întoarcă la percepţie şi cunoaştere în scrierile 
ulterioare. 


Russell a abandonat mai târziu şi ideea — profund nesatisfăcătoare, 
într-adevăr, din punctul de vedere al unei teorii presupuse a fi atât ne- 
utre, cât şi moniste — că imaginile şi sentimentele sunt în mod esenţial 
mentale, adică nu pot fi pe deplin reduse la materia neutră. Într-un eseu 
foarte târziu el spune: „Un eveniment nu este material sau mental în vir- 
tutea unei însuşiri intrinseci, ci doar prin relaţiile sale cauzale. Este perfect 

posibil ca un eveniment să aibă atât relațiile caracteristice fizicii, cât şi pe 
cele caracteristice psihologiei. În acel caz, evenimentul este atât mental, 
cât şi material în acelaşi timp” (Portraits from Memory (1958), 152). Pentru 
a fi consistent, Russell ar fi trebuit să argumenteze la fel şi în AMd, unde 
doar senzațiile au această caracteristică. Dar această poziţie generează la 
rândul ei o problemă, şi anume că ea intră într-o tensiune instabilă cu o 
poziţie la care Russell s-a întors după AMd, anume aceea potrivit căreia 
cauzele perceptelor sunt inferate din însăşi ocurențele perceptelor. Aşa 
cum am observat anterior, Russell a oscilat între a trata lucrurile fizice 
drept construcţii logice de sensibilia sau drept entități inferate drept cau- 
ze ale percepţiilor; el a susținut această ultimă poziție în PPşi s-a reintors 
la ea după AMd. Se pare însă că este nevoie de o conexiune delicată între 
metafizică şi epistemologie pentru a susține atât că mințile şi lucrurile 
sunt o singură materie, cât şi că lucrurile sunt cauzele inferate externe a 
ceea ce se întâmplă în minți. Prin urmare, acele părți ale moştenirii AMd 
care dăinuiesc în gândirea târzie a lui Russell ridică dificultăți considera- 
bile pentru poziţiile sale ulterioare cu privire la materie. 


Realism şi percepție 


Unul dintre motivele cele mai importante ale reîntoarcerii lui Russell 
la o poziţie realistă, inferenţială cu privire la lucrurile fizice a fost difi- 
cultatea inerentă a noțiunii de date senzoriale neexperimentate [unsen- 
sed sense-data], sau, în terminologia ulterioară, percepte. Aşa cum am 
observat mai sus, ideea fusese ca entităţile inferate să fie înlocuite cu 
construcții logice, o aplicaţie a tehnicii analitice. Dacă lucrurile fizice pot 
fi construite logic din date senzoriale actuale sau posibile, atunci două 
deziderate sunt îndeplinite deodată: teoria este fundată empiric şi entită- 
tile inferate sunt îndepărtate cu ajutorul briciului lui Ockham. Dar este 
evident, iar acest lucru a fost menţionat şi mai devreme, că ideea de date 
senzoriale neexperimentate (sau de percepte nepercepute) este, dacă nu 
de-a dreptul contradictorie, cel puţin problematică. Are sens — deşi, fără 
o explicație atentă, este discutabil din punct de vedere metafizic — să 
vorbeşti despre existenţa posibilităților de senzaţii [possibilities of sensa- 
tion], dar se poate argumenta că a vorbi de existența senzațiilor posibile 
[possible sensations] nu are (să observăm modul cum defineşte Russell 

sensibilia, ca entităţi care au „acelaşi statut metafizic şi fizic ca şi datele 
senzoriale, fără ca ele să fie date în mod necesar unei minţi”). Dacă ale- 
gerea este între particulari materiali şi percepții nonreale, dar existând 
nepercepute, este de preferat prima variantă. De fapt, Russell însuşi a 
ajuns să gândească astfel, iar senzațiile neexperimentate au fost aruncate 
pe fereastră. El nu s-a reintors însă la versiunea mai puțin cizelată de 
realism inferenţial din PP; avea la dispoziţie ceva mai ingenios, dar nu şi 
mai de succes, aşa cum vom explica imediat. 


Un alt motiv al reîntoarcerii lui Russell la realism a fost acela că el 
a recunoscut că noțiunea de cauzalitate este problematică pentru feno- 
menalism. Lucrurile din lume par să se influențeze unele pe altele cauzal 
în moduri care sunt greu de explicat în mod adecvat doar prin rapoarte 
de experiențe senzoriale. Mai mult, o teorie cauzală a percepţiei este 
un mijloc firesc şi convingător de a explica modul cum apare experi- 
enta însăşi. În filosofia matură a ştiinţei a lui Russell, din AM? şi Human 
Knowledge (1948), el nu a optat pentru o concepţie lockeană care spune 
că perceptele noastre seamănă cu originile lor — aşa-numita teorie a „pic- 
turii originale” — întrucât nu putem lua cunoştinţă directă cu lucrurile şi, 
prin urmare, nu ne putem aştepta să cunoaştem însuşirile şi relațiile lor. 
Mai degrabă, argumentează el acum, schimbările din lume şi percepțiile 
noastre sunt corelate sau covariază, cel puţin pentru domeniile de lucruri 
din lume pe care aparatul nostru perceptual este apt să le înregistreze 
(nu percepem, de pildă, electronii roind în interiorul mesei, astfel încât 
nu există nicio covariație asociată a lumii şi a percepţiei la acest nivel). 
Corespondenta dintre percepte şi lucruri este una de structură la nivelul 
corespunzător: „Ori de câte ori inferăm din percepții, doar structura o 
putem infera valid; iar structura este ceea ce poate fi exprimat de logica 
matematică” (AM: 254). Or aceasta înseamnă că trebuie să fim „agnostici” 
cu privire la orice în afară de proprietățile matematice ale lumii fizice, 
descrise de fizică (AMt 270). 


Russell a ajuns să vadă în „eveniment” cel mai bun candidat pentru 
ceea ce este cel mai fundamental din punct de vedere metafizic în lume. 
Obiectele sunt construite din evenimente în felul următor: lumea este 
o colecţie de evenimente, dintre care, cele mai multe se aglomerează 
laolaltă în jurul unui număr de „centre”, constituind astfel „obiectele” 

-ndividuale. Fiecare aglomerare iradiază „lanțuri” de evenimente care 
'nteracționează cu şi reacţionează la lanţurile iradiind din alte cen- 
ze — printre care se numără şi subiecţii care percep. Atunci când un 
lanț interacționează cu evenimentele care constituie aparatul senzorial 
al unui subiect care percepe, ultima verigă a lanţului este un percept. 
Întrucât orice este în ultimă instanţă alcătuit din evenimente, ele sunt 
de fapt „materia neutră” din care sunt făcute minţile şi lucrurile materi- 
ale. Minţile sunt aglomerări de evenimente legate prin relaţii „mentale”, 
printre care se numără memoria, şi altfel nu există nicio diferență me- 
tafizică între minte şi materie. În fine, legile cauzale ale ştiinţei descriu 
interrelaţiile dintre lanțurile de evenimente. 


Această poziţie i-a permis lui Russell să formuleze argumentul pe 
care incercase de mult să îl formuleze în mod satisfăcător, şi anume, 
cel potrivit căruia perceptele sunt părți ale lucrurilor. Căci, din această 
perspectivă, nu se pune problema că există evenimente care constituie 
lucrurile şi apoi, pe deasupra, alte evenimente, care sunt percepții ale 
acelor lucruri; există doar evenimente care constituie obiectul şi unele 
dintre acestea fiind percepte — acestea sunt evenimentele terminale ale 
lanțurilor care iradiază de la obiectul, care interacționează cu evenimen- 
tele ce constituie subiectul care percepe. 


Această teorie este inferenţială nu în sensul anterior, în care cauzele 
perceptelor, situate în domeniul inaccesibil, dincolo de un văl al percep- 
tiei, sunt ghicite după natura perceptelor insele. Mai degrabă, inferența 
este de la anumite evenimente terminale, şi anume, perceptele — care 
sunt interacțiuni între evenimente „mentale” (euristic vorbind) şi acel 
nivel al structurii restului lumii evenimentelor cu care evenimentele 
„mentale” sunt apte să interacţioneze — către aglomerările şi lanțurile de 
eveninfente care constituie lumea ca întreg, 


În AM, cunoaşterea lumii este pur structurală. Cunoaştem însuși- 
rile şi relaţiile, ca şi structura perceptelor, dar cunoaştem doar structura 
evenimentelor externe, nu şi însuşirile lor. Aceasta aminteşte oarecum 
de distincţia lui Locke dintre însuşiri primare şi secundare, dar analogia 
nu este corectă; Russell susține că tot ce putem infera din perceptele 
noastre este structura însuşirilor şi relaţiilor lucrurilor, nu şi însuşirile şi 
relațiile insele şi că aceasta este limita cunoaşterii. 

Această teorie are un neajuns fatal, care a fost imediat recunoscut 
de matematicianul M. H. A. Newman şi prezentat într-un articol publi- 
cat la scurt timp după apariţia AMt. Acesta constă în faptul că întrucât 
cunoaşterea noastră despre structura evenimentelor nu este doar rezul- 
tatul stipulării acestora de către noi, ci este în mod manifest nonbanală, 
cunoaşterea noastră inferenţială nu poate fi limitată doar la chestiuni 
de structură. Aceasta deoarece — pentru a formula observaţia printr-o 
analogie imprecisă — un număr de lumi diferite pot fi definite în mod 
abstract ca având aceeaşi structură, şi dacă ar fi, simpla cunoaştere a 
structurii lor nu le-ar putea distinge şi, în speţă, nu ar putea individualiza 
lumea „reală”. Dacă ştiinţa constă realmente în descoperiri despre lume 
prin observaţie şi experiment, distincţia dintre ceea ce observăm şi ceea 
ce inferăm nu poate, prin urmare, să fie confundată cu distincţia dintre 
structura pură şi însuşiri. 


Russell i-a scris lui Newman o scrisoare generoasă, în stilul său 
caracteristic, în care recunoştea valabilitatea observaţiei: „Aţi făcut pe 
deplin evident faptul că formulările mele potrivit cărora nimic nu este 
cunoscut despre lumea fizică, cu excepţia structurii ei, sunt fie false, fie 
banale, şi sunt oarecum ruşinat de a nu-mi fi dat eu insumi seama de 
acest lucru”. 


Este deja evident acum că firul comun care leagă poziţiile anterioa- 
re ale lui Russell de cele mai târzii este dorinţa sa de a reconcilia ştiinţa 
cu percepţia, cu intenţia specifică de a o funda pe prima în relativa cer- 
titudine a ultimei, furnizându-i astfel temeiuri. El a sesizat că problema 
principală a oricărei întreprinderi de acest tip este asigurarea mişcării 
de la percepţie la obiectele teoriei fizice. Din perspectiva sa, această 
mişcare poate fi fie inferenţială, purtându-ne de la datele incorigibile 
ale simţurilor la altceva, fie analitică, constând, adică într-un proces de 
construire a entităţilor fizice din percepte. Din poziţia mai târzie, pe 
care tocmai am prezentat-o, inferenţa are un avantaj specific față de alte 
teorii inferențiale mai simple, întrucât inferenţa nu are loc de la un gen 
de lucru la altul, ci de la o parte a ceva la alte părți ale acelui ceva. 


În concepţiile sale anterioare Russell acordase realitate primară da- 
telor senzoriale şi construise totul plecând de la ele. In concepţia sa mai 

târzie, realitatea aparţine evenimentelor, ca entități ultime, şi apare o 
importantă schimbare de accent: perceptele rămân nemijlocite şi cât se 
poate de certe, însă ele nu sunt înțelese ca trebuind să reprezinte în mod 
fidel lumea fizică, care, in imaginea pe care ne-o oferă ştiinţa, în calitatea 
ei de mod cel mai convingător de a o înțelege, este oricum foarte diferită 
de modul cum apare. 


Inferenţă şi ştiinţă 


Rămâne însă o problemă majoră şi familiară cu privire la întrebarea dacă 
inferențele de la percepții la lume sunt sigure. Unul dintre scopurile 
principale ale lui Russell în Human knowledge (HK) a fost acela de a for- 
mula temeiuri pentru a le considera astfel. Pe parcursul tuturor poziții- 
lor sale cu privire la relaţia dintre percepţie şi ştiinţă el a fost convins că 
ceva trebuie să fie cunoscut a priori pentru ca cunoaşterea ştiinţifică să 
fie posibilă. Mai timpuriu, aşa cum am observat, el a crezut că principiile 
pure ale logicii furnizează o astfel de cunoaştere. Dar acum a sesizat că 
logica singură era insuficientă, trebuie să cunoaştem ceva mai substan- 
tial. Soluţia sa a fost să spună că inferenţa de la percepții la evenimente 
este justificată în lumina unor „postulate!” a priori, care formulează to- 
tuşi fapte contingente despre lume. Astfel formulată, poziția lui Russell 
aminteşte imediat de una dintre tezele lui Kant, potrivit căreia posesia 
„cunoaşterii sintetice a priori” este o condiţie a posibilității cunoaşterii 
în genere, o poziţie pe care Russell o respinge ferm în prefața la HK. 
Diferenţa se explică prin teoria probabilităților, despre care Russell, în 
ultima sa încercare importantă de a formula o teorie a cunoaşterii, a 
simţit că era tot ce se putea spera în această direcţie. 


Două trăsături ale abordării lui Russell din HK explică acest rezul- 
tat. Una este că ela crezut acum că cunoaşterea ar trebui să fie înțeleasă 
în termeni „naturalistici”, deci ca o trăsătură a circumstanțelor noastre 
biologice, considerate impreună cu modul cum e constituită lumea. 
Cealaltă este că el ajunsese să facă o virtute din faptul că datele funda- 
mentale ale cunoaşterii nu sunt niciodată sigure, ci cel mult credibile 
într-o anumită măsură. Această a doua observaţie face parte din funcţi- 
onarea detaliată a concepţiilor din HK. Prima îşi face apariţia ori de câte 

ori Russell are nevoie să justifice justificările pe care HK incearcă să le 
ofere pentru cunoaşterea ştiinţifică. 


Atunci când datele au o anumită credibilitate independent de re- 
laţiile lor cu alte date, Russell le cpnsideră ca având un grad de cre- 
dibilitate „intrinsecă”. Propoziţiile cu o credibilitate intrinsecă sprijină 
propoziţiile inferate din ele. Întrebarea principală devine atunci: cum 
transferă propoziţiile cu o anumită măsură de credibilitate intrinsecă 
acea credibilitate ipotezelor ştiinţei? Un alt mod de a formula această 
întrebare este să întrebi cum pot funcționa rapoartele observaţiilor şi 
experimentelor ca evidenţă. Acesta este momentul în care intervin pos- 


tulatele lui Russell. 


Există cinci postulate. Primul, „postulatul cvasipermanenţei”, prin 
care se vrea înlocuirea ideii obişnuite de lucru persistent în timp: „dat 
fiind orice eveniment A, se întâmplă foarte frecvent ca în fiecare moment 
învecinat să existe într-un loc învecinat un eveniment foarte similar cu 
A”. Astfel, obiectele gândirii comune sunt analizate în secvențe de eveni- 
mente similare. Strămoşul acestei idei este analiza lui Hume a „identită- 
ţii” lucrurilor în termenii inclinaţiei noastre de a considera o secvenţă de 
percepții asemănătoare drept evidenţă pentru un singur lucru, ca atunci 
când ai percepţia unei tufe de trandafir ori de câte ori mergi în grădină şi, 
prin urmare, crezi că există o singură tufă de trandafiri persistentă în timp, 
chiar şi atunci când acolo nu este prezent niciun subiect care percepe. 

Al doilea, „postulatul liniilor cauzale separabile” afirmă că „este 
frecvent posibil să formezi o serie de evenimente astfel încât dintr-unul 
sau doi membri ai seriei, ceva să poată fi inferat cu privire la toţi ceilalți 
membri”. De exemplu, putem să urmărim o bilă de biliard de-a lungul 
unui întreg joc de biliard; conform gândirii comune, bila este un singur 
lucru care işi schimbă poziţia, ceea ce, potrivit acestui postulat trebuie 
să fie explicat tratând bila şi mişcările ei ca o serie de evenimente, astfel 
încât din unul dintre ele poţi infera informaţii despre altele. 


Al treilea este „postulatul continuității spațio-temporale”, destinat 
să nege „acţiunea la distanţă”, prin aceea că pretinde că dacă există o 
conexiune cauzală între două evenimente care nu sunt contigue, atunci 

trebuie să existe un lanţ de verigi intermediare între ele. Multe dintre in- 
ferenţele noastre către ocurențe neobservate depind de acest postulat. 


Al patrulea este „postulatul structural”, care afirmă că „atunci când 
un număr de complexe structural similare sunt aranjate în jurul unui 
centru în regiuni apropiate, de obicei este cazul că toate aparțin unor 
linii cauzale care îşi au originea într-un eveniment cu aceeaşi structură, 
din centru.” Acesta intenționează să dea seama de ideea că există o lume 
de obiecte fizice comună tuturor percipienţilor. Dacă şase milioane de 
oameni ascultă toţi discursul primului ministru la radio şi atunci când îşi 
compară notele găsesc că au auzit lucruri foarte similare, ei sunt îndrep- 
tățiţi la opinia că motivul este cel invocat de gândirea comună, şi anume 
că ei au auzit toţi aceeaşi persoană vorbind prin intermediul undelor. 


Al cincilea şi ultimul este „postulatul analogiei”, care afirmă că „date 
fiind două clase de evenimente A şi B, şi dat fiind că ori de câte ori atât A 
şi B pot fi observați, există un temei pentru a crede că A îl cauzează pe 
B, atunci dacă, într-un anumit caz A este observat, dar nu există niciun 
mod de a observa dacă B are sau nu loc, este probabil ca B să aibă loc; şi 
similar în cazul în care B este observat, dar prezența sau absenţa lui A nu 


poate fi observată”. Acest postulat este destul de explicit. (HK 506-12) 


Miza postulatelor, susține Russell, este să justifice primii paşi spre 
ştiinţă. Ele enunţă ceea ce trebuie să cunoaştem, în plus față de faptele 
observate, pentru ca inferențele ştiinţifice să fie valide. Prin ele nu este 
justificată ştiinţa avansată, ci părțile ei mai elementare, care se bazează 
pe experiența comună. 


Care este însă sensul lui „a cunoaşte” aici? Potrivit lui Russell, cu- 
noaşterea implicată în „cunoaşterea postulatelor” este un gen de „cunoaş- 
tere animală”, care ia naştere, la fel ca şi opiniile obişnuite, din experien- 
ta interacțiunii cu lumea. Este departe de a fi cunoaştere certă. „Întrucât 
lumea este aşa cum este”, afirmă Russell, 


„unele ocurenţe constituie, uneori, evidență pentru altele; şi întrucât 
animelele sunt adaptate la mediul lor, ocurențele care constituie, de 
fapt, evidenţă pentru altele, tind să trezească aşteptări pentru acestea 

din urmă. Reflectând asupra acestui proces şi rafinându-l, ajungem 
la canoanele inferenței inductive. Aceste canoane sunt valide dacă 
lumea are anumite caracteristici pe care noi credem că le are.” (HK 


514-15) 


Aceste caracteristici sunt faptele gândirii comune pe care le încor- 
porează de fapt postulatele şi în acest sens se poate spune că le „cunoaş- 
tem”. Ele sunt implicate în inferenţele pe care le facem, iar inferenţele 
pe care le facem sunt, în cea mai mare parte, reuşite; astfel încât se poate 
considera că postulatele se autoconfirmă. 


Deşi Russell crede că postulatele sunt ceva ce noi cunoaştem a 
priori, este limpede că statutul lor este bizar. Ele sunt de fapt, într-un 
sens, empirice, întrucât ele fie înregistrează, fie sunt sugerate de experi- 
enţă. Ceea ce le oferă statutul a priori este faptul că ele sunt tratate ca 
fiind cunoscute independent de confirmarea empirică (deşi în practică 
în mod indirect), mai degrabă decât ca generalizări care au nevoie de o 
asemenea justificare. De fapt, Russell a selectat câteva convingeri con- 
tingente generale pe care este deosebit de util să le ai ca premise atunci 
când gândeşti asupra lumii, şi le-a ridicat la demnitatea de postulate. 
Justificarea lor indirectă constă, la rândul ei, în faptul că, una peste alta, 
ele sau rezultatele aplicării lor funcţionează. Pentru ambițiile extrem 
de modeste pe care le are Russell pentru epistemologie în HK — aceasta 
nu mai reprezintă căutarea unui fundament al cunoaşterii atât de cert 
pe cât poate fi obţinut, ci doar formularea unor reguli arbitrare, a căror 
adoptare face ca gândirea ştiinţifică să fie acceptabilă — aceasta poate 
fi de ajuns. Însă această poziţie nu are niciun fel de pretenţii de a fi un 
răspuns la adresa scepticismului sau o explicaţie riguroasă a raționamen- 
tului nondemonstrativ. 


Aceste ultime remarce sugerează de ce argumentele lui Russell 
în HK au fost mai degrabă ignorate, spre marea lui dezamăgire. El a 
recunoscut că regulile evidenţei şi ale raționamentului ştiinţific merită 
investigate doar dacă putem avea încrederea că, dacă le înţelegem co- 
rect, ele ne vor furniza cunoaştere contingentă substanţială despre lume. 
Însă argumentele lui Russell stabilesc cel mult că, până acum, principiile 
generale pe care se sprijină gândirea noastră empirică au fost, în mare, 

reuşite. Aceasta arată însă exact la fel cu genul de inferență inductivă 
nefortificat împotriva căruia Russell a avut grijă să ne prevină, citând 
exemplul puiului de găină, care, fiind hrănit zi de zi, a ajuns să îi placă 
din ce în ce mai mult lumea, până la întâlnirea lui cu măcelarul. Există 
imite ale justificării pragmatice; să ne imaginăm că cineva stimulează 
creşterea tomatelor sale doar cu ajutorul rugăciunii şi obține câteva to- 
mate în fiecare an şi pe altcineva, care îşi udă şi fertilizează tomatele şi 
care obţine în fiecare an mai multe; primul gărdinar ar putea totuşi să 
considere faptul că el obţine câteva tomate drept o justificare pragmati- 
că pentru a se ruga în continuare pentru ele. Succesul principiilor noas- 
xe actuale nu echivalează, aşadar, nici pe departe, cu un temei pentru a 
afirma că ele sunt cele care furnizează bunurile ştiinţifice. 


În speță, nu avem nicio garanţie impotriva posibilităţii ca folosi- 
rea postulatelor să ne conducă la falsitate, fie ocazional, fie intr-un mod 
sistematic, ascuns, precum în situaţia ilustrată de grădinarul evlavios. 
Acum, această posibilitate chiar este admisă de Russell prin aceea că el 
>retinde foarte puţin de la epistemologie. Reproşul trebuie aşadar să fie 
zcela că argumentul HK este de fapt recunoaşterea unui eşec, dacă este 
pus în lumina tradiţiei epistemologice. Descartes şi succesorii săi din 
Alosofia modernă au formulat întrebări cu privire la natura cunoaşterii 
ş la modul exact cum o dobândim, cu scopul de a putea distinge între 
unele întreprinderi — să spunem alchimia, astrologia, magia — şi altele 
- să spunem chimia, astronomia şi medicina — care diferă nu doar prin 
aumărul de aplicații realmente utile pe care le oferă, ci şi prin măsura 
în care ne spun sau nu ceva adevărat despre lume; iar aici, mai mult, 
altimul fapt îl explică pe primul şi deschide calea pentru mai mult pen- 
"ru amândouă, pe aceeaşi cale. În plus, străvechile noastre prejudecăţi 
şi convingeri animale pot fi puse în discuţie în acest proces, aşa cum se 
i întâmplă de fapt: căci lumea descrisă de ştiinţă este foarte diferită de 
zumea gândirii comune. Or Russell în HK susține că utilitatea aplicațiilor 
j aceste obişnuinţe de gândire animale sunt singurele temeiuri ultime 
pentru care putem spera în epistemologie. Aceasta inseamnă foarte pu- 
un în raport cu ce ținteşte în mod tradiţional să dobândească proiectul 
epistemologiei şi este mult mai puţin decât a sperat Russell însuşi să 
atingă atunci când şi-a asumat pentru prima dată sarcina epistemologică, 
<u mai multe decenii inainte. 


Capitolul 4 
Politică şi societate 


Introducere 


Russell a avut contribuţii masive la dezbaterile despre morală, politică, 
religie, educaţie şi la cele despre război şi pace. El nu a considerat aceste 
contribuţii ca filosofice în sens strict. Aşa cum arată capitolul precedent, 
el a văzut în filosofie o disciplină tehnică, preocupată de chestiuni ab- 
stracte privitoare la logică, cunoaştere şi metafizică. Aceste alte dezba- 
teri, în opinia sa, sunt, dimpotrivă, chestiuni în care intervin emoția şi 
opinia, fiind legate de aspectele practice ale vieţii. Russell a recunoscut 
că poate exista o analiză a discursului moral şi politic într-un sens for- 
mal, adică un studiu sistematic despre logica lor mai degrabă decât des- 
pre substanţa lor, însă pe el îl interesau întrebările practice şi problemele 
concrete, mai ales după izbucnirea Primului Război Mondial. 


În unele dintre scrierile sale, Russell a manifestat ambiția de a oferi 
o bază eticii. Nu a încercat să formuleze o teorie originală, mulțumindu- 
se cu poziţii derivate în mod conştient (după ce interesul său în chesti- 
unile practice a devenit serios), cu caracter consecinţionist, adică poziții 
care afirmă că valoarea morală a ceea ce fac oamenii şi guvernele trebuie 
să fie judecată în funcţie de rezultate. În acelaşi timp — şi nu pe deplin 
consistent — el a scris uneori ca şi cum ar fi crezut în valoarea morală 
intrinsecă a anumitor lucruri, precum trăsăturile de caracter ale curaju- 
lui, generozităţii şi onestităţii. De asemenea, în unele dintre scrierile sale 
mai timpurii a avansat o poziţie inconsistentă şi ea cu acestea din urmă, 
potrivit căreia judecățile morale sunt enunţuri deghizate ale atitudinilor 
subiective. Principala problemă pentru Russell a fost cum să reconcilie- 
ze două aspecte în conflict: pe de o parte, aderenţa la convingeri morale 
profunde şi pasionate şi, pe de alta, aparenta lipsă de temei a judecății 
morale. Dificultatea sa în realizarea acestei reconcilieri a fost sporită de 
scepticismul său cu privire la chestiunea dacă poate exista în general 
cunoaştere etică. 

Cel mai bun mod de a caracteriza contribuţia lui Russell în dome- 
niul etic este, poate, să spunem că el a fost mai degrabă un moralist decât 
un filosof al moralei. Asemenea lui Aristotel înaintea sa, el a considerat 
că nu există o graniţă între etică şi politică, că nu există nicio diferență de 
gen între judecata etică potrivit căreia războiul este rău şi cerința politică 
pentru pace. Prin urmare, există o continuitate în gândirea lui Russell cu 
privire la moralitate, politică şi societate, care explică de ce, în cea mai 
completă dintre cărțile sale consacrate acestor probleme, Human Society 
m Ethics and Politics (Etica şi politica societății umane, HSEP), ele sunt 
tratate laolaltă. 


În politică, Russell a fost toată viața un radical şi, într-un sens mi- 
animal, un liberal. După Primul Război Mondial a devenit membru al 
Partidului Laburist şi a candidat în două tururi de scrutin. Şi-a rupt car- 
aetu] de membru în anii '60 din dezgust față de sprijinul acordat de 
Harold Wilson războiului american în Vietnam. Însă el nu a fost nicio- 
dată un socialist în sensul demodat al cuvântului, respingând marxismul 
De vremea când a studiat în Germania, în ultimul deceniu al secolului 
al XIX-lea, pentru prima sa carte, German Social-Democracy (,„social- 
3ernocraţia” desemna atunci marxismul). Prin temperament, el s-a opus 
-endinţei centralizatoare a socialismului, aşa cum era acesta înţeles la 
acea dată — practic singurul aspect al socialismului (sau „socialismului”) 
2e deplin pus în practică vreodată în Uniunea Sovietică — şi a fost, de 
“apt, mult mai atras de „socialismul de breaslă”, o formă foarte descen- 
zalizată de proprietate şi control cooperativ, în care oamenii se guver- 
zează singuri în circumstanţe care integrează, la nivel ideal, aspectele 
sociale, recreaţionale şi lucrative ale vieţii lor. 


Russell a excelat în critica condiţiilor morale şi politice contempo- 
ane. Alternativele pozitive pe care le-a sugerat arată însă în mod siste- 
=atic neconvingătoare, tinzând să fie utopice sau, cel puţin, date fiind 
orcumstanțele în care el le-a oferit, impracticabile într-un anumit grad. 
în calitate de critic însă, biciuitor şi sarcastic, el se află în compania lui 
Socrate şi a lui Voltaire. 


Nimeni nu are nevoie de scuze sau de un permis special pentru a 
zontribui la dezbaterile asupra marilor probleme ale societăţii pe teme 


Russell 


politice, morale sau educaționale. Se poate argumenta că este o dato- 
rie cetățenească să fii un participant informat. Activităţile lui Russell în 
această direcție nu au nevoie, aşadar, de o justificare, însă există un mo- 
tiv serios pentru care contribuțiile sale au o anumită autoritate, şi anume 
că el era mai bine înzestrat decât mulţi alţii pentru această sarcină. Acest 
lucru nu se datora faptului că Russell era un moştenitor al marii tradiții 
liberale de implicare în problemele publice, deşi este neîndoielnic că 
aceasta a stat la baza interesului său pentru ele şi a perceperii necesităţii 
de a se implica. Mai degrabă acest lucru s-a întâmplat deoarece inte- 
resul şi simţul datoriei au fost sprijinite, în cazul său, de patru atuuri 
neprețuite: o inteligență extraordinară, o elocvenţă lucidă, o cunoaştere 
aprofundată a istoriei şi o totală lipsă de frică în fața opoziţiei. Acestea 
îl făceau un combatant formidabil. Abia la sfârşitul vieţii sale, când alţii, 
din preajma sa, vorbeau şi scriau în numele lui, discursul său a ajuns să 
sune ţipător şi nechibzuit. 


Unele dintre ideile sale, cum ar fi credinţa într-un guvern mondial, 
au primit până astăzi puţin sprijin. Altele au contribuit la transforma- 
rea peisajului social al lumii vestice, precum, de pildă, cele care privesc 
atitudinea faţă de căsătorie şi moralitatea sexuală. În alte domenii — nu 
în ultimul rând în cele legate de religie — Russell a eliberat multe minți, 
deşi ar fi surprins, dat fiind modul cum înţelegea el natura umană, să afle 
că superstiţia înfloreşte astăzi chiar mai mult decât în timpul vieţii sale, 
iar dogma — „aş muri pentru credință, dar aş ucide pentru dogmă”, după 
cum spunea el — este din nou biruitoare. 


Etica teoretică 


În opera sa cea mai timpurie cu privire la etică, Russell a susținut poziția 
hegeliană şi romantică potrivit căreia universul este bun în sine şi este 
un obiect potrivit pentru „dragostea intelectuală”. El a fost inspirat să 
accepte această poziţie de către McTaggart, însă ea nu l-a ţinut captiv 
prea mult timp. Prima sa tratare serioasă a unor chestiuni etice, publica- 
tă în studiul „The Elements of Ethics”(, Elementele eticii”) din 1910, ne 
arată că Russell urmează învăţătura lui G. E. Moore din Principia Ethica, 
unde Moore argumentează că binele este o proprietate indefinibilă, 

:nanalizabilă, dar obiectivă a lucrurilor, acţiunilor şi oamenilor, pe care 
o percepem printr-un act de intuiție morală directă. Moore a susținut o 
versiune de utilitarism, care poate fi rezumat drept poziţia potrivit că- 
reia în fiecare caz este corect să faci orice va duce la promovarea binelui 
în defavoarea răului în acel caz. Poziţia lui Moore era influentă printre 
membrii grupului Bloomsbury, nu în ultimul rând pentru că promova 
:deea atractivă că prietenia şi bucuria pe care o resimţim în fața fru- 
mosului sunt cele mai înalte bunuri etice. (Critici maliţioşi au susținut 
că membrii grupului Bloomsbury apreciau această poziție întrucât pu- 
teau face economie, ca să spunem aşa, mulțumindu-se să aibă prieteni 
Zumoşi.) 


Dificultățile poziţiei utilitariste se văd imediat. Una dintre acestea 
este că nu putem cunoaşte pe deplin care vor fi consecințele dacă vom 
acţiona într-un fel mai degrabă decât într-altul şi, prin urmare, s-ar pu- 
zea întâmpla să promovăm în mod necorespunzător consecinţe rele, ca 
rezultat al unei gândiri confuze sau al unor intuiţii greşite. În versiunea 
pe care o oferă el poziţiei lui Moore, Russell recunoaşte acest lucru, 
dar argumentează că acţiunea noastră este corectă atunci când suntem 
satisfăcuți că am reflectat cu atenţie asupra chestiunii şi că am făcut tot 
ce puteam mai bine, dată fiind informaţia pe care o aveam la dispoziție. 
Afirmația că binele este obiectiv, însă, este o altă chestiune, iar Russell 
au putea rămâne mulțumit de ea prea mult timp, întrucât, chiar dacă 
aceasta putea fi, strict vorbind, irefutabilă, ea nu putea fi nici dovedită 
za fiind corectă, mai ales în fața cuiva care, în dezacord fățiş cu intuiţia 
altcuiva care susține că binele este prezent în cutare sau cutare acțiune 
sau situație. 


Această dificultate l-a condus pe Russell să adopte poziția, expri- 
mată în An Outline of Philosophy (1927), potrivit căreia judecăţile mora- 
-e nu sunt obiective — adică nu sunt adevărate sau false — ci imperative, 
>ptative sau expresii deghizate ale unor atitudini. Un imperativ este o 
poruncă, cum ar fi „nu spune minciuni”; un optativ este o alegere sau o 
dorinţă — ca în situația în care cineva optează pentru un lucru şi nu pen- 
zu altul — exprimabile în cazul etic prin „aş vrea ca nimeni să nu spună 
=eadevăruri”; iar „imi displace minciuna” este o relatare despre atitudi- 
zea față de minciună a celui care o rosteşte. Imperativele şi optativele 


Russell 


nu au, în mod evident, valoare de adevăr. Deşi lucrurile stau altfel cu 
relatările despre atitudini, aceasta se întâmplă doar pentru că ele sunt 
descrieri ale faptului psihologic relevant privitor la posesorii lor, fără a 
se spune nimic adevărat sau fals despre valoarea morală a minciunii, ci 
doar despre ce crede vorbitorul despre minciună. 


Această poziție ar putea fi numită, în contrast cu obiectivismul lui 
Moore, „subiectivism”. Ea întâmpină probleme la fel de grave, una din- 
tre cele mai importante fiind aceea că este în mod fățiş implauzibilă. Să 
considerăm, de pildă, Holocaustul. Este intolerabil să crezi că temeiul pe 
care îl are cineva pentru a fi convins că Holocaustul este rău se rezumă 
la faptul că îl dezaprobă. Russell a simţit intens această dificultate şi, 
de aceea, în discuţia sa finală şi completă a acestor chestiuni (HSEP), a 
încercat să găsească o poziţie de mijloc între obiectivism şi subiectivism, 
care să păstreze beneficiile, dar să evite dificultățile amândurora. 


Judecăţile morale, argumentează el în HSEP, sunt în realitate jude- 
căţi despre binele societăţii şi al membrilor individuali. Astfel de judecăți 
încorporează sau exprimă comuniunea de sentimente mai răspândită 
într-o anumită societate, cu privire la ceea ce este, în general vorbind, în 
interesul fiecăruia, aceasta fiind o temă asupra căreia poate exista o dez- 
batere chibzuită bazată pe o înțelegere ştiinţifică sau cel puțin rațională 
a lumii. Această credință în soluționări raţionale ale dilemelor morale a 
părut să-l părăsească pe Russell atunci când s-a confruntat cu nebunia 
omenească, însă el a reuşit totuşi să se agaţe de ea. 


Datele fundamentale ale eticii, ne spune Russell, sunt sentimentele 
şi emoţiile. În consecință, judecăţile etice sunt expresii deghizate ale 
speranțelor, temerilor, dorințelor şi aversiunilor noastre. Credem că lu- 
crurile sunt bune atunci când ele satisfac dorințele noastre. Prin urmare, 
binele general — binele întregii societăţi — constă în satisfacerea totală a 
dorințelor, indiferent cine se bucură de el. Pe aceeaşi linie de gândire, bi- 
nele oricărui segment al societăţii constă în satisfacerea globală a dorin- 
telor membrilor săi, în timp ce binele unui individ constă în satisfacerea 
dorințelor sale personale. Pe această bază putem defini o „acţiune dreap- 
tă” spunând că aceasta este orice, la un moment dat, care este cel mai 
probabil să promoveze binele general (sau, dacă ea îl priveşte doar pe 

:ndivid, binele acelui individ). Aceasta ne oferă, la rândul ei, explicaţia 
datoriei morale, ideea că există lucruri pe care „suntem datori” [„ought”] 
să le facem, ceea ce inseamnă, pur şi simplu, că suntem datori să facem 
ceea ce este drept, în sensul pe care tocmai l-am menţionat (HSEP 25, 
51, 60, 72). 


Russell recunoaşte, desigur, că această explicaţie întâmpină difi- 
cultăţi şi discută câteva dintre ele. Spre exemplu, definiţia lui „bun” ca 
satisfacere a dorinței” sugerează obiecţia evidentă că unele dorinţe sunt 
zele şi că a le satisface este un rău şi mai mare. Russell dă exemplul cru- 
zimii. Poate fi bine ca cineva să dorească să-l facă pe altul să sufere? Şi nu 
este chiar şi mai rău dacă el reuşeşte să-şi îndeplinească dorinţa? Russell 
susține că definiţia lui nu are drept consecință că o asemenea stare de 
'ucruri este bună. În.primul rând, ea implică neindeplinirea dorințelor 
victimei, căci victima doreşte în mod firesc să evite să sufere de mâna 
agresorului. lar în al doilea, societatea ca întreg nu va dori în general ca 
membrii ei să fie victime ale cruzimii, aşadar dorințele sale ar fi şi ele 
aeindeplinite în această situaţie. Prin urmare, atunci când este comisă o 
cruzime, va exista o predominanță a dorinței nesatisfăcute, ceea ce face 
cruzimea rea. 


O altă dificultate a explicaţiei lui Russell este că dorinţele pot in- 
va în conflict. El răspunde spunând că acest fapt ne impune să alegem 
dorinţele care vor fi cel mai puţin apte să intre în competiţie unele cu 
altele. Împrumutând un termen tehnic de la Leibniz, Russell numeşte 
consistenţa dorințelor „composibilitatea” lor. Dorinţele bune pot fi apoi 
definite drept composibile cu cât mai multe dorințe, în timp ce dorințe- 
e rele cu cât mai puţine alte dorințe posibile. 


Russell consacră un capitol problemei dacă judecăţile precum 
„cruzimea este rea” sunt doar expresii deghizate ale unor atitudini su- 
Diective. Aşa cum am observat, această chestiune este importantă şi l-a 
tulburat profund pe Russell. El a ajuns la ceea ce s-ar putea numi un 
răspuns „sociologic” potrivit căruia virtutea morală este produsul unui 
tel de consens social, după ce a trecut în revistă posibilităţi alternative 
oferite în dezbaterile etice. 


Russell 


Problema poate fi formulată observând că diferenta principală din- 
tre discursul factual obişnuit şi discursul moral constă în prezența în 
ultimul a unor termeni precum „a fi dator să”, „bun” şi a sinonimelor 
lor. Fac aceşti termeni parte din „vocabularul minimal” al eticii, cu alte 
cuvinte sunt ei atât indefinibili, cât şi de fundamentali pentru orice înţe- 
legere a conceptelor etice sau pot fi definiți în alți termeni, precum cei 
de sentimente sau emoţii? Mai mult, dacă este corectă a doua variantă, 
aparţin sentimentele respective individului care emite judecata morală 
sau au o referință mai generală la dorinţele şi sentimentele umanităţii 
(HSEP 110-111)? 


Discutând aceste chestiuni, Russell observă că atunci când exami- 
năm dezacordurile morale cu privire la ce suntem datori să facem într- 
un anumit caz, observăm că multe dintre ele derivă din dezacordul cu 
privire la ce va rezulta dacă alegem o acţiune sau alta. Aceasta arată că 
evaluările morale ţin de estimarea rezultatelor şi că putem, prin urmare, 
defini „a fi dator să” spunând că eşti dator să realizezi o acţiune dacă 
dintre toate acţiunile posibile în acel caz este cel mai probabil ca ea să 
producă în cea mai mare măsură „valoare intrinsecă” (o expresie pe care 
Russell o foloseşte ca un înlocuitor mai precis al lui „bun”). 


Este „valoarea intrinsecă” definibilă? Russell crede că da. „Atunci 
când examinăm lucrurile cărora suntem înclinați să le atribuim valoare 
intrinsecă”, spune el, „vedem că ele sunt, toate, lucruri dorite sau care 
produc bucurie. Este greu de crezut că ceva ar avea valoare intrinsecă în- 
tr-un univers din care lipseşte capacitatea de a simți [sentience]. Aceasta 
sugerează că „valoarea intrinsecă” poate fi definită în termenii dorinţei 
sau plăcerii, sau ai amândurora” (HSEP 113). Întrucât nu toate dorinţele 
au valoare intrinsecă, deoarece ele intră în conflict, Russell defineşte no- 
țiunea astfel încât valoarea intrinsecă să fie înțeleasă ca o proprietate a 


„stărilor minţii” dorite de cei care le experimentează. 


Cu această ajustare, Russell oferă următorul rezumat al poziţiei 
sale. Ca regulă, aprobarea sau, dimpotrivă, dezaprobarea de către noi a 
anumitor acte depind de ce consecințe credem că este probabil ca ele 
să aibă. Consecințele actelor pe care le aprobăm le numim „bune”, iar 
opusul lor „rele”. De asemenea, numim actele însele „bune”, respectiv, 

Jele”. „Suntem datori” să facem orice este un act drept în circumstanțele 
respective, adică orice va produce în cea mai mare măsură bine. 


Dintre aceste observaţii, prima are cea mai mare greutate. Dacă 
evaluarea morală ține de ceea ce oamenii aprobă sau dezaprobă, nu sun- 
tem atunci aruncați în dilema subiectivistă, fără a avea temeiuri raționale 
pentru a ne angaja pentru răutatea, să spunem, a rasismului, intoleranței, 
cruzimii şi a altora? Răspunsul lui Russell este că există un acord de 
îacto larg răspândit printre oameni cu privire la ceea ce este dezirabil. El 
este de acord cu Sidgwick că actele pe care oamenii le aprobă în general 
sunt cele care produc fericire sau plăcere în cea mai mare măsură. Dacă 
asta include satisfacerea intereselor estetice şi intelectuale („chiar dacă 
am fi realmente convinşi că porcii sunt mai fericiți decât oamenii, nu ar 
-rebui ca din acest motiv să cedăm tentaţiilor Circei”; unele plăceri sunt 
in mod inerent preferabile altora), atunci putem scăpa de subiectivism. 
Căci această poziţie ne oferă enunţuri despre ce suntem datori să facem 
care nu sunt doar optative sau imperative deghizate, şi au, astfel, valoare 
de adevăr, ci care se bazează pe fapte referitoare la sentimentele şi la 
satisfacerea dorințelor noastre. Faptele referitoare la sentimentele noas- 
ze subintind definiția lui „drept” şi „rău”, în timp ce faptele referitoare 
ʻa satisfacerea dorințelor subintind definiţia „valorii intrinseci”. Russell 
pretinde, aşadar, că a articulat cu succes o poziţie de mijloc între obiec- 
avism şi subiectivism, care, beneficiază, în acelaşi timp, de susținere din 
punct de vedere practic într-un sens foarte direct, întrucât oferă un mod 
de a evalua nu doar acţiunile de genul invocat în mod tipic în dezba- 
:erile morale, ci şi tradiţiile, legile şi politicile guvernamentale dintr-o 
societate. 


În pofida optimismului lui Russell cu privire la această poziţie, ea 
conţine câteva neajunsuri. Ea ne spune de fapt că baza evaluării este 
zonsensul dorințelor. Dar aceasta înseamnă că dacă majoritatea dintr-o 
anumită societate este ofensată, să spunem, de homosexualitate, ho- 
mosexualitatea va conta, aşadar, drept rea, în timp ce într-o societate 
mai tolerantă, unde există un consens diferit, homosexualitatea nu va fi 
zonsiderată rea. Este relativismul moral plauzibil în acest grad? Această 
=-ficultate este legată de o alta, şi anume că, deoarece valoarea conse- 
nțelor este măsurată prin cât de mult satisfac ele dorințele, gradul în 

care Holocaustul este rău este o funcţie a gradului în care satisfacerea 
dorințelor naziştilor este contrabalansată de neindeplinirea dorințelor 
victimelor lor şi ale celorlalți oameni din lume, care s-ar putea să nu do- 
rească ca genocidul să devină ceva la ordinea zilei (poate în alt caz devin 
ei victimele lui). Russell a simţit că oroarea morală pe care o avem față 
de Holocaust se sprijină pe ceva cu mult mai constrângător, pe care însă 
principiile sale nu îl explică. 


O oarecare familiarizare cu dezbaterile din etică este suficientă 
pentru a observa că efortul depus de Russell in această direcţie a fost 
insuficient. Chiar şi în HSEP discuţia este mai degrabă înflăcărată decât 
filosofică. Bazat pe largi generalități psihologice şi lipsit, în general, de 
rigoare, scopul HSEP este mai degrabă să ne determine să acceptăm o 
metodă practică de evaluare în etică decât să ofere eticii o bază teoretică. 
Unul dintre motive este acela că Russell nu credea că rigoarea poate fi fo- 
losită în discuţiile de etică. Iniţial, capitolele de etică din HSEP trebuiau 
să fie o continuare a lucrării Human knowledge, dar, nemulțumit, Russell 
a renunțat la acest proiect şi le-a publicat separat, adăugându-le capitole 
cu privire la chestiuni politice, doar după ce a decis în cele din urmă că 
nu ar putea sistematiza mai mult argumentele pe care ele le conţin. A 
stat însă pe gânduri; principalul său scop în etică, ca şi în toate chestiu- 
nile sociale pe care le-a abordat, a fost, până la urmă, unul polemic. El 
a dorit să influențeze modul de viaţă al oamenilor, iar pentru acest scop 
s-a mulțumit să se angajeze în principal in a pleda şi a convinge. 


Moralitatea practică 


Russel a primit Premiul Nobel pentru literatură, iar cartea avută în ve- 
dere a fost Marriage and Morals. Russell a scris mult despre chestiunile 
de morală practică, unele dintre cele mai valoroase aprecieri pe acest 
subiect fiind de găsit printre zecile de articole scurte pe care le-a scris 
pentru ziare, nu în ultimul rând pentru cele publicate de Editura Hearst 
în America la începutul anilor "30. În aceste piese (cu o lungime invari- 
abilă de 7so de cuvinte, aşa cum cerea dimensiunea coloanei care-i era 
rezervată în paginile ziarului) Russell ne apare ca un observator remar- 

cabil, tolerant, uman şi sensibil şi, în multe chestiuni, cu muit ina:ntea 
vremii sale, şi chiar a noastre. 


Să luăm de exemplu eseul său „On tact” („Despre tact”). Noi pu- 
nem tactul şi francheţea în cutii absolut separate, observă el, însă aceasta 
ajunge să ne coste. 


„Am trecut adesea pe lângă copii care se jucau în parc şi i-am auzit spu- 
nând cu o voce tare şi limpede: „Mami, cine e bătrânul ăla simpatic?”, 
întrebare la care se răspunde cu un „$şşt! Sşşşt!” pripit şi reținut Copiii 
îşi dau seama vag că au făcut ceva rău, însă nu realizează ce anume. Toţi 
copiii primesc uneori cadouri care nu le plac şi sunt învățați de părinți 
că trebuie să pară încântați de ele. Întrucât ei sunt de asemenea infor- 
mati că nu au voie să spună minciuni, rezultatul este confuzia morală 
(„Despre tact” în Mortals and Others, Allen & Unwin, 1975, p.158)." 


Aşa arată modul cum îi educăm pe copii să aibă tact. Tactul este 
neindoielnic o virtute, spune Russell, dar îl separă de ipocrizie o linie 
extrem de subţire. Distincția dintre cele două ţine de motiv. Dacă ama- 
bilitatea ne cere să plăcem altuia în circumstanțe în care bruscheţea 
ar putea produce neplăcere, tactul este potrivit. El este însă mai puțin 
plăcut atunci când motivul este frica de a ofensa sau dorința de a obţi- 
ne un avantaj prin flatare. Oamenilor profund oneşti le displace tactul; 
atunci când Beethoven l-a vizitat pe Goethe la Weimar a fost şocat să-l 
vadă pe acesta purtându-se politicos față de o mulțime de curteni frivoli. 
Oamenii care sunt intotdeauna sinceri şi nu spun niciodată minciuni 
politicoase sunt în general apreciaţi, dar aceasta, spune Russell, se dato- 
rează faptului că oamenii sinceri din fire nu sunt invidioşi, maliţioşi sau 
meschini. „Cei mai mulți dintre noi au în alcătuirea lor o doză din aceste 
vicii şi, prin urmare, trebuie să exerseze tactul pentru a evita să ofense- 
ze. Nu putem fi toți sfinţi, iar dacă sfințenia este imposibilă, putem cel 
puţin încerca să nu fim prea dezagreabili.” 


Chiar dacă poate părea facilă, remarca este pătrunzătoare, iar miza 
ei este demnă de luat în considerare. Articolele de ziar ale lui Russell 
asupra chestiunilor sociale au toate caracteristicile acestuia: sunt plăcute, 
amuzante şi instructive. 


(oc $ Russell 


Marriage and Morals se ocupă cu probleme mai vaste şi mai pre- 
sante. Cartea se concentrează asupra sexului şi a vieţii de familie. În 
concepţia lui Russell, morala sexuală are două surse principale: dorința 
bărbaţilor de a fi siguri că ei sunt realmente părinţii copiilor cărora le dau 
naştere soțiile lor şi convingerea inspirată de religie, potrivit căreia sexul 
este un păcat. Russell era mereu pregătit să se lase instruit de ştiinţa 
epocii sale, în acest caz să caute în biologie o explicaţie a originii tradi- 
țiilor. Ea l-a făcut să se gândească că morala sexuală a avut în timpuri 
îndepărtate rolul biologic de a asigura protecția fiecărui copil de către 
doi părinți, motiv în legătură cu care Russell îşi dă osteneala să arate că e 
unul bun. Multe presiuni amenință viața familială modernă, ne spune el, 
şi ar trebui să le rezistăm. Copiii au nevoie de afecțiunea ambilor părinţi; 
alternativa, care înseamnă să laşi creşterea copiilor parţial sau în între- 
gime în seama statului, aşa cum dorea Platon, are prea puţine aprecieri 
din partea lui. Dacă statul ar creşte copiii, rezultatul ar fi o prea mare 
uniformitate şi, poate, o asprime prea mare, iar copiii crescuţi astfel ar fi 
uşor de recrutat pentru propagandă politică şi pentru demagogie. 


În ceea ce priveşte însă morala sexuală, în concepțiă lui Russell, 
tendința modernă spre o mai mare libertate de opinie şi de acţiune este 
un lucru bun. Opiniile mai libere rezultă din slăbirea jugului moralei 
tradiționale, în special a moralei religioase, iar acțiunea mai liberă este 
făcută posibilă de îmbunătățirea mijloacelor contraceptive, care pun fe- 
meile pe picior de egalitate cu bărbaţii în privința controlului vieților 
lor sexuale. 


În opinia lui Russell, doctrina că sexul este un păcat a făcut nespus 
de mult rău. Răul incepe în copilărie şi continuă în viaţa adultă sub for- 
ma inhibițiilor şi a tensiunilor pe care acestea le provoacă. Reprimând 
impulsurile sexuale, morala convenţională subminează şi alte genuri de 
sentimente amicale, făcându-i pe oameni mai puţin generoşi şi amabili, 
şi mai înclinați către egoism şi cruzime. Sexul trebuie să fie, desigur, 
guvernat de o etică, la fel cum trebuie să fie şi afacerile sau sportul, însă 
aceasta nu trebuie să se bazeze pe „prejudecăți străvechi propuse de 
oameni needucaţi, intr-o societate cu totul diferită de a noastră”, şi aici 
Russell are in vedere vechile învățături ale părinţilor bisericii. „În sex, 
ca şi în economie şi politică, etica noastră este încă dominată de frici 

pe care descoperirile moderne le-au dovedit ca fiind iraționale” (MM 
196-7). 


O nouă morală care să pornească de la respingerea puritanismului 
tradițional trebuie fundamentată pe convingerea că instinctul trebuie 
educat, nu reprimat. O atitudine mai liberă față de viața sexuală nu are 
drept consecință că ne putem pur şi simplu urma impulsurile şi face ce 
ne place. În viață trebuie să existe consistenţă, iar unele dintre strădaniile 
noastre cele mai serioase sunt cele îndreptate spre scopuri pe termen 
lung, care implică amânarea satisfacerii unor plăceri pe termen scurt. 
Mai mult, trebuie să existe consideraţie pentru alți oameni şi „standarde 
ze rectitudine”. Cu toate acestea, argumentează Russell, autocontrolul 
zu este un scop în sine, iar convențiile morale ar trebui să diminueze 
=ecesitatea lui, nu să o maximizeze. Autocontrolul survine atunci când 
„astinctele sunt bine direcționate începând cu copilăria. Moraliştii tradiți- 
onali cred că, întrucât instinctele sexuale sunt puternice, ele trebuie să fie 
unute sub control în copilărie, pentru ca ulterior să nu devină anarhice şi 
zrosolane. O viață bună nu se poate baza însă pe anxietăţi şi prohibiţii. 


Principiile generale pe care Russell crede că ar trebui fundat morala 
sexuală sunt aşadar simple şi puţine la număr. În primul rând, relaţiile 
sexuale trebuie să fie bazate pe „cât mai mult posibil din acea dragoste 
serioasă şi adâncă dintre bărbat şi femeie care cuprinde întreaga per- 
sonalitate a amândurora şi conduce la o fuziune prin care fiecare este 
:mbogăţit şi potenţat”. În al doilea rând, dacă apar copii, ei trebuie să fie 
ingrijiţi fizic şi psihologic în mod adecvat. Niciunul dintre aceste prin- 
apii nu este deosebit de şocant, remarcă Russell cu un anumit zâmbet, 
zonştient de oprobriul pe care-l suportase pentru adulter, divorț, coa- 
Ditarea fără căsătorie şi nepăsarea de a ascunde aceste lucruri de ochiul 
dublicului, toate acestea extrem de scandaloase la acea vreme. Împreună 
'nsă, principiile implică anumite ajustări importante ale codului moral 
-onvenţional. 


Una dintre aceste modificări este că se permite puțin din ceea ce se 
=umeşte îndeobşte „infidelitate”. Dacă oamenii nu ar fi educați să gân- 
zească sexul ca fiind înconjurat de tabuuri şi dacă gelozia nu ar avea 
aprobarea moraliştilor, oamenii ar fi capabili de atitudini mai inimoase şi 


Russell 


mai generoase față de semenii lor. Gelozia face ca în cupluri partenerii să 
se ţină unii pe alţii într-un soi de inchisoare, ca şi cum ea ar da fiecăruia 
un drept asupra celeilalte persoane şi asupra nevoilor ei. „Infidelitatea nu 
ar trebui să fie considerată ceva îngrozitor”, scria Russell, întrucât exis- 
tenţa „increderii în forţa absolută a unei afecţiuni profunde şi permanen- 
te” este o legătură mult mai bună decât gelozia (MM 200-201). Într-un 
alt loc, Russell argumentează că nu poate exista nicio obiecţie la adresa 
căsătoriilor deschise, cum se numeşte uneori un astfel de aranjament, cu 
condiţia ca femeia să nu aibă copii cu un iubit şi să se aştepte ca soţul 
să îi crească. Căsătoria lui Russell cu Dora s-a sfârşit în parte ca urmare 
a acestei probleme. 


Russell încheie MM spunând că doctrina pe care o oferă nu este, 
în pofida acestor remarce asupra fidelității, una a libertinajului; de fapt, 
ea implică la fel de mult autocontrol ca şi morala convențională, cu 
diferența majoră că autocontrolul trebuie exercitat prin abţinerea de 
la interferenţe cu libertatea altora mai degrabă decât prin restrângerea 
propriei libertăți. „Se poate spera, cred”, scria Russell, „că o educaţie 
adecvată de la început va face ca acest respect pentru personalitatea 
şi libertatea altora să devină relativ uşor; însă pentru aceia dintre noi 
care au fost educați să creadă că avem dreptul de veto asupra acțiunilor 
altora în numele virtuții, este neîndoielnic dificil să treacă peste exerci- 
tiul acestei forme agreabile de persecuție”. Esenţa unei căsătorii reuşite 
este respectul reciproc şi o adâncă intimitate. Când acestea două există, 
dragostea serioasă dintre bărbat şi femeie este „cea mai fructuoasă dintre 
toate experiențele omeneşti”, iar acestea sunt lucrurile pe care ar trebui 
să le promoveze orice considerație spre căsătorie şi morală (MM 202-3). 


Mulți au găsit concepţiile lui Russell la acea vreme şocante. 
Lucrarea Mamiage and Morals l-a făcut să-şi piardă slujba de la New 
York în 1940 (deşi, zece ani mai târziu, aşa cum am observat, i-a adus 
un Premiu Nobel, ceea ce arată cât de impredictibilă poate fi viața), şi, 
laolaltă cu reputația sa de bărbat căruia îi plăcea compania femeilor, 
i-a făcut pe mulți să-i ataşeze eticheta de satir. Putem face însă două 
observaţii cu privire la aceste concepţii. Una este bunul lor simţ calm şi 
tolerant. Cealaltă este că ele nu au apărut din senin; ele exprimă de fapt 
o atitudine împărtăşită de avangarda intelectualilor de stânga din anii '20 

- 35, pentru care dragostea liberă şi respingerea geloziei sexuale au fost 
principii nescrise. Russell a avut curajul şi elocința necesare pentru a 
>romova aceste idei în speranța de a aerisi un domeniu al vieţii care avea 
» urgentă nevoie de aşa ceva. În pofida revoluţiei din atitudini şi-practici 
care a apărut cu o generație mai târziu, facilitată, în parte, de pledoaria 
a Russell, argumentele sale merită încă să fie citite, ca o contrareacţie 
zpecifică. 


În concepţia lui Russell despre relațiile umane apar frecvent trei 
zeme: una este caracterul dăunător al religiei, alta, nevoia unei bune edu- 
caţii, şi a treia — libertatea individuală. Fiecare dintre ele a reprezentat o 
-emă constantă în gândirea socială a lui Russell şi fiecăreia dintre ele el a 
¿cordat o atenţie considerabilă. Le vom aborda pe rând. 


Religia 


Oamenii sunt surprinşi atunci când află că Russell nu a fost ateu ci, 
ze fapt, agnostic. Consistenţa îi cerea să accepte posibilitatea existenţei 
-nei divinități, deşi credea că existența unui asemenea lucru este foarte 
mprobabilă şi, mai mult, că dacă ar exista un asemenea lucru — mai ales 
eva asemănător Dumnezeului creştin — universul ar avea un caracter şi 
mai respingător, deoarece atunci ar trebui să acceptăm că o ființă omni- 
2otentă fie permite, fie voieşte ca răul natural şi moral să existe în lume 
-unde „rău natural” desemnează boala, catastrofele precum cutremurele 
ze pământ, uraganele şi altele asemenea). Pentru Russell, o vizită în sa- 
'oanele oricărui spital de copii ar trebui să fie suficientă pentru a ne face 
să simțim fie că nu poate exista o divinitate, fie că, dacă există, atunci ea 
este un monstru. 


Este binecunoscut faptul că Russell a fost întrebat ce ar face dacă 
Zupă moarte ar descoperi că există totuşi Dumnezeu. El a răspuns că i-ar 
-eproşa lui Dumnezeu că nu oferă suficiente dovezi ale existenţei sale. El 
2 fost întrebat, de asemenea, ce crede despre „Pariul lui Pascal”. Aceasta 
este poziția potrivit căreia ar trebui să credem în Dumnezeu, chiar dacă 
zovezile existenţei lui sunt extrem de firave, deoarece avantajul de a 
proceda astfel, dacă Dumnezeu există, cântăreşte cu mult mai greu decât 

dezavantajul, dacă el nu există. Russell a răspuns că dacă Dumnezeu ar 
exista, el ar fi de acord cu necredincioşii care şi-au folosit creierele şi au 
văzut că dovezile în favoarea credinței sunt nesatisfăcătoare. 


O tehnică standard pentru Russell era să refuze să accepte o pro- 
poziţie dacă nu i se ofereau bune motive să o accepte. O parte centrală 
din apărarea poziţiei că Dumnezeu există în cadrul teologiei naturale 
(„teologia naturală” discută conceptul de divinitate independent de di- 
feritele revelații din scriptură sau de experienţa mistică) este constituită 
din bine-cunoscutele „dovezi ale existenţei lui Dumnezeu”. Russell le 
discută în De ce nu sunt creştin (1957, prezentate iniţiat în forma unor 
prelegeri, în anul 1927). 


Unul dintre aceste argumente este cunoscut sub numele de „ar- 
gumentul primei cauze”, şi susține că, în condiţiile în care orice are o 
cauză, trebuie să existe o primă cauză. Russell susține însă că acest ar- 
gument este inconsistent, deoarece dacă orice are o cauză, cum poate 
prima cauză lipsită de cauză? În unele concepţii, Dumnezeu este cauza 
auto-cauzată (la Aristotel, motorul care se mişcă pe sine), dar fie această 
noţiune este incoerentă, fie, dacă desemnează ceva posibil, atunci sau 
principiul cauzalităţii universale, pe care se sprijină întreg argumentul, 
este fals, dacă principiul implică şi că efectul trebuie să fie diferit de 
cauza lui, sau dacă o cauză poate fi propria cauză, de ce ar exista doar 
una de acest fel. 


Un al doilea argument extrage din aparenţa unui plan [design] în 
univers concluzia că trebuie să existe un Planificator [Designer]. Cu toa- 
te acestea, în primul rând, aparenţa unui plan în lucruri este mai bine 
explicată de evoluţie, fără a implica entităţi suplimentare în univers şi 
este în acord cu datele empirice; în al doilea rând nu există oricum nicio 
dovadă a unui plan general al lumii, unde faptele — în acord cu al doilea 
principiu al termodinamicii, care ne spune că lumea se descompune de 
fapt — ne sugerează chiar contrariul. 


Un al treilea argument este că trebuie să existe o divinitate care să 
ofere temeiuri moralității. Această afirmaţie nu se susține însă, deoarece, 
aşa cum argumentează Russell pe scurt în alt loc, „teologii au crezut 

intotdeauna că decretele lui Dumnezeu sunt bune şi că aceasta nu e o 
simplă tautologie: rezultă că binele este independent logic de decretele 
lui Dumnezeu” (HSEP 48). S-ar putea adăuga că dacă voința unei divi- 
nități este considerată temeiul moralității, atunci motivul cuiva de a fi 
moral are cel mult valoarea prudenţei; el constă într-o dorinţă de a scăpa 
de pedeapsă. Aceasta poate fi însă cu greu considerată o bază satisfăcă- 
toare pentru viața morală şi, oricum, amenințările nu sunt premise logic 
constrângătoare în niciun argument. 


Un argument înrudit, folosit de Kant, este că trebuie să existe un 
Dumnezeu pentru a recompensa virtutea şi a pedepsi viciul, întrucât 
este limpede din experiență că, în această viaţă, virtuţii nu îi este în- 
totdeauna şi nici măcar prea des garantată o recompensă. A spune însă 
astfel, argumentează Russell, este ca şi cum ai spune că, întrucât toate 
portocalele de la suprafața lăzii sunt stricate, portocalele de sub ele sunt 
bune, ceea ce este absurd. 


Mulţi oponenți ai religiei, deşi deplâng efectul ei dăunător asupra 
iumii, ca promotor al persecuției şi discordiei, găsesc totuşi figura lui 
isus Christos atractivă. Nu este însă şi cazul lui Russell. El îl considera 
pe lisus mai puţin sensibil şi milos decât Buddha şi mult inferior lui 
Socrate din punctul de vedere al intelectului şi al caracterului. Unele 
dintre comportamentele lui sunt dezagreabile, ca atunci când a bleste- 
mat smochinul — care n-ar fi putut să nu fie lipsit de fructe, întrucât era 
în afara sezonului — sau când îi ameninţa cu lăcaşuri de agonie veşnică 
De cei care refuzau să creadă în el. Russell observă că secole de-a rândul, 
atât cât a servit intereselor Bisericii, oamenii au fost încurajați să creadă 
în adevărul literal al acestor avertismente sângeroase. Atunci însă când, 
într-o epocă mai umană, criticii au observat cât de respingătoare erau, 
Biserica şi-a schimbat punctul de vedere, susținând că ele trebuie înțele- 
se doar în mod metaforic. 


Russell şi-a indreptat criticile mai ales spre creştinism ca fenomen 
_rganizat. El ura superstiţia — „Biserica Romano-Catolică susţine că un 
preot poate transforma o bucată de pâine în trupul şi sângele lui Christos 
“orbindu-i latineşte” — şi caracterul ei ilogic — „Ni se spune să nu mun- 
cum sâmbăta, iar protestanții consideră că aceasta inseamnă că nu trebuie 

să cântăm duminica”. În concepţia lui Russell, creştinismul se distinge de 
alte religii prin disponibilitatea pentru persecuții. Creştinii au hărțuit şi 
omorât eretici, evrei, liber-cugetători, dar şi pe alți creştini; au înecat, 
ars şi omorât în diverse alte chipuri mii de femei nevinovate acuzate de 
„vrăjitorie“; şi au ofilit vieţile a sute de milioane cu doctrinele lor absurde 
despre păcat şi sexualitate. 


Armele lui Russell în războiul contra religiei au fost în principal 
batjocura şi disprețul. El cunoştea Biblia mai bine decât mulți dintre 
oponenții săi şi îi putea amuţi cu citatele adecvate, ca atunci când re- 
marcă, comparând meritele religiei şi ştiinţei, că „Biblia ne spune că ie- 
purele rumegă”, ceea ce creează dificultăți fundamentaliştilor care citesc 
zoologie. Într-adevăr, contrastul dintre religie şi ştiinţă nu poate fi mai 
mare. Religia se ocupă cu adevăruri absolute şi necontroversabile, care 
rămân valabile o eternitate, în timp ce ştiinţa este mai precaută şi mai 
tatonantă. Religia pune limite gândirii, interzicând cercetarea atunci 
când ea intră în conflict cu ceea ce stabileşte Biserica, în timp ce ştiinţa 
are mintea deschisă (Religion and Science, 14-16). Acestea sunt deosebiri 
semnificative. În fața raţiunii ştiinţifice, cel mai bun lucru pe care îl 
poate face religia, atunci când nu încearcă să rămână cu îndârjire fun- 
damentalistă, este să-şi reinterpreteze scripturile într-un sens alegoric 
şi să se ascundă în spatele afitmaţiei că adevărurile religioase depăşesc 
înțelegerea omenească. 


Deşi Russell a fost ostil religiei, el era totuşi un om religios. Acesta 
e doar un paradox aparent. Este posibil să ai o atitudine religioasă față 
de viață fără să crezi în fiinţe şi evenimente supranaturale. O atitudine 
de acest fel este una în care aprecierea artei, dragostei şi cunoaşterii hră- 
neşte spiritul uman şi aduce cu ea un sentiment de uimire în fața lumii 
şi a celor dragi şi un fel de intuiţie a imensităţii din care faci parte. Într- 
un faimos, deşi prea încărcat stilistic, eseu, „Profesiunea de credință a 
unui om liber”, scris sub influența eşecului primei sale căsătorii şi a unor 
schimbări de concepţie care i-au urmat, Russell prezintă chiar această 
viziune. Dar pasajul face şi nişte nuanţări mai întunecate: 


„atunci când conflictul dintre realitate şi ideal ajunge să fie pe de- 
plin vizibil, un spirit de revoltă înflăcărată, de ură sălbatică împotriva 


~ 

zeilor, pare necesar pentru afirmarea libertăţii. A sfida cu o răbdare 
prometeică un univers ostil, a-i ține răul mereu în fața ochilor, me- 
reu urât cu patimă, a nu refuza nicio durere pe care răutatea Puterii 
o poate inventa pare să fie datoria tuturor celor care nu se apleacă 
în faţa inevitabilului Însă indignarea este încă o legătură, întrucât 
ea constrânge gândurile noastre să fie ocupate cu o lume rea, iar în 
sălbăticia dorinţei din care izvorăşte rebeliunea există un fel de auto- 
afirmare pe care cel intelept trebuie să o depăşească. Indignarea este 
o supunere a gândurilor noastre, nu şi a dorințelor noastre; libertatea 
stoicilor, o expresie a înțelepciunii, constă în supunerea dorințelor 
noastre, nu şi a gândurilor noastre. Din supunerea dorințelor noastre 
izvorăşte virtutea resemnării; din libertatea gândurilor noastre izvo- 
răşte intreaga lume a artei şi filosofiei şi o viziune despre frumusețe 
cu ajutorul căreia, în cele din urmă, recucerim lumea respingătoare. 
(„A Free Mans Worship", 1903, republicat în Mysticism and Logic)” 


După cum arată acest pasaj, atracţia pentru transcendenţă — pentru 
visul lui Spinoza despre o înțelegere absolut limpede, lipsită de pasiune, 
sinoptică a tuturor lucrurilor care ne vor elibera — a fost mereu tempe- 
rată la Russell de faptele brute ale suferinţei din lume. În „Prologu! la 
autobiografia sa, el scrie: „Dragostea şi cunoaşterea, atât cât sunt ele po- 
sibile, m-au purtat pe culmile celeste. Mila, însă, m-a readus, de fiecare 
dată, îndărăt pe pământ”. În felul lui agnostic, aşadar, Russell se simțea 
atras de transcendență şi s-a străduit să găsească căi pentru a conduce 
umanitatea acolo. 


Educaţia 


Cea mai importantă dintre aceste căi, spera Russell, este educaţia, care, 
pentru el, era o chestiune de care depinde modul cum sunt echipați 
oamenii pentru viață. El nu a abordat detaliile administrative legate de 
dotarea şcolilor şi universităţilor şi de instruirea profesorilor, cum ar fi 
făcut Sydney şi Beatrice Webb, ci a vorbit în schimb de ceea ce ar putea 
fi numite țelurile spirituale (din nou, într-un sens secular) ale educaţiei. 
Scopul educaţiei, scria el, este să formeze caractere, iar tipul cel mai bun 


'9 Ed.rom,, p.16 (nr). 

de caracter este unul vital, curajos, sensibil şi inteligent, „toate acestea 
în cel mai înalt grad”. Astfel exprimă el lucrurile în On Education, pu- 
blicată în 1926, cu un an înainte ca el şi Dora să deschidă Şcoala de la 
Beacon Hill. Această carte se ocupă în principal cu anii primei copilării, 
iar în autobiografia sa, Russell recunoaşte că a fost „prea optimist în psi- 
hologia sa” şi, sub unele aspecte, „prea aspru” prin metodele pe care le 
propunea. Un exemplu ar putea fi ideea, împrumutată din principiile lui 
Montessori, potrivit căreia dacă un copil are o conduită rea, el ar trebui 
să fie izolat de alți copii, până învaţă să fie bun. Russell a ajuns mai târziu 
să considere acest lucru o formă crudă de disciplină. 


Cartea conține totuşi unele sfaturi sănătoase. Începând încă de la 
vârste foarte mici, argumentează Russell, copiii ar trebui să fie înscrişi 
într-o rutină şi să le fie oferite, pe cât posibil, cât mai multe oportuni- 
tăți de a învăţa, dar să li se ascundă cu grijă toate anxietățile părinţilor 
„pentru a nu fi transmise copilului prin sugestie”. Această afirmaţie re- 
flectă convingerea lui Russell că, în condiţiile în care anxietatea nu este 
un instinct întâlnit şi la alte mamifere superioare, prezența ei la copii 
trebuie să fie rezultatul faptului că au învăţat-o de la adulți. În acelaşi 
timp, el reamintea cititorilor să nu se martirizeze în calitate de părinţi, 
ci să găsească un echilibru corespunzător între propriile lor interese şi 
cele ale copiilor lor. 


Pentru Russell, cunoaşterea nu este doar prin ea însăşi eliberatoare, 
ci şi un paznic împotriva fricii. Un viu interes pentru lumea exterioară 
— o temă centrală şi în lucrarea sa intitulată The Conquest of Happiness 
— este un sprijin de nădejde al unei vieți curajoase şi fericite. Russell ne 
sfătuieşte şi cum să promovăm sinceritatea şi generozitatea: nu pedep- 
sind contrariile lor — întrucât ceea ce ar putea să ne pară a fi, să zicem, o 
minciună, ar putea fi de fapt un exerciţiu de imaginaţie — ci prin încu- 
rajarea trăsăturilor pozitive atunci când acestea apar. În această privinţă, 
recunoştea el mai târziu, se poate să fi fost prea optimist în legătură 
cu psihologia tinerilor. Experienţa sa de fondator de şcoală l-a învățat 
curând că copiii sunt capabili să comită fapte imorale şi că dacă acestea 
rămân nepedepsite, ele pot deveni monstruoase”. 


* Împăratul muştelor, William Golding, traducere de Constantin Popescu, Editu- 
ra Humanitas, 2007 (nr.). 

Dar chiar şi în aceste concepţii foarte timpurii, Russell nu a fost 
adeptul principiilor de tip laissez-faire şi, mai ales, nu în legătură cu 
studiul. El credea că dobândirea unor obişnuinţe de auto-disciplină şi de 
concentrare se vor dovedi eliberatoare pe termen lung şi, deşi argumenta 
că atenţia copiilor ar trebui captată prin atragerea lor mai degrabă decât 
prin constrângere, în vederea realizării sarcinilor şcolare, el nu era împo- 
uiva punerii lor să înveţe, atunci când era nevoie de aceasta. Copiii ar 
trebui să fie în stare să citească în jurul vârstei de 5 ani, spunea el, şi ar 
trebui să înceapă de timpuriu studiul a câtorva limbi. Instrucţia elemen- 
tară în matematică are nevoie de dresaj şi este necesară. Poezia şi teatrul 
pot fi gustate la vârsta şcolii primare, insă adevărata apreciere a literaturii 
vine abia mai târziu. Clasicii, istoria şi ştiinţele vin şi mai târziu; în acest 
stadiu, elevul, după ce a încercat toate aceste subiecte, ar trebui să-l 
aleagă pe cel care i se pare mai interesant şi să-l urmeze pentru el/ ea 


insăşi (OE 18-62). 


Aceste concepţii despre curriculum sunt destul de convenţionale. 
Ceea ce nu era convenţional şi a produs, prin urmare, scandal la acea 
vreme, a fost ce avea Russell de spus despre educația sexuală. S-au răs- 
Dândit imediat legende despre Şcoala de la Beacon Hill; într-o povesti- 
dară, de pildă, un episcop ajunge la poartă şi exclamă, întâlnind un copil 
despuiat, „Doamne, Dumnezeule”, la care copilul despuiat îi răspunde 
„Nu există niciun Dumnezeu”. De fapt, tot ceea ce susținea Russell era 
să nu lăsăm copiii să fie complexaţi de trupurile lor şi să-i informăm cu 
calm: despre mecanica sexului înainte ca aceştia să ajungă la pubertate, 
n bun motiv pentru acest început timpuriu fiind ca ei să nu ajungă să 
invete despre sex în moduri nepotrivite sau febrile. În acord cu poziţia 
medicală de la acea vreme, Russell se îndoia că masturbarea este ceva 
>un, aşa că, cel puţin în această privință, el poate cu greu fi acuzat de 
opinii primejdioase. 


Cinci ani mai târziu, după experienţa directă din propria şcoală, 
Russell a scris Education and the Social Order (1931). În ea, Russell sub- 
scria la aproape tot ce spusese în On Education, cu mențiunea că numea 
această lucrare teoria „negativă” şi admitea că are nevoie de adăugiri. 
Teoria negativă susține că sarcina educaţiei este să ofere oportunități şi 
să îndepărteze barierele, astfel încât copiii să se poată dezvolta în felul 

lor propriu. Russell vedea acum că este nevoie ca copiii să primească şi 
o instrucţie pozitivă cu privire la relaţiile lor reciproce. El fusese şocat 
de episoadele de violență de la Beacon Hill şi le considera un microcos- 
mos al comportamentului brutal al adulţilor şi chiar al naţiunilor întregi. 
Teama sa că iraţionalitatea şi agresiunea sunt înnăscute a fost adâncită de 
experienţă, iar aceasta îl făcea să deplângă soarta lumii, deoarece părea 
că îi sugerează că naționalismul şi războiul sunt caracteristici inevitabile 
ale condiţiei umane. 


Russell nu a avut niciodată aşteptări exagerate de la educaţie, însă 
-in pofida dezamăgirii pe care i-a provocat-o experienţa sa practică de 
profesor de şcoală, el şi-a păstrat convingerea tipic liberală că speranţele 
pentru o lume mai bună trebuie să se concentreze în principal asupra 
acesteia. În scrierile sale populare despre chestiuni politice şi sociale, 
Russell a încercat neobosit să educe, având drept sală de clasă întreaga 
lume. În pofida tuturor obstacolelor, el nu a pierdut niciodată speranța 
că oamenii dinamici, bravi, sensibili şi inteligenţi pot apărea doar dacă 
primesc o îndrumare corectă în copilărie. 


Politica 


Dacă vrem să înțelegem politica, susținea Russell, trebuie să înțelegem 
puterea. Toate instituţiile politice se înrădăcinează istoric în autorita- 
te; la inceput, autoritatea unui lider sau rege tribal, căruia oamenii i se 
supuneau din frică; mai târziu, instituţia regalității, pe care oamenii o 
acceptă pe baza tradiției. Russell nu era de acord cu cei care susțineau că 
societatea a apărut printr-un „contract social” originar, prin care indivizii 
au renunţat la o parte din libertatea lor în schimbul unor beneficii — 
printre cele mai importante, siguranţa lor — ale traiului în societate. Dacă 
ar fi existat vreun contract originar, susținea el, acesta a fost unul între 
membrii elitei conducătoare, un „contract între cuceritori”, la care aceş- 
tia au subscris pentru a-şi consolida poziţia şi privilegiile (Power, 190). 


În concepţia lui Russell, istoria sugerează că monarhia constituie ce: 
mai timpuriu tip de aranjament politic dezvoltat. Autoritatea se infiltra 
prin ierarhia socială, pornind de la rege — care, în multe cazuri, pretindea 

că a primit-o de la Dumnezeu — către aristocrație, mica nobilime şi aşa 
mai departe până la cel mai umil bărbat care işi conducea propria fami- 
tie şi gospodărie. Avantajele sistemului, atunci când impunea loialitatea 
celor implicaţi, era coeziunea socială. Dezavantajul său este că stăpânul 
absolut nu are niciun motiv să conducă cu bunăvoință, există multe 
exemple de monarhii care au devenit tiranice şi crude (Puterea, 189). 


Succesorul natural al monarhiei este oligarhia, spune Russell, iar 
aceasta admite o varietate de forme: aristocrația, plutocraţia, puterea 
deţinută de preoţi sau cea a partidelor politice. Conducerea de către 
cei bogaţi, ilustrată de cetățile libere din Evul Mediu şi de Veneţia până 
2 cucerirea ei de către Napoleon, i se părea lui Russell că a funcţionat 
żestul de bine, insă nu credea că industriaşii moderni se ridicau la acest 
=ivel (Power, 193). Asemenea monarhiei, atunci când cere loialitate, atât 
Jiserica cât şi oligarhiile partidelor politice pot genera coeziune socială 
prin împărtăşirea unor convingeri şi ideologii, însă primejdia mai mare 
ze care o implică ele constă în amenințarea libertăţii. Astfel de oligarhii 
=u îi pot tolera pe cei care se opun vederilor lor şi nici nu pot permite 
=xistența unor instituţii care ar putea pune în pericol monopolul lor 
asupra puterii (Power, 195-6). 


Cu toate acestea, observa Russell, există un avantaj să trăieşti sub 
irme oligarhice de guvernare, cu condiţia ca libertatea să poată fi asi- 
rcrată în această situație, şi anume că ele permit existența unei clase 
== mult timp liber. Motivul este că timpul liber este o condiţie pentru 
2voltarea vieţii mentale - pentru literatură, instruire şi artă. În trecut, 
=xistența sa implica sacrificiul multora, care trebuiau să trudească multe 
:ce pentru ca puţini să se poată bucura de libertăţile de care aveau nevo- 
e Însă Russell credea că, dacă tehnologia modernă este folosită aşa cum 
= cuvine, „în douăzeci de ani am putea aboli toată sărăcia abjectă, jumă- 
“ze din suferinţa provocată de boală în lume, întreaga sclavie economică 
ze ţine în lanţuri nouă zecimi din populație: am putea umple lumea 
ze frumuseţe şi bucurie şi instaura regatul păcii universale” (Political 
deals, 27). Şi chiar dacă Russell făcea aceste remarce utopice în 1917, 
aanzând o făclie în bezna războiului, ele nu sunt cu totul lipsite de 
portanță: dat fiind succesul ştiinţei şi folosirea ei inteligentă în scopuri 
zice, nu există niciun motiv pentru care mai mult timp liber şi, prin 

urmare, mai multe condiții pentru o viaţă creatoare şi înfloritoare, să 
nu fie posibile pentru mai mulți oameni. Această posibilitate submi- 
nează argumentul potrivit căruia trebuie să existe structuri sociale care 
să susțină o clasă cu mai mult timp liber, afirmând în schimb cu tărie 
supremația democraţiei. 


Totuşi, remarcă Russell, diferența dintre democraţie şi oligarhie 
este doar una de grad, în condiţiile în care până şi într-o democraţie doar 
puțini oameni pot deţine puterea reală. Acest fapt îl făcea cinic chiar 
în legătură cu mult glorificatul model parlamentarist britanic, în cadrul 
căruia un membru oarecare al Parlamentului este în realitate cu doar 
puţin mai mult decât un vot pentru partidul său sau al ei. Imaginea nu 
este însă cu totul dezolantă în ce priveşte democraţia, căci deşi nu poate 
garanta o bună guvernare, ea poate preveni totuşi anumite rele, mai ales 
prin aceea că oferă garanţia că niciun guvern rău nu poate sta la putere 
mereu (Power, 286). 


Pentru Russell, cel mai pozitiv aspect al democraţiei este asocierea 
ei cu „doctrina libertăţii personale”, pe care o preţuia mult. Doctrina are 
două aspecte. Primul este că libertatea individului este protejată prin 
condiţiile cerute pentru ca un proces să fie considerat drept, ceea ce îl 
protejează pe acesta de arestarea sau pedeapsa arbitrară. Al doilea este că 
există sfere ale acţiunii individuale independente de controlul autorități- 
lor, inclusiv libertatea opiniei şi a credinței religioase. Aceste libertăți nu 
sunt nelimitate; în timp de război, spre exemplu, ar putea fi necesar ca 
libertatea opiniei să fie restrânsă în interesul securității naționale. Russell 
recunoştea că pot exista, într-adevăr, tensiuni mari între interesele socie- 
tăţii ca întreg şi cele ale unui individ care doreşte cât mai multă libertate. 
„Nu este greu pentru un guvern să permită libertatea opiniei atunci când 
el se poate baza pe loialitate în acţiunile sale”, remarca el, „insă atunci 
când nu poate, chestiunea e mai dificilă” (Power, 155). 


Pentru Russell, aspectele care privesc organizarea politică sunt 
în mod crucial chestiuni legate de organizarea economică. Înainte de 
Primul Război Mondial, Russell a fost un apărător fervent al comerțului 
liber şi a rămas un adept al întreprinderii libere pentru bunul motiv că 
el se opunea acumulării exagerate a puterii economice într-o singură 

mână, indiferent că ar fi vorba de mâna unor capitalişti sau de cea a 
unui guvern. El nu vedea niciun temei pentru care oamenii să nu fie 
bogaţi prin munca lor, dar era ostil ideii de avere moştenită. Deşi a fost 
aproape toată viaţa un adept al socialismului, această aderență a avut 
o formă nuanţată. Rolul guvernului în viața economică, spunea el, este 
vegheze împotriva nedreptăților economice, însă acest lucru nu este cel 
bine făcut dacă plasezi proprietatea sau controlul asupra mijloacelor de 
producţie în mâinile guvernului, ca în experimentul comunist din țările 
sovietice. Russell era mai degrabă atras de ceea ce se numeşte în Franţa 
„sindicalism”, iar în Anglia „socialism de breaslă”, o concepţie potrivit 
căreia fabricile ar trebui să fie conduse de muncitorii lor, iar industriile 
organizate în bresle. Acestea ar plăti o taxă statului în schimbul mate- 
riilor prime şi ar fi în rest libere să îşi stabilească salariile şi condiţiile de 
muncă şi să îşi vândă produsele. Mai departe, breslele ar alege între ele 
un Congres, consumatorii produselor lor ar alege un Parlament, şi am- 
bele laolaltă ar alcătui corpul naţional suveran, care stabileşte taxele şi 
acţionează ca instanţă supremă pe teritoriul respectiv, hotărând intere- 
sele muncitorilor şi consumatorilor deopotrivă (Roads to Freedom, 91-2). 
Pentru a ne asigura că existenţa breslelor nu compromite libertatea, mai 
ales libertatea de exprimare, Russell propunea ca fiecare om să primeas- 
că un salariu foarte mic, indiferent dacă el munceşte sau nu, astfel incât 
Jecare să fie pe deplin independent atunci când alege. Oricine doreşte 
să aibă mai mult decât acest venit minim va munci şi cu cât ar munci 
-nai mult, cu atât ar putea fi mai bogat.-Russell a minimalizat obiecția 
evidentă că schema ar fi imposibilă dacă oamenii ar alege să nu mun- 
sească, şi astfel nu s-ar încasa niciun ban din impozite, dar şi-ar cere 
totuşi venitul minim, susținând că cei mai mulți vor fi atraşi spre muncă 
Že perspectiva prosperității; de altfel, condiţiile de muncă şi viaţă vor fi 
plăcute în socialismul de breaslă şi astfel ei nu vor avea reţineri să mun- 
cească (ibid. 119-120). 


Principiul operativ în socialismul de breaslă constă în împărțire 
:celei valori politice cheie, puterea. În concepţia lui Russell, concentra: 
æa puterii, mai ales în mâinile celor care guvernează, creşte probabili- 
area războiului. Prin urmare, împărțirea ei între numeroase grupuri de 
=divizi este extrem de dezirabilă. „Scopurile pozitive ale Statului, îr 
7ius față de păstrarea ordinii, ar trebui, pe cât posibil, să fie realizate n 

de către Statul însuşi, ci de organizaţii independente, care ar trebui să 
fie lăsate complet libere atât timp cât Statul este asigurat că ele nu scad 
sub un minim necesar” (Principles of Social Reconstruction, 75). Russell 
a formulat acest principiu relativ timpuriu în gândirea sa politică şi i-a 
păstrat credința şi ulterior. În Power, el argumenta că este nevoie mai 
mult decât oricând de paznici împotriva tiraniei, propagandei şi poliţiei 
oficiale — în legătură cu care el a făcut sugestia originală că ar trebui să 
existe de fapt nişte paznici ai paznicilor: astfel, o forţă a poliţiei ar trebui 
să-şi îndeplinească sarcina obişnuită de a strânge faptele necesare pentru 
a aresta presupuşi criminali şi a-i trimite în judecată, în timp ce o alta 
ar trebui să se consacre strângerii de fapte pentru a dovedi că aceiaşi 


oameni sunt nevinovați. 


Înrudită cu linia descentralizantă a politicii lui Russell a fost şi ostili- 
tatea sa față de naționalism. Înaintea celui de-Al Doilea Război Mondial, 
el a denunţat naționalismul drept o „idee stupidă” şi drept „cel mai pe- 
riculos viciu al timpurilor noastre”, care amenința distrugerea Europei. 
După Al Doilea Război Mondial, el l-a văzut repetându-se în Uniunea 
Sovietică şi în America, doar că de această dată — întrucât ambele de- 
țineau arme de distrugere în masă — era incomparabil mai primejdios. 
Singurul antidot sigur împotriva naționalismului şi a amenințării pe care 
o ridică acesta, argumenta el, este un Guvern Mondial. 


La prima vedere, această convingere parte greu de pus în acord cu 
credința lui Russell în descentralizare, el însuşi recunoscând riscul plasă- 
rii puterii militare în mâinile unei singure puteri universale. Însă el con- 
sidera acest lucru infinit preferabil altor războaie mondiale, în care aveau 
să fie folosite arme de o capacitate distructivă din ce în ce mai mare, cu 
riscul distrugerii vieții pe Pământ. Or acesta îi părea lui Russell un rău 
atât de mare încât, practic, orice altceva ar fi fost preferabil. Un guvern 
mondial nu trebuie însă să fie doar un rău mai mic. Un mod avantajos 
de a menţine controlul într-o anumită măsură asupra sa ar fi să împarți 
atât de mult puterea, în toate aspectele ei, mai puțin în cel militar, până 
la cele mai mici unităţi locale care ar putea fi eficiente. Cu toate acestea, 
spunea Russell la sfârşit: 

„ca să aibă succes, un stat mondial sau o federație de state, va trebui 
să decidă chestiunile nu doar pe baza maximelor legale care ar fi apli- 
cate de Tribunalul de la Haga, ci, pe cât posibil, în acelaşi sens în care 
ele ar fi decise de război. Funcţia autorității ar fi să facă inutil apelul 
la forță, nu să ia decizii contrare celor la care s-ar ajunge prin forță." 
(Principles of Social Reconstruction, 66) 


Cum ar putea să fie înființat un guvern mondial? Este improbabi 
ca guvernele naţionale să dorească să îşi cedeze suveranitatea lor pentru 
o viziune atât de utopică. În concepţia lui Russell, cea mai eficient: 
metodă este ca o putere sau un bloc de puteri să câştige la un moment 
dat controlul asupra lumii şi să constituie de facto guvernul mondial 
În termenii Războiului Rece, NATO şi Pactul de la Varşovia — sau, ma: 
corect, reprezentanţii lor — ar putea fi văzuţi ca întrecându-se pentru £ 
ajunge la acest rezultat. Russell îl compara cu apariția formelor stabile de 
guvernare în perioada medievală: un rege pune mâna pe putere şi apoi 
printr-un proces de evoluţie, suveranitatea este adusă din ce în ce ma: 
mult sub control democratic. El credea că un astfel de proces ar putez 
avea loc şi în cazul guvernului mondial. „Înlocuirea anarhiei cu ordinez 
în relaţiile internaţionale, dacă se va produce, se va produce ca urmare 
a puterii superioare a unei națiuni sau a unui grup de naţiuni. Şi doa: 
după ce un astfel de guvern unic va fi fost constituit va posibilă înce- 
perea unei evoluţii spre o formă democratică de guvern internațional” 
Russell considera că acest proces ar putea ține o sută de ani, timp în care 
guvernul internaţional va fi început să merite „măsura de respect care va 
face posibil ca puterea lui să se sprijine pe lege şi sentiment mai degrabă 
decât pe forță” (New Hopes for a Changing World, 77-78). 


O temă a gândirii politice a lui Russell cu privire la politică şi gu- 
vernare este cea a echilibrării libertăţii individuale cu necesitatea păcii 
internaţionale. În cele din urmă însă lupta dintre acestea este inegală 
Nu numai că nu există o astfel de libertate, dar nici măcar posibilitatea 
ei, dacă umanitatea este distrusă într-un război. Prin urmare, Russell era 
pregătit să vadă libertatea compromisă ori amânată în interesele salvării 
umanităţii. El dorea în mod firesc ca pacea şi libertatea să poată fi asi- 
gurate împreună, însă experiența sa cu oamenii l-a obligat să accepte 
că brutalitatea, cupiditatea, iraţionalitatea şi alte caracteristici umane 

comune fac acest lucru improbabil. Gândul, scria el, l-a umplut ade- 
sea de disperare. Acest lucru s-a întâmplat în timpul Primului Război 
Mondial, atunci când sute de mii de oameni au fost mânaţi într-un mã- 
cel reciproc inutil în noroiul Europei, şi cu atât mai mult după Al Doilea 
Război Mondial, atunci când potenţiale victime ale armelor nucleare nu 
mai sunt doar armatele sau chiar naţiunile, ci — în cel mai rău caz posi- 
bil — întreaga populaţie a lumii. Dintr-un punct de vedere, este uimitor 
cât de puţini au limpezimea de a vedea acest fapt şi imaginaţia pentru 
a-i simți oroarea. Este un mare merit al lui Russell că le-a deținut pe 
ambele. 


Război şi pace 


Russell s-a opus Războiului Burilor şi Primului Război Mondial, a spriji- 
nit eforturile aliaţilor în Al Doilea Război Mondial şi a muncit cu pasiu- 
ne împotriva iminentei posibilități a unui Al Treilea Război Mondial şi 
a actualităţii Războiului din Vietnam. Russell s-a opus războiului până 
la moartea sa, survenită la vârsta de 97 de ani. Atât activitățile sale tim- 
purii, cât şi cele târzii impotriva războiului au fost primite cu ostilitate 
şi l-au aruncat în închisoare. Nimeni nu ar mai putea spune însă azi că 
Russell a greşit adoptând acele poziţii; atunci când strigătele patriotarde 
şi fluturarea flamurilor încetează şi sunt calculate costurile în raport cu 
o evaluare mai sobră a motivelor pentru care au fost plătite, oamenii 
incep să privească războiul retrospectiv, aşa cum Russell a avut geniul 
să-l privească chiar la acea vreme. 


Russell nu şi-a schimbat niciodată părerea că Primul Război 
Mondial a fost inutil. Între Germania şi Marea Britanie nu exista nicio 
pricină de gâlceavă în 1914 cu excepţia mândriei naţionale şi a unei iritări 
temporare privind chestiuni imperialiste. El credea că ostilitățile ar fi 
putut fi evitate prin negocieri, care ar mai fi calmat frustrarea justificată 
a Germaniei provocată de faptul că aceasta nu se descurcase atât de bine 
în cursa colonială. Însă Ministerele de Externe ale Europei erau pline de 
aristocrați motivaţi mai degrabă de amour propre decât de bun simț. 

Oponenții lui Russell din Primul Război Mondial au argumentat că 
Germania se făcea vinovată de agresiune şi de expansionism şi urmărea 
hegemonia Europei, ceea ce ameninţa libertatea Marii Britanii deoarece, 
dacă Germania câştiga, ea ar fi imprimat spiritul ei autoritarist şi biro- 
cratic tuturor popoarelor. Prin urmare, Marea Britanie avea un motiv 
excelent pentru a lupta. Russell nu a acceptat nici motivul invocat, nici 
rezultatul prognozat pentru cazul în care Marea Britanie ar fi refuzat să 
lupte; cel mai probabil, pentru el, ar fi reizbucnit conflictul franco-pru- 
sac din 1871 şi ar fi avut loc un război scurt şi decisiv. Însă chiar dacă ar 
fi câştigat Kaiser-ul — ceea ce ar fi fost un rău, dar nu un rău atât de mare 
ca războiul însuşi — punctul esenţial pentru el era că pentru a merge la 
război trebuie să ai un motiv copleşitor de bun şi nimic asemănător nu 
a existat în 1914. 


În 1939, lucrurile stăteau cu totul altfel. În anii '30, Russell incerca 
de fapt să calmeze spiritele, aşa cum se vede din Which Way to Peace?, 
El nu a dorit să retipărească însă această carte, deoarece, la vremea când a 
terminat-o, el a ajuns să simtă că era nesinceră şi că circumstanţele anilor 
'30 erau foarte diferite de cele din 1914: 


„Fusesem în stare să privesc cu resemnare, dar fără plăcere, posibilita- 
tea supremaţiei Kaiser-ului Germaniei. Mă gândeam că, deşi aceasta 
ar fi un rău, ea nu ar fi un rău la fel de mare ca un război mondial şi 


tot ce îi urmează. Dar Germania lui Hitler era cu totul altceva. Na- 
ziştii mi se păreau pur şi simplu revoltători — cruzi, bigoţi şi stupizi. 
Îmi erau la fel de odioşi moral şi intelectual” (A 430) 


Russell găsea gândul înfrângerii de către aceşti oameni „insuportabil. 
„Prin urmare”, scrie el, „am decis conştient şi hotărât că trebuie să sprijin 
acţiunile necesare victoriei în Al Doilea Război Mondial, oricât de greu 
ar fi de obţinut victoria şi oricât de dureroase consecinţele ei” (ibid.). 


Sfârşitul terifiant al războiului din Pacific, cu lansarea bombelor ato- 
mice asupra oraşelor japoneze, l-a alertat imediat pe Russell că ceva cu 
totul nou intrase în calcul. Într-un discurs în Camera Lorzilor din noiem- 
brie 1945, el şi-a avertizat colegii de aceste pericole. La început, Russell 
a fost de părere că America ar trebui să-şi folosească superioritatea în 


Russell 


privinţa armelor atomice pentru a-i constrânge pe ruşi să nu le producă. 
Acest lucru a fost interpretat ca o cerere a lui Russell ca Statele Unite 
să lanseze provizoriu un atac atomic asupra Rusiei, însă el nu a mers 
atât de departe. El vedea că există o oportunitate ca Statele Unite sa 
instituie un guvern mondial cu ajutorul superiorității lor militare şi a 
făcut demersuri ca acest lucru să se întâmple. Deşi Russell credea că 
multe lucruri sunt rele în ceea ce priveşte America, el prefera de de- 
parte poziţia în general liberală şi democratică a Statelor Unite tiraniei 
din Uniunea Sovietică. De fapt, în anii care au urmat celui de-Al Doilea 
Război Mondial, ostilitatea lui Russell față de Uniunea Sovietică, deja 
considerabilă în urma vizitei sale din anii '20, a sporit. O măsură a dez- 
gustului său față de Războiul din Vietnam, 15 ani mai apoi, este că a 
ajuns să-i denunțe pe americani în aceiaşi termeni virulenți. Schimbarea 
de dispoziție nu a fost însă bruscă. „McCartism-ul” din Statele Unite, cu 
politica sa externă belicoasă şi anticomunistă, l-au făcut treptat să creadă 
că americanii amenințau mai mult pacea decât Uniunea Sovietică. Criza 
rachetelor cubaneze din 1961 i-a confirmat opinia. În urma acestui eve- 
niment, Russell a devenit un virulent antiamerican. 


Ceea ce a schimbat lucrurile pentru Russell în privinţa armelor 
atomice a fost, în primul rând, construirea bombei de către sovietici, în 
1949, şi explozia-test a britanicilor din atolul Bikini în 1954. Ca o replică 
la acest ultim eveniment, el a înregistrat la radio faimosul discurs de 
Crăciun, „Pericolul omului”, avertizând Marea Britanie şi întreaga lume 
de primejdiile îngrozitoare cărora le erau acum toţi expuşi. Acest discurs 
radiodifuzat a reprezentat un punct de cotitură; de atunci datează ade- 
văratul început al campaniilor împotriva existenţei armelor de distruge- 
re în masă. În urma sa, Russell a primit nenumărate scrisori. Folosindu-se 
de impulsul generat de discursul său, el a organizat o petiție internațio- 
nală, semnată de oameni de ştiinţă cunoscuţi. Nu a încetat niciodată să 
ceară Marii Britanii să renunţe la armele nucleare, măcar pentru moti- 
vul, argumenta el, de a da un exemplu moral şi altor naţiuni, pentru a 
proceda la fel. 


Opiniile sale despre cum trebuie administrat pericolul care pân- 
dea lumea s-au schimbat în anii 'şo pe măsură ce situația internațională 
s-a înrăutățit, iar propriile sale eforturi au eşuat. A scris şi a înregistrat 

emisiuni la radio; pe lângă petiția sa, Russell a organizat o conferință 
unde a adunat laolaltă oameni de ştiinţă de ambele părţi ale Cortinei de 
Fier, a participat la înființarea Campaniei pentru Dezarmarea Nucleară 
(CND) şi i-a fost primul preşedinte. Pe măsură ce aceste mijloace cal- 
me şi raționale s-au lovit repetat de zidul de cărămidă al intransigenței 
guvernelor, Russell a devenit din ce în ce mai deznădăjduit. S-a retras, 
aşadar, din CND şi s-a alăturat Comitetului, mult mai militant, al celor 
100, care a început o campanie de nesupunere civică. Campania i-a adus 
o a doua condamnare la închisoare, la 42 de ani de la prima. În toate 
acestea, a fost puţin loc pentru teoretizare, deoarece Russell simțea că 
nu este timp pentru aşa ceva; era nevoie de acţiune. 


În ultimii săi ani de viață, atenţia lui Russell a fost absorbită de 
Războiul din Vietnam. Înconjurat acum de persoane care se foloseau de 
numele său în publicaţii şi articole de presă care — aşa cum sugerează nu 
doar gramatica, ci şi tonul lor — nu puteau veni chiar de la el, a atacat 
Statele Unite şi, în speţă, complexul lor militar-industrial, şi CIA, acu- 
zându-i de agresiune în Vietnam şi de comiterea unor crime de război. 
Împreună cu Jean-Paul Sartre şi cu alţii, Russell a patronat Tribunalul 
Penal Internaţional, destinat incriminării Americii pentru activităţile ei 
din Vietnam. La acea vreme, oamenii credeau că acuzaţiile Tribunalului 
impotriva Statelor Unite erau mai degrabă isterice. După publicarea ul- 
terioară a unor documente secrete ale SUA, multe dintre acuzaţii sunt 
acum cunoscute ca fiind adevărate. | 


Cel puţin într-o privință există o consistenţă remarcabilă între opo- 
ziţia lui Russell față Primul Război Mondial şi cea față de Războiul din 
Vietnam. Aceasta constă în faptul că el credea că în joc nu este un bine 
autentic, ci şi că ambele tabere erau mânate de cele mai josnice instincte 
umane — instinctele brutale, stupide şi agresive — care, odată ce ajung 
să te controleze, îți permit orice: bombardarea femeilor şi copiilor, fo- 
losirea otrăvurilor chimice, ecranul de fum, propaganda şi minciunile 
indreptate către populaţia de acasă. La sfârşitul vieţii sale foarte lungi, 
Russell trebuie să fi găsit înfricoşător faptul că între 1914 şi 1970 armele 
de război deveniseră mai distructive ca niciodată, deşi omenirea nu se 
schimbase cu nimic. 


Capitolul 5 
Influenţa lui Russell 


Dacă vrei să vezi influenţa lui Russell, priveşte în jurul tău la modul 
cum se face în general filosofie în limba engleză din perioada interbelică 
şi până azi. Priveşte logica, filosofia matematicii şi noul climat moral din 
lumea occidentală a secolului al XX-lea şi la încercările de a opri proli- 
ferarea armelor nucleare. Istoria completă a oricăreia dintre aceste teme 
trebuie să facă referire la Russell. 


În unele dintre aspectele pomenite el este doar unul dintre mai 
mulți actori, fiind, spre exemplu, departe de a fi singur, de pildă, în revo- 
luţionarea moralei în secolul trecut. În schimb, Russell a fost mult mai 
aproape de un rol principal în campania pentru dezarmarea nucleară, aşa 
cum fusese şi în mişcarea pacifistă din Primul Război Mondial. 


În filosofie însă, locul lui Russell este unul atât de central, încât, 
aşa cum am remarcat în capitolul introductiv, el este practic emblema 
acesteia. Continuatorii săi în domeniul filosofiei îşi conduc cercetarea 
filosofică în stilul său, abordând probleme pe care el le-a identificat sau 
cărora le-a dat o formă contemporană, folosindu-se instrumente şi de 
tehnici pe care el le-a dezvoltat şi fiind în principal de acord cu scopurile 
şi asumpţiile adoptate de Russell. O măsură a influenţei sale extraordi- 
nare este că mulţi filosofi mai tineri abia dacă sunt conştienţi că toate 
aceste lucruri i le datorăm lui. 


Jules Vuillemin a susținut că filosofia contemporană a început cu 
Principles of Mathematics a lui Russell Cunoscutul filosof american, 
W. V. Quine, citând această remarcă, schimbă metafora, afirmând pen- 
tru el această lucrare este „embrionul filosofiei secolului al XX-lea” (W. 
V. Quine, „Remarks for a Memorial Symposium”, în Pears, Bertrand 
Russell, 5). Quine însuşi a început să fie atras de filosofie citindu-l pe 
Russell. În tinereţe, prima sa instrucţie în logică, ştiinţă şi filosofie i-a fost 
oferită de cărţile lui Russell; ca mulţi alţii, el a simţit „forţa lor de atracţie” 

şi a fost convins de ele să studieze mai întâi logica şi filosofia ma:ez:=- 


cii, iar apoi, filosofia cunoaşterii şi a ştiinţei. „Adevărata miză şturuzcă : 
logicii lui Russell s-a făcut simțită în teoria sa epistemologică asupre co- 
noaşterii naturale”, scria Quine. „Acest lucru a fost cu deosebire limpede 
in 1914, în Our Knowledge of the Extemal World. Acea carte a trezit in un: 
dintre noi, şi cu siguranță Carnap a fost unul dintre aceştia, noi sperante 
pentru fenomenalism” (ibid. 2-3). La acea carte Quine adaugă prelegerile 
despre atomismul logic, precum şi The Analysis of Mind şi The Analysis 
of Matter ca lucrări influente, susținând că „relevanţa lor pentru filosofia 
ştiinţifică occidentală din acest secol este imposibil de neglijat” (ibid.). De 
asemenea, nu poate fi neglijată relevanţa logicii pentru filosofia lui Russell, 
deoarece, după cum remarca Quine, „numele lui Russell este inseparabil 
de logica matematică, care îi datorează mult”, mai ales în ceea ce priveşte 
teoria descripțiilor şi teoria tipurilor. 


Russell a elaborat teoria tipurilor pentru a depăşi paradoxurile pe 
care le descoperise atunci când încerca să ofere matematicii o funda- 
mentare logică. În timpul în care încerca să soluţioneze această proble- 
mă, el a schițat mai multe alternative, inclusiv una care avea să câştige 
teren în teoria mulțimilor — într-o versiune elaborată de Ernst Zermelo — 
înlocuind astfel teoria la care s-a oprit Russell în cele din urmă. Cu toate 
acestea, teoria sa a tipurilor a avut o influență imensă în filosofie. Ideea 
care o motiva a fost adaptată de adepții pozitivismului logic în anii '20- 
'30 pentru a-şi organiza atacul impotriva metafizicii, iar Gilbert Ryle a 
aplicat o versiune a sa pentru eliminarea „greşelilor categoriale”, acel gen 
de greşeli ilustrat de cazul când cineva crede că Universitatea Oxford 
este o altă entitate faţă de toate colegiile şi instituţiile care o compun. 
După părerea lui Quine, teoria tipurilor l-a influenţat şi pe Edmund 
Husserl dar şi, împreună cu alte aspecte ale logicii lui Russell, pe ma- 
rii logicieni polonezi, Stanislaw Lesniewski şi Kazimierz Ajdukiewicz 
(Pears, Russell, 4). 


La aceasta mai trebuie adăugată importanţa teoriei descripțiilor. 
Quine afirmă: 


„Teoria logică a descripţiilor a lui Russell a fost importantă din punct 
de vedere filosofic, atât pentru relevanţa ei directă pentru problemele 

filosofice care vizează înțelesul şi referinţa, cât şi pentru valoarea ei 
ilustrativă, de paradigmă a analizei filosofice. Teoria tipurilor logice 
a lui Russell a stabilit noi tendinţe imediat în metafizica categoriilor 
ontologice, în antimetafizica pozitivisrului logic şi, revărsându-se 
din albia largă a filosofiei, în lingvistica structurală. Mai poate exista 
vreun motiv de uimire că Vuillemin consideră lucrarea de logică a lui 
Russell ca inaugurând filosofia contemporană?” (Pears, Russell, 4-5) 


La moartea lui Russell, Gilbert Ryle a scris un articol comemorativ 
în revista editată de Aristotelian Society, cel mai important club brita- 
nic de filosofie, unde Russell, începând din :896 îşi prezenta frecvent 
studiile. În acel articol, Ryle a identificat aspectele din care, din punctul 
său de vedere, opera lui Russell i-a fixat filosofiei secolului al XX-lea 
„traiectoria precisă” („Bertrand Russell: 1872-1970”, retipărit în Roberts, 
Bertrand Russell Memorial Volume). Unul dintre aceste aspecte a fost 
„un nou stil de muncă filosofică pe care Russell, în opinia mea, singur, 
l-a introdus printre tacticile gândirii filosofice” (ibid. 16). El a constat 
în folosirea cazurilor dificile pentru a testa tezele filosofice, o formă de 
experimentare conceptuală, destinată scrutării afirmațiilor şi concepte- 
lor filosofice. De pildă, în studiul său „Mathematical Logic as Based on 
the Theory of Types” („Logica matematică bazată pe teoria timpurilor”) 
Russell enumeră şapte contradicții care cer o soluționare din partea unei 
teorii competente şi propune ca test de adecvare pentru teoria tipuri- 
lor propusă de el ca aceasta să reuşească să le rezolve pe toate. Această 
tehnică ocupă azi un loc comun în metoda filosofică. „Experimentele 
mentale” sunt elaborate pentru a pune la incercare un punct de vedere 
— aşa cum se întâmplă în etică, de pildă, unde un principiu este aplicat la 
o varietate de cazuri din ce în ce mai dificile pentru a putea vedea dacă 
face față în discuţiile care privesc concepte importante ale dreptului sau 
metafizicii, precum cel de identitate personală, unde sunt inventate „tes- 
te de supravieţuire” imaginative pentru a vedea dacă am mai considera 
persoanele care intră şi ies din ele ca fiind „aceeaşi persoană”. 


Şi mai important în concepţia lui Ryle a fost modul în care Russell 
a introdus în filosofie disciplina logicii formale. „Datorită lui şi, într-o 
mai mică măsură, lui Frege şi Whitehead, o instrucţie în logica formală 
post-aristotelică a ajuns să fie privită oarecum ca o condiţie sine qua non 

pentru a deveni filosof” (ibid. 19). Ryle era bine plasat pentru a cunoaşte 
aceste lucruri, iar infi uenţa sa a fost decisivă pentru ca acest lucru să se 
impună în programa de cursuri de la Oxford. Motivul pentru care este 
nevoie de o instrucţie logică este că ea introduce rigoare şi promite in- 
tuiții de genul celor ilustrate de teoriile lui Russell asupra descripţiilor 
sau tipurilor. Asemenea lui Quine, Ryle o menţionează pe ultima, con- 
siderând-o deosebit de importantă pentru a ilustra modul în care sensul 
poate fi distins de nonsens, influențând, în acest fel, în opinia sa, atât pe 
tânărul Wittgenstein, cât şi pe adepţii pozitivismului logic. 


Vuillemin a numit prima mare încercare a lui Russell de a oferi 
matematicii o fundaţie logică „creuzetul filosofiei analitice”. Această de- 
numire este fără îndoială corectă, în sensul că într-o formă preliminară 
şi, uneori, incipientă, Russell a realizat acolo o identificare preliminară 
a principalelor sale metode şi probleme. Cu toate acestea, şi Quine are 
dreptate să susțină că filosofia analitică se bazează pe întreaga activitate 
a lui Russell dintre anii, să spunem, 1900 şi 1930. În unele dintre aces- 
te locuri însă, sunt mult mai vizibili germenii unor lucrări ulterioare. 
Să luăm, spre exemplu, capitolul al doilea din Our Knowledge of the 
Extemal World, intitulat „Logic as the Essence of Philosophy”. Acest ca- 
pitol este un document ilustrativ din două puncte de vedere. În primul 
rând, este una dintre cele mai clare formulări ale scopurilor, motivaţi- 
ilor şi metodelor caracteristice stilului de analiză practicat de Russell. 
În al doilea rând, el conţine o schiţă a proiectului filosofic adoptat de 
Wittgenstein în Tractatus Logico-Philosophicus, arătând cum se formează 
ideile şi se dezvoltă. 


Russell începe al doilea capitol din OKEW cu afirmaţia că proble- 
mele filosofiei „se reduc toate, în măsura în care sunt în mod real proble- 
me filosofice, la probleme de logică” (OKEW 42). Prin aceasta el vrea să 
spună că problemele filosofice pot fi limpezite şi risipite prin aplicarea 
tehnicilor logicii matematice elementare, care „ne permit să lucrăm uşor 
cu idei mai abstracte decât cele pe care raționamentul simplu, verbal, le 
poate enumera; ele sugerează ipoteze fructuoase, care cu greu ar putea 
fi gândite în alt mod; şi ne permit să vedem repede care este cel mai mic 
stoc de materiale cu care poate fi construit un anumit edificiu, logic sau 
ştiinţific” (OKEW s51). În speță, teoriile percepţiei şi cunoaşterii pe care 

le oferă el în capitolele ulterioare ale OKEW sunt „inspirate de logica 
matematică şi nu ar fi putut fi niciodată imaginate în lipsa ei” (ibid.). 
În joc este în principal ideea că logica ne permite să specificăm formele 
faptelor şi ale propoziţiilor care le exprimă. Paradigma unei analize care 
rezolvă o mare problemă prin aceea că dezvăluie forma unei propoziţii 
este, şi va fi, teoria descripţiilor. Chiar şi mai înainte, Russell folosise 
analiza formală pentru a arăta că unele propoziţii nu au forma subiect- 
predicat, ci sunt mai degrabă relaţionale, fapt ce, în opinia lui, respingea 
idealismul şi justifica asumarea pluralismului. 


Atunci când discută relaţiile, în capitolul al doilea din OKEW, 
Russell observă că ele pot fi înțelese adecvat doar dacă avem la dispoziţie 
o clasificare a formelor logice ale faptelor. Aici apare schiţa anticipativă a 
Tractatus-ului lui Wittgenstein. Nu sugerez că Russell a preluat ideea de 
la Wittgenstein, care, cu doi ani inainte ca Russell să scrie acest capitol, 
era studentul său la Cambridge ci, mai degrabă, contrariul: Wittgenstein 
a preluat aceste idei de la Russell. Voi prezenta pe scurt temeiurile 
pentru această afirmaţie. În primul rând este necesar să ne reamintim 
argumentul conținut în Tractatus-ul lui Wittgenstein. Folosind propri- 
ile cuvinte ale lui Wittgenstein şi sistemul său de numerotare rearanjat 
(aici pentru a arăta structura argumentului), tezele fundamentale ale 
Tractatus-ului sunt: 


1. Lumea este tot ce se întâmplă. 
1.1 Lumea este totalitatea faptelor, nu a lucrurilor. 
2. Ceea ce se întâmplă, adică faptul, este existența stărilor de 
lucruri atomare. 
2.01 Starea de lucruri atomară este o legătură între obiecte 
(lucruri). 
2.02 Obiectul este simplu." 


Paralelă cu această descriere austeră a structurii lumii există o de- 
scriere a structurii corespunzătoare a gândirii, aşa cum este ea exprimată 
în propoziţii, o relaţie pe care Wittgenstein o numeşte „relație de repre- 
zentare” [picturing]: 


” Ed rom, pp. 79-81 (n.tr.). 

3. Imaginea logică a faptelor este gândul. 

31 Ín propoziție gândul se exprimă într-un mod ce poate fi per- 
ceput prin simțuri. 

3.2 În propoziții gândul poate fi exprimat în aşa fel încât 
obiectelor gândului le corespund elemente ale semnului 
propoziţional. 

5. Propoziția este o funcţie de adevăr a propoziţiilor 
elementare. 

4.21 Cea mai simplă propoziţie, propoziția elementară, afirmă 
existența unei stări de lucruri atomare.? 


Şi aşa mai departe, din ce în ce mai detaliat. Este de la sine înțeles 
că ideile logice care stau la baza acestor teze sunt desigur familiare din 
lucrările anterioare ale lui Russell, însă ele privesc în principal noțiunea 
de structură şi mijloacele de a o analiza, aşa cum sunt ele ilustrate de 
teoria descripţiilor. Mult mai frapant este conținutul efectiv al concep- 
țiilor exprimate de Wittgenstein, în Tractatus şi, respectiv, de Russell, în 
al doilea capitol din OKEW. În acest capitol, Russell scrie: 


„Lumea existentă constă dintr-un număr de lucruri cu numeroase 
însuşiri şi relaţii. O descriere completă a lumii existente ar avea ne- 
voie nu doar de un inventar al lucrurilor, ci şi de menţionarea tuturor 
însuşirilor şi relațiilor.. atunci când vorbesc despre un „fapt”, nu am 
în vedere unul dintre lucrurile simple din lume, ci că un anumit lu- 
cru are o anumită însuşire sau că anumite lucruri stau într-o anumită 
relaţie... Acum, un fapt, in acest sens, nu este niciodată simplu, ci are 
întotdeauna doi sau mai mulți constituenți.. Oricare ar fi un fapt, 
există o propoziţie care exprimă faptul, pe care o voi numi propo- 
ziţie atomară, întrucât, aşa cum vom vedea imediat, există şi alte 
propoziţii compuse din propoziţii atomare într-un mod analog cu cel 
în care atomii compun moleculele... Pentru a păstra în limbaj parale- 
lismul dintre fapte şi propoziţii, vom da numele de „fapte atomare” 
acelor fapte pe care le-am menţionat până acum” (OKEW 6o-a, 62). 


Şa.md. 


? Ibid. (n.tr.). 

Acum, prezentarea făcută de Russell aici este doar o schiță, şi este 
prezentată într-un mod informal. În Tractatus, Wittgenstein îşi prezintă 
tezele mai detaliat, numerotate într-un mod sistematic, care lasă impre- 
sia de rigoare, deşi este de fapt doar un argument parțial. Wittgenstein 
este, de asemenea, atent să desprindă teoria sa despre structurile paralele 
ale limbajului şi lumii de orice consideraţii epistemologice, în timp ce 
Russell dă exemple concrete de fapte, însuşiri şi relaţii: un exemplu de 
fapt atomar este „acesta este roşu”, iar de unul molecular — „este luni şi 


plouă”. | 
Faptul că ideile de bază ale Tractatus-ului lui Wittgenstein derivă 
din aceste idei ale lui Russell se poate arăta prin aceea că schița din 
capitolul lui Russell recapitulează o prezentare mai lungă pe care el a 
încercat să o ofere într-un manuscris intitulat acum Theoryof Knowledge 
(titlul i-a fost dat când a fost reconstituit şi publicat postum). Russell 
lucra la această scriere în 1913 atunci când Wittgenstein îi era student. El 
i-a arătat manuscrisul lui Wittgenstein, care a criticat ideile prezentate 
aici cu privire la cunoaşterea nemijlocită şi la judecată. „Cunoaştere ne- 
mijlocită”, aşa cum am spus într-un capitol anterior, este numele dat de 
Russell relațiilor cognitive fundamentale dintre un subiect şi obiectele 
de diferite tipuri, iar „judecata” este o relaţie complexă care poate fi de- 
scrisă drept acceptarea unei propoziţii ca adevărate în virtutea cunoaş- 
terii nemijlocite a constituenţilor ei. Nu cunoaştem detaliile criticilor 
lui Wittgenstein. Russell face referire la ele într-o scrisoare, remarcând: 
„eram amândoi iritaţi de căldură. l-am arătat o parte esenţială din ceea ce 
scrisesem. A spus că totul este greşit şi că nu sunt pomenite dificultățile 
— că a încercat concepţia mea şi ştia că nu merge. N-am putut să înțeleg 
obiecţia lui — de fapt ea abia dacă a fost articulată — dar simt că trebuie 
să aibă dreptate.” În principal din acest motiv Russell a publicat doar o 
parte a manuscrisului şi, câțiva ani mai târziu, a renunţat la conceptul de 
cunoaştere nemijlocită care ocupa aici o poziţie centrală. Însă planul de 
bază — cel al propoziţiilor moleculare analizabile în constituenți atornari, 
care exprimă fapte cu o structură paralelă, relația dintre fapte şi propo- 
ziţii fiind presupusă de înțelegerea ultimelor de către noi — rămâne în 
schiţa oferită în capitolul al doilea din OKEW/, acesta este scheletul pe 
care Wittgenstein va aşeza un conţinut oarecum diferit în Tractatus. 

Nu este surprinzător ca ideile lui Wittgenstein să provină de la 
Russell pe această cale. Russell a fost de fapt singurul profesor de filosofie 
pe care l-a avut Wittgenstein şi, cu puţine excepţii identificabile, lucră- 
rile lui Russell au constituit principalele lui lecturi filosofice. Prietenul 
lui, David Pinsent, scria în jurnalul său: „Este evident că Wittgenstein 
este unul dintre discipolii lui Russell şi că îi datorează enorm”. Este 
limpede atunci că unul dintre roadele filosofice ale operei lui Russell a 
fost Tractatus-ul lui Wittgenstein. Se poate argumenta că, într-un mod 
complex şi, de data aceasta, negativ, Russell este una dintre principalele 
influenţe şi asupra filosofiei târzii a lui Wittgenstein. 


Dacă lista influențelor lui Russell nu ar cuprinde decât numele 
menţionate deja ~ Quine, Carnap, pozitivismul logic, Wittgenstein şi 
Ryle, la care, pe baza propriei mărturii, ca şi în cazul lui Quine, trebuie 
adăugat cel al lui A. J. Ayer — ea ar fi o demonstraţie convingătoare a 
afirmației lui Vuillemin, potrivit căreia Russell este fondatorul şi patro- 
nul spiritual al filosofiei analitice a secolului al XX-lea. Sunt însă mult 
mai multe de spus în această privinţă şi este, de asemenea, cert că unii 
au câştigat cununa de lauri în alte competiţii. Ambele aspecte merită 
discutate. 


Din păcate, colecţia de studii ale lui Russell editate de R. C. Marsh 
sub titlul Logic and Knowledge nu are un index. Această colecţie strân- 
ge laolaltă unele dintre cele mai importante şi influente eseuri ale lui 
Russell, cele mai multe fiind lecturi obligatorii pentru filosofii ana- 
litici. Printre ele se numără: „The Logic of Relations”, „On Denoting”, 
„Mathematical Logic as Based on the Theory of Types”, „On the Nature of 
Acquaintance”, „The Philosophy of Logical Atomism”, „On Propositions: 
What they Are and How they Mean” şi altele. În lipsa unui index, un 
student atent, studiind aceste articole, îşi va face probabil propriul in- 
dex cu creionul pe paginile finale ale exemplarului său. Răsfoindu-l pe 
al meu găsesc referințe nu doar la temele pe care le-am aştepta într-o 
colecţie de scrieri ale lui Russell — descripţii, denotare, tipuri, ficțiuni 
logice, analiză, cunoaştere nemijlocită, date senzoriale, relații, universali, 
particulari, fapte, propoziţii ş.a.m.d. —, ci şi o listă de itemi care seamănă 
cu unele dintre obsesiile filosofiei analitice: atitudini propoziționale, mo- 
dalitate şi lumi posibile, vaguitate, naturalism, funcţii de adevăr, natura 

minţii, verificare, adevăr, existență, înţeles şi multe altele. O foarte mare 
parte dintre aceste obsesii vine de la Russell însuşi, iar prin temele abor- 
date şi varietatea lor, opera sa constituie o schimbare importantă de 
direcţie în istoria filosofiei. Chiar dintre cei cinci contemporani pe care 
Russell îi citează frecvent cu recunoştinţă — el fiind extraordinar de ge- 
neros, chiar prea generos în atribuirea surselor sale de inspiraţie altora — 
şi anume Peano, Frege, Whitehead, Moore şi William James — doar unul 
este comparabil cu el în privinţa abordării acestui gen şi (într-o mai mică 
măsură) acestui număr de teme, iar acela este Frege. 


Deşi Frege l-a influenţat pe Russell şi a realizat lucruri strălucite în 
filosofia matematicii şi a limbajului, influenţa sa a fost mai mică decât 
am putea presupune: căci Russell nu l-a înțeles pe Frege atunci când l-a 
citit prima dată şi a trebuit să redescopere singur unele dintre concepții- 
le lui Frege înainte să le înţeleagă importanța. Chiar şi atunci, în anumite 
puncte esenţiale, precum distincţia lui Frege dintre înţeles şi referință, el 
nu a adoptat poziţia lui Frege şi a trasat o distincţie diferită, deşi mai pu- 
ţin fericită. Mai mult, gândirea lui Frege, deşi profundă, a fost mai puţin 
cuprinzătoare decât a lui Russell, astfel că aplicaţiile date de Russell no- 
ilor idei din logica matematică în vederea lărgirii preocupărilor filosofiei 
au fost realmente fără precedent. Originalitatea contribuţiilor lui Russell 
este, aşadar, considerabilă. 


Influenţa lui Russell a acţionat şi în alte moduri. În capitolul al 
treilea din OKEW, el a abordat problema explicației percepţiei spaţiale, 
construind o „ipoteză model” drept posibilă explicaţie a modului cum 
spaţiile private, experimentate de indivizi prin vedere, având prin exce- 
lență un caracter perspectival, ajung să fie comparate cu spațiile private 
ale altor indivizi în noţiunea de spațiu public. El a realizat aceasta con- 
struind un model, iar ulterior „prin eliminarea a ceea ce era superfluu în 
ipoteza noastră, a rămas un reziduu care poate fi considerat răspunsul 
abstract la problema noastră” (OKEW 94). El ne poartă pas cu pas prin- 
tr-o construcţie care ne arată cum să depăşim discrepanța aparentă, dar 
semnificativă, dintre lumea simțurilor şi lumea fizicii. O tehnică similară 
a fost adoptată mai târziu de P. F. Strawson în cartea sa Individuals, unde 
a folosit-o pentru a construi o lume pur auditivă cu scopul de a explora 
conceptele de particular de bază şi de reidentificare. Ea a fost folosită şi 

de Ayer în lucrarea sa Central Questions of Philosophy pentru a determi- 
na cât de întinse capacităţi perceptuale şi conceptuale trebuie să asigu- 
răm unei persoane care percepe pentru ca el să poată avea experiențe 
senzoriale. Există şi alte exemple. 


O trăsătură frapantă a moştenirii lui Russell o reprezintă faptul că 
aceasta este aproape în întregime una filosofică, nu una logică sau mate- 
matică. Acest fapt are nevoie de o explicaţie. G. T. Kneebone a remarcat: 
„Cu toată inspiraţia pe care Principia Mathematica le-a comunicat-o logi- 
cienilor şi filosofilor din secolul al XX-lea şi cu tot caracterul ei extrem de 
fecund în calitate de sursă de concepte şi tehnici simbolice, această mare 
lucrare rămâne în literatura despre fundamentele matematicii un clasic 
solitar, fără urmaşi.” Această evaluare nu este adevărată în mod strict; 
avantajele notaţiei logice introduse de Principia formează baza a ceea ce 
constituie astăzi notația standard şi au existat şi versiuni ale unora dintre 
părţile tehnice din această lucrare, de pildă versiunea lui Quine a teoriei 
tipurilor. Remarca este însă în general corectă şi acest fapt are nevoie de 
comentarii. Pe scurt, ceea ce se poate spune este că, în timpul în care 
Russell scria Principia şi după scrierea ei, a avut loc o explozie în cerceta- 
rea matematică şi logică, despre care e corect să spunem că a făcut rapid 
ca Principia să devină o lucrare învechită. Au fost formulate o varietate 
de logici, au fost descoperite formalizări ale aritmeticii fără ajutorul logi- 
cii, logica şi teoria mulțimilor s-au dovedit relative (unele dezvoltări ale 
anumitor abordări au arătat că nu există o logică sau o teorie a mulțimilor 
unice sau „absolute”), teoria mulțimilor în formularea Zermelo-Fraenkel 
a înlocuit-o pe cea care folosea teoria tipurilor, iar teorema de incomple- 
titudine a lui Kurt Goedel, care spune, în esenţă, că nici matematica, nici 
logica nu pot fi axiomatizate, a pus capăt speranţei logiciste a lui Russell 
de a explica sursa şi temeiul cunoaşterii matematice în termeni logici. 


Prin urmare, proiectul Principia şi încercările lui Russell de a depăşi 
dificultăţile tehnice care stăteau în calea realizării lui sunt valoroase în 
principal datorită dezvoltărilor lor în filosofie mai degrabă decât pentru 
locul lor în istoria matematicii. Acelaşi lucru este valabil şi despre opera 
lui Frege, cu excepţia faptului că unele dintre inovațiile sale tehnice din 
logica formală au avut o importanţă imensă pentru dezvoltarea ulteri- 
oară a acesteia. 

Frege este celălalt mare gânditor de la inceputul secolului al XX- 
lea pe seama căruia se pune fondarea filosofiei analitice. Cărturarul care 
îl aşează pe Frege în centrul hărţii filosofice a secolului trecut, Michael 
Dummett, argumentează că esenţa filosofiei analitice este afirmaţia că 
pentru a înțelege cum gândim asupra lumii trebuie să examinăm limba- 
jul, întrucât limbajul este singurul drum de acces spre gândire. Aceasta 
face ca filosofia limbajului să ocupe poziţia centrală, înlocuind teoria 
cunoaşterii, care, din vremea lui Descartes, deținuse acest loc, iar această 
înlocuire a teoriei cunoaşterii de către filosofia limbajului i se datorează 
ea însăşi, spune Dummett, lui Frege. Frege s-a angajat în acelaşi program 
ca şi Russell — cu două decenii înaintea acestuia — acela de a fundamenta 
matematica pe logică. Frege a descoperit că instrumentele logice care-i 
stăteau la dispoziţie erau cu totul inadecvate pentru sarcina pe care şi-o 
asumase, apoi s-a apucat să inventeze altele noi şi a reuşit. Inovaţiile sale 
au simplificat logica şi i-au sporit mult puterea. Totodată, Frege a sesizat 
că ar fi trebuit să ilustreze noţiunile de referință, adevăr şi înțeles pentru 
a-şi duce proiectul la bun sfârşit, şi de aici, spune Dummett, a început 
filosofia limbajului. 


Neindoielnic, opera lui Frege este de primă importanţă în filosofie. 
Este, de asemenea, neîndoielnic că Frege l-a influenţat pe Russell, deşi 
în felul echivoc schițat câteva paragrafe mai sus. Este însă greu să fii de 
acord cu pretenţia lui Dummett asupra priorităţii istorice a lui Frege 
şi nu doar pentru că concepţia lui Dummett despre filosofia analitică 
este nerealist de restrictivă. Este un fapt că opera lui Frege a fost foarte 
puţin cunoscută în timpul vieţii sale (a murit în 1925) şi că Russell a 
fost aproape singur în incercarea de a o face mai cunoscută. Chiar şi 
astfel, abia în anii 'so şi, de fapt, abia la apariția primului dintre studiile 
importante ale lui Dummett despre Frege, în anii '60, a fost apreciată pe 
deplin semnificaţia operei lui. La întrebarea pur istorică ar fi mai corect 
să spunem că valoarea deosebită a ideilor lui Frege ține de importanța 
lui teoretică mai degrabă decât de cea istorică. Pentru o bună parte din 
opera lui Russell — teoriile sale asupra percepției şi cunoaşterii, hlosofia 
lui a minţii şi a ştiinţei — ar fi corect să spunem că este adevărat contra- 
riul: importanţa ei este mai degrabă istorică decât teoretică. Însă unele 
dintre lucrările lui Russell, aşa cum am văzut, au atât o valoare teoretică, 

cât şi una istorică, şi acesta este motivul pentru care ele sunt influente 
in filosofia analitică. 


Pretenţiile lui Moore la un rol de fondator al filosofiei analitice sunt, 
de asemenea, avansate uneori, şi nu fără temei. Russell, în felul său ge- 
neros, a atribuit desprinderea sa de idealism influenţei lui Moore şi este 
neîndoielnic că temperamentul filosofic şi metodele lui Moore au avut 
un efect asupra lui. Moore a afirmat că în timp ce majoritatea gânditori- 
lor începeau să filosofeze datorită uimirii, motivul său pentru a filosofa 
a fost surprinderea în fața a ceea ce spuneau alți filosofi. Tehnica sa era 
să caute definiţii ale termenilor cheie şi ale conceptelor în discuţie într-o 
anumită arie a cercetării filosofice. El cerea de la definiţie ca definiens-ul 
(ceea ce afirmă definiţia) să fie sinonim cu definiendum-ul (expresia sau 
conceptul definit), dar să nu conțină termeni comuni acestuia. Problema 
cu această tehnică este că, chiar dacă astfel de definiţii ar fi posibile — şi 
este neîndoielnic că ele sunt astfel, chiar şi în cazul definiţiilor lexicale, 
precum cele obişnuite, din dicționare — ele constituie doar un gen de 
definiţii, în timp ce alte genuri, de pildă, definițiile analitice (definirea a 
ceva prin descrierea structurii sau funcţiei lui) şi definițiile implicite [de- 
finitions in use] (a permite ca un termen să se explice de la sine, arătând 
cum funcționează el), sunt adesea şi mai practice, dar şi mai revelatoare, 
şi, din acest motiv, mai valoroase din punct de vedere filosofic. Moore 
a recunoscut, desigur, utilitatea altor genuri de definiţii, însă considera 
genul preferat de el drept ideal. În plus, el susținea că în cazul anumitor 
noţiuni filosofice fundamentale, cum ar fi „binele” din etică, nu este po- 
sibilă o definiţie: astfel de lucruri sunt indefinibile şi primitive, iar teoria 
trebuie să înceapă cu ele şi nu să încerce să le explice. 


Din nou, este neîndoielnic că stilul şi personalitatea lui Moore au 
fost importante în primii ani ai filosofiei analitice. În introducerea la 
OKEW, Russell scria că analiza a introdus în filosofie ceea ce Galilei 
introdusese în fizică, şi anume „inlocuirea rezultatelor locale, de detaliu 
şi verificabile cu generalități cuprinzătoare, netestate, recomandate doar 
pentru o anumită atracţie pe care o exercită ele asupra imaginaţiei”. Cele 
spuse mai sus ar putea la fel de bine să servească drept caracterizare a sti- 
lului tenace al lui Moore în filosofie, prin care el ia o afirmaţie sau o idee 
şi o supune neincetat unor întrebări, până când ea este clar descompusă 

în piesele ei componente. Moore a avut un număr destul de mare de 
imitatori, însă scopurile şi metodele sale au fost în principal critice; el nu 
a făcut nicio descoperire filosofică. Principala sa moştenire este aceea că 
el a făcut cunoscută noţiunea de „eroare naturalistă” în etică, ce constă în 
a defini proprietatea morală a binelui în termenii unei proprietăți natu- 
rale, precum plăcerea. Măsura influenței unui filosof este cât de folosite 
sunt metodele şi ideile sale după introducerea acestora; dacă adoptăm 
această măsură, locul lui Moore la începutul filosofiei secolului al XX- 
lea nu se compară cu al lui Russell. El a ajutat însă la instaurarea dispo- 
ziţiei analitice, iar faimosul său manierism — inspiraţia bruscă cu care 
întâmpina remarcele filosofice care îi păreau bizare — a ajutat generaţii 
de studenți şi colegi să gândească cu mai multă atenție înainte de a vorbi 
sau de a scrie. 


S-ar putea înţelege din discuţia precedentă că filosofia analitică este 
un fenomen recent. Acest lucru e adevărat în măsura în care multe din- 
tre sursele ei de inspiraţie şi din tehnicile sale se regăsesc în fundamente- 
le noii logici. Într-un alt sens, la fel de important, ea reprezintă o dezvol- 
tare directă a tradiției evidenţiate de Hume, Berkeley, Locke şi Aristotel. 
Primii doi dintre aceşti gânditori — şi mai ales al doilea — impreună cu 
Leibniz i-au oferit lui Russell o bună parte din perspectiva sa filosofică. 
Nu este greu de sesizat asemănarea dintre Russell şi Aristotel, în condi- 
tiile în care acesta din urmă şi-a fundamentat metafizica pe logica sa şi a 
dezvoltat logica pentru acest scop, aşa cum a făcut şi Russell. 


Nicio evaluare a filosofiei lui Russell nu poate ignora faptul că, prea 
adesea, lucrările sale sunt mai puţin riguroase şi atente decât ar fi fost 
dacă ar şi-ar fi respectat propriile recomandări metodologice. Există, în- 
tr-adevăr, în opera sa unele pasaje celebre pentru neglijența şi super- 
ficialitatea lor. Un motiv constant de uimire în breasla filosofilor este 
că cea mai de succes şi cea mai citită carte a sa, O istorie a filosofiei 
occidentale, poate pentru mulți oameni sursa unică a cunoştinţelor lor 
filosofice, este în mai multe locuri, în pofida virtuţilor ei, extrem de in- 
adecvată din punct de vedere filosofic. Russell a făcut greşeli în privința 
cărora studenţii sunt azi preveniţi încă din primele lor eseuri, cum ar fi 
cea legată de distincția „folosire-menţionare”, care marchează diferența 
importantă dintre a folosi în mod real o expresie şi a vorbi despre ea. 

Dacă în propoziţia precedentă am folosit cuvântul „expresie”, în această 
propoziţie îl menţionez doar, marcând acest fapt prin aceea că îl intro- 
duc între semnele citării. În dezbaterile filosofice există multe cazuri în 
care această distincţie este esenţială, iar aceasta se poate vedea simplu 
din faptul că prin „Cicero are şase litere” şi „<Cicero> are şase litere” se 
ințeleg lucruri foarte diferite. 


Nepăsarea lui Russell cu privire la necesitatea de a fi tipicar (o 
obligaţie inevitabilă în filosofie, dacă vrei să fii exact, limpede şi riguros; 
filosofia are nevoie, de asemenea, de imaginaţie şi creativitate, însă dacă 
imaginația nu este îmbinată cu precizia, ea nu te duce departe) i-a iritat 
pe unii. Într-o recenzie la Human Knowledge, Norman Malcolm a com- 
parat lucrarea cu „mersul tiptil al unui conspirator”. În mod paradoxal, 
deşi Russell a creat standarde care dăinuie şi astăzi în dezbaterea filosofi- 
că, judecat după nivelele de exigență pe care le-au atins acele standarde, 
el este găsit uneori nesatisfăcător. 


Aceste reproşuri sunt însă minore. În cele mai multe cazuri în care 
Russell trece rapid pe lângă nuanțări şi detalii în proza sa fermecătoare, 
ademenindu-ne cu vorbele lui de spirit, problemele pe care le provoacă 
astfel nu sunt foarte grave pentru un cititor atent. El nu avea răbdarea 
pentru genul de pedanterie satisfăcută doar atunci când notele de subsol 
acoperă toată pagina. El era dornic să ajungă la rezultate practice şi la o 
poziţie viabilă şi stabilă cu privire la cea mai bună întemeiere în experi- 
enţă pe care o poate primi ştiinţa. În special în unele dintre ultimele sale 
scrieri, el susținea că dacă schiţa generală a unei teorii este gata, detaliile 
pot fi adăugate mai târziu. Chiar şi atunci, ideile sale sunt provocatoare 
şi uneori inovatoare. 


Se poate observa însă că aceste remarce i se aplică lui Russell mai 
degrabă ca o gravură în creion, decât ca un tablou în ulei. În părţile 
sale bune, opera sa e bogată, detaliată, ingenioasă şi profundă, această 
apreciere aplicându-se in special lucrărilor scrise în perioada 1900-1914. 
Studiile strânse în colecția Logic and Knowledge vorbesc de la sine în 
această privinţă. Ceea ce spune R. L. Goodstein despre unele părți din 
Principia — „În anumite privințe, Principia reprezintă un vârf al realiză- 
rii intelectuale; teoria ramificată a tipurilor şi axioma reductibilității în 

special se numără printre conceptele cele mai ingenioase şi subtile care 
se pot întâlni în întreaga literatură logică şi matematică” („Post Principia”, 
în Roberts, Russell Memorial Volume, 128) — poate fi aplicat unora dintre 
cele mai importante scrieri filosofice ale lui Russell, iar aceasta este într- 


adevăr o distincţie înaltă. 


Graficul reputației unei persoane are aproape inevitabil şi curbe 
descendente. El creşte în timpul vieţii şi, chiar dacă descreşte în ultimii 
ani de viață, înregistrează un salt în momentele morţii şi ale comemoră- 
rilor. Ulterior, graficul se prăbuşeşte şi rămâne plat timp de o generație. 
Cu timpul însă, el se va ridica din nou şi va atinge nivelul corespunzător 
în estimările posterității. Russell a murit în 1970; în deceniile care au 
trecut de atunci, numele său — dar nu, aşa cum arată multe dintre pagi- 
nile anterioare, şi influenţa sa reală — a fost pomenit doar în legătură cu 
acele teme din filosofie în care lucrările sale sunt esenţiale, şi anume în 
principal în discuţiile despre referință şi descripţii, analize ale existenței 
şi în istoria recentă a teoriei percepţiei. Unul dintre motivele coborârii 
sale la notele de subsol este că, pentru un timp, filosofia târzie a lui 
Wittgenstein (care ocupă curba ascendentă a graficului; imediat după 
moartea sa au urmat trei decenii de discipolat entuziast, deşi azi darurile 
sale filosofice — oricât de mari ar fi — sunt apreciate într-o manieră mai 
sobră) a oferit ceva radical diferit de stilul analizei russelliene. De fapt, 
majoritatea filosofilor au continuat să lucreze în stilul lui Russell, însă 
celebritatea ideilor wittgensteiniene şi energia discipolilor săi au creat 
aproape impresia contrară. Soluţia o dă însă remarca lui Ryle, pentru 
care Russell nu a dorit să fondeze o şcoală de discipoli: „Russell ne-a în- 
vățat nu să gândim ceea ce a gândit el, ci cum să ne orientăm în propria 
noastră gândire filosofică. Într-un fel, nimeni nu este astăzi şi nu va mai 
fi vreodată un russellian, însă dintr-un alt punct de vedere fiecare dintre 
noi are astăzi ceva dintr-un russellian.” 


În general vorbind, gânditorii strâng discipoli atunci când oferă răs- 
punsuri care sună atractiv la marile întrebări ale filosofiei (care, într-o 
formulare mai populară, sunt marile întrebări ale vieţii). Russell a fost 
sceptic cu privire la aceste răspunsuri, deşi le-a căutat insistent. În con- 
cluziile lucrării Problemele filosofiei, vorbind despre valoarea filosofiei, 
el scria: 

„Filosofia merită să fie studiată nu de dragul unor răspunsuri precise 
la întrebările ei, deoarece de regulă nu se poate şti că astfel de răs- 
punsuri precise sunt adevărate, ci mai degrabă de dragul întrebărilor 
înseși; deoarece aceste întrebări lărgesc concepţia noastră despre ceea . 
ce este posibil, ne îmbogāțesc imaginaţia intelectuală şi diminuea- 
ză siguranța dogmatică ce împiedică mintea să speculeze; însă, mai 
presus de toate, deoarece prin măreţia universului contemplat de 
filosofie mintea este innobilată şi devine capabilă de acea uniune cu 
universul care este binele suprem” * 


Orice măsură am alege, Russell rămâne o minte grandioasă. El a 
schimbat cursul filosofiei şi i-a dat un nou caracter. Există foarte puţine 
figuri în istorie despre care se poate spune acest lucru în legătură cu 
propriul lor domeniu de activitate şi, chiar şi atunci, unii dintre aceştia 
au ajuns la această realizare doar accidental sau printr-o întreprindere 
de moment, aşa este cazul — în bine şi, respectiv, în rău — cu Alexander 
Fleming şi Gavrilo Princip. Prin contrast, Russell a realizat acest lucru 
prin mijloace monumentale cu ajutorul numeroaselor sale cărţi, studii 
şi prelegeri, de-a lungul multor ani şi pe mai multe continente, ocupân- 
du-şi astfel un loc in compania unor figuri epopeice cum ar fi Aristotel, 
Newton, Darwin şi Einstein. 


3 Ed rom, p. 105 (ntr.). 

